Malayalam News - പരസ്യത്തിൽ ഹോട്ടലിന്റെ പേര് എഴുതിയത് പാളി; സംഭവം ചർച്ചയാക്കി സോഷ്യൽ മീഡിയ | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nപരസ്യത്തിൽ ഹോട്ടലിന്റെ പേര് എഴുതിയത് പാളി; സംഭവം ചർച്ചയാക്കി സോഷ്യൽ മീഡിയ\nഒരു അക്ഷരലോപ ചിഹ്നം അപ്രത്യക്ഷമായപ്പോൾ ഹോട്ടലിന്റെ പേരിൽ അശ്ലീലം കലർന്ന് പരസ്യം\nNews18 Malayalam | November 23, 2020, 1:36 PM IST\nകൊതിയൂറുന്ന ഭക്ഷണം വിളമ്പുന്ന ഒരു ഹോട്ടൽ, പക്ഷെ അതിന്റെ പേര് കേട്ടാൽ തിരികെ പോകാൻ തോന്നുന്ന അവസ്ഥ ഒന്നൂഹിച്ചു നോക്കാൻ കഴിയുമോ? അത്തരമൊരു അബദ്ധം സംഭവിച്ച ഹോട്ടലിനെക്കുറിച്ചുള്ള ചർച്ച സോഷ്യൽ മീഡിയയിൽ സജീവമാവുകയാണ്. ഹോട്ടലിന്റെ പരസ്യത്തിലാണ് അമളി കടന്നു കൂടിയത് (പ്രതീകാത്മക ചിത്രം)\nസംഭവം ഒരു ചെറിയ അക്ഷരപ്പിഴവാണ്. അക്ഷരതെറ്റാണോ എന്ന് ചോദിച്ചാൽ അതുമല്ല. ഒരു ചിഹ്നം ഇടാൻ മറന്നപ്പോൾ സംഭവിച്ച പിഴവാണ് സംഗതി ശ്രദ്ധേയമാക്കിയത്. ഒരു അക്ഷരലോപ ചിഹ്നം അപ്രത്യക്ഷമായപ്പോൾ തീർത്തും സ്വാഭാവികമായ ഹോട്ടലിന്റെ പേരിൽ അശ്ലീലം കടന്നു കൂടി. പരസ്യം കണ്ടവർ അന്ധാളിക്കുകയും ചെയ്തു (പ്രതീകാത്മക ചിത്രം)\nഈസ്റ്റ് ലണ്ടനിൽ തുറന്ന ഇന്ത്യൻ റെസ്റ്റോറന്റിനാണ് ഈ അബദ്ധം സംഭവിച്ചത്. ഫുഡ്ഹബ് എന്ന ഡെലിവറി സൈറ്റിലാണ് പരസ്യം പ്രത്യക്ഷപ്പെട്ടത്. 'അനൂസ് കിച്ചൻ' എന്നാണ് കടയുടെ പേര്. എന്നാൽ അത് ഇംഗ്ളീഷിൽ എഴുതിയപ്പോൾ അവസാനത്തെ രണ്ടക്ഷരങ്ങൾക്കിടയിലെ അക്ഷരലോപ ചിഹ്നം വഴുതി. കൂട്ടിവായിച്ചാൽ 'മലദ്വാരം' എന്ന് അർഥം വരുന്ന ഇംഗ്ലീഷ് വാക്കാണ് ലഭിക്കുക. ആ പരസ്യം ചുവടെ (പ്രതീകാത്മക ചിത്രം)\nഇതേക്കുറിച്ച് തമാശ കലർന്ന കമന്റുകൾ സോഷ്യൽ മീഡിയയിൽ എമ്പാടും ചർച്ചയാവാൻ ആരംഭിച്ചു. ഇത് റിപ്പോർട്ട് ചെയ്ത മിറർ ഓൺലൈൻ ഒടുവിൽ ഹോട്ടലുകാരെ നേരിട്ട് വിളിച്ചു കാര്യം അന്വേഷിച്ചപ്പോഴാണ് നടന്നതെന്തെന്ന് മനസ്സിലായത്\nഭാര്യയുടെ പേരിലാണ് ഉടമ കട തുറന്നത്. അവരാണ് മെയിൻ ഷെഫും. ഡെലിവറി സൈറ്റിന് പരസ്യം കൈമാറിയപ്പോൾ Anu's എന്ന വാക്കിലെ ചിഹ്നം നഷ്‌ടമാവുകായായിരുന്നു എന്നാണ് അവർ നല്കുന്ന വിശദീകരണം. പരസ്യത്തിൽ കാണിച്ചിരിക്കുന്ന ഭക്ഷണവും തങ്ങൾ തയാറാക്കുന്നതല്ല എന്ന് ഉടമ (പ്രതീകാത്മക ചിത്രം)\nപ്രചരിപ്പിക്കുന്നതിന് മുൻപേ തങ്ങളെ കാണിച്ചിരുന്നെകിൽ ഒരുപക്ഷെ ഈ തെറ്റ് ഒഴിവാകുമായിരുന്നു എന്നും ഉടമ പറയുന്നു (പ്രതീകാത്മക ചിത്രം)


Sai Pallavi's new telugu movie Virataparvam to release soon l കാത്തിരിപ്പിന് വിരാമം... Sai Pallavi യുടെ വിരാടപർവ്വം ഉടൻ റിലീസിനെത്തും | News in Malayalam\nചിത്രത്തിൽ ബാഹുബലി താരം റാണാ ദഗ്ഗുബാട്ടിയാണ് നായകൻ.\nWritten by - Ajitha Kumari | Last Updated : Feb 26, 2021, 02:25 PM IST\nനീണ്ട നാളത്തെ കാത്തിരിപ്പിന് ശേഷം സായ് പല്ലവിയുടെ വിരാട പർവ്വം റിലീസിനെത്തുന്നു\nചിത്രത്തിൽ പ്രിയ മണി, നന്ദിത ദാസ് എന്നിവരും മറ്റു പ്രധാന വേഷങ്ങളില് എത്തുന്നുണ്ട്.\nനീണ്ട ഒരു വർഷത്തെ കാത്തിരിപ്പിന് ശേഷം സായ് പല്ലവിയുടെ പുതിയ ചിത്രമായ വിരാട പർവ്വം റിലീസിനെത്തുന്നു. ചിത്രത്തിൽ ബാഹുബലി താരം റാണാ ദഗ്ഗുബാട്ടിയാണ് നായകൻ.\nഒരു യഥാര്‍ത്ഥ സംഭവത്തില് നിന്നും പ്രചോദനം ഉള്‍ക്കൊണ്ടാണ് ചിത്രമൊരുങ്ങുന്നത് എന്നാണ് റിപ്പോർട്ട്. ചിത്രം 2021ഏപ്രില് 30 ന് തിയേറ്ററുകളിലെത്തും. 2020 ഏപ്രിലില് റിലീസ് ചെയ്യാനിരുന്ന ചിത്രമാണ് കൊറോണ മഹാമാരിയെ (Corona Virus) തുടർന്ന് ഉണ്ടായ പ്രതിസന്ധിയിൽ മാറ്റിവച്ചത്.\nAlso Read: ആടുതോമ ഗെറ്റപ്പിൽ Antony Perumbavoor, ഒപ്പം അടിപൊളി ലുക്കിൽ ഭാര്യയും\nചിത്രത്തിൽ പ്രിയ മണി, നന്ദിത ദാസ് എന്നിവരും മറ്റു പ്രധാന വേഷങ്ങളില് എത്തുന്നുണ്ട്. ചിത്രത്തിൽ പോലീസുകാരനെ പ്രണയിക്കുന്ന നക്‌സല് ആയാണ് സായി പല്ലവി (Sai Pallavi) എത്തുന്നത് എന്നാണ് റിപ്പോർട്ട്. വേണു ഉദുഗാല സംവിധാനം ചെയ്യുന്ന ചിത്രം തെലുങ്കാനയിലെ കരിംനഗർ, വാറങ്കൽ ജില്ലകളിലാണ് ഷൂട്ട് ചെയ്തത്.\nസായ് പല്ലവിയുടെ ഈ ചിത്രം മാത്രമല്ല ഒരുപിടി ചിത്രങ്ങളാണ് ഇനി പുറത്തുവരാനുള്ളത്. അതിൽ ആദ്യം റിലീസ് ചെയ്യാനിരിക്കുന്ന ചിത്രമാണ് വിരാടപര്‍വ്വം (Viraata Parva). ചിത്രത്തിലെ 'കൊലു കൊലു' എന്ന് തുടങ്ങുന്ന ഗാനത്തിന്റെ ലിറിക്കൽ വീഡിയോയാണ് കഴിഞ്ഞ ദിവസം പുറത്തുവന്നിരുന്നു. പാട്ട് യുട്യൂബിൽ തരംഗമാകുകയാണ്.\nSai PallaviRana DaggubatiVirataparvam SongKolu Kolu SongTelugu Movie


മലാലയ്‌ക്കെതിരേ വീണ്ടും വധഭീഷണി, ഇത്തവണ തെറ്റുപറ്റില്ലെന്ന് താലിബാന് – The End Time News\nനൊബേല് പുരസ്കാര ജേതാവ് മലാല യൂസഫ് സായിക്കെതിരെ വീണ്ടും വധഭീഷണിയുമായി താലിബാന്. പാക് താലിബാന് ഭീകരന് ഇഹ്‌സാനുല്ല ഇഹ്‌സാന് ആണ് വധഭീഷണി മുഴക്കിയത്.9വര്‍ഷം മുന്‍പ് മലാലയെ വെടിവെച്ചുകൊല്ലാന് ശ്രമിച്ച കേസില് പ്രതിയാണ് ഇഹ്‌സാനുല്ല. തലനാരിഴക്കാണ് അന്ന് മലാല രക്ഷപ്പെട്ടത്.\n“തിരികെ വീട്ടിലേക്ക് വരൂ. നിന്നോടും പിതാവിനോടും കണക്ക് തീര്‍ക്കാനുണ്ട്. ഇത്തവണ പിഴവ് പറ്റില്ല” എന്നായിരുന്നു ട്വീറ്റ്. ഉറുദു ഭാഷയിലായിരുന്നു ട്വീറ്റ്. ഈ അക്കൌണ്ട് ട്വിറ്റര് സ്ഥിരമായി പൂട്ടി.\n2012ല് മലാലക്ക് നേരെ വെടിയുതിര്‍ത്തിന്‍റെ ഉത്തരവാദിത്വം ഇഹ്‌സാനുല്ല ഏറ്റെടുത്തിരുന്നു. 2014ല് പെഷവാറില് പാകിസ്താനി ആര്‍മിയുടെ സ്കൂളില് നടത്തിയ ആക്രമണത്തില് പ്രതിയായ ഇഹ്‌സാനുല്ല 2017ല് അറസ്റ്റിലായി. 134 പേരാണ് അന്ന് കൊല്ലപ്പെട്ടത്. 2020 ജനുവരിയിലാണ് ഇഹ്‌സാനുല്ല ജയിലില് നിന്ന് രക്ഷപ്പെട്ടത്.\n“എന്നെ ആക്രമിച്ചതിന്‍റെയും നിരപരാധികളുടെ ജീവനെടുത്തതിന്‍റെയും ഉത്തരവാദിത്വം ഏറ്റെടുത്തത് തെഹ്!രിക് ഇ താലിബാന് മുന് വക്താവായ ഇയാളാണ്. ഇപ്പോള് സോഷ്യല് മീഡിയയില് ഭീഷണിപ്പെടുത്തുന്നു. എങ്ങനെയാണ് അയാള് കസ്റ്റഡിയില് നിന്ന് രക്ഷപ്പെട്ടതെന്ന് പാകിസ്താന് പ്രധാനമന്ത്രി ഇമ്രാന് ഖാനും സേനയും മറുപടി പറയണം” മലാല ആവശ്യപ്പെട്ടു.\nകടപ്പാട് : നേർക്കാഴ്ച്ച\nക്രൈസ്തവ ദേവാലയം ആക്രമിക്കപ്പെട്ട സംഭവം: അധികാരികളുടെ മൗനത്തിനെതിരെ ബംഗ്ലാദേശി ക്രിസ്ത്യന് സമൂഹം


പത്തനംതിട്ടയില് പുലിയുടെ ആക്രമണത്തില് യുവാവ് കൊല്ലപ്പെട്ടു\nSun Jun 13 2021 05:22:09 GMT+0530 (India Standard Time)\nകോന്നി തണ്ണിത്തോട് മേടപ്പാറയില് വ്യാഴാഴ്ച രാവിലെ 10 മണിയോടെയായിരുന്നു സംഭവം.\nNSH7 May 2020 10:05 AM GMT\nപത്തനംതിട്ട: പുലിയുടെ ആക്രമണത്തില് പത്തനംതിട്ടയില് യുവാവ് കൊല്ലപ്പെട്ടു. ഇടുക്കി സ്വദേശി ബിനീഷ് മാത്യുവാണ് കൊല്ലപ്പെട്ടത്. കോന്നി തണ്ണിത്തോട് മേടപ്പാറയില് വ്യാഴാഴ്ച രാവിലെ 10 മണിയോടെയായിരുന്നു സംഭവം. റബര്‍തോട്ടത്തില് ജോലിചെയ്യവെ ബിനീഷിനുമേല് പുലി ചാടിവീഴുകയായിരുന്നു.\nബിനീഷ് റബര് ടാപ്പിങ് കരാര് തൊഴിലാളിയായിരുന്നു. കൂടെ ജോലിചെയ്യുന്ന തൊഴിലാളികളാണ് ബിനീഷിനെ ആക്രമിച്ച വിവരം നാട്ടുകാരെ അറിയിച്ചത്. പോലിസ് സ്ഥലത്തെത്തി തുടര്‍നടപടികള് സ്വീകരിച്ചു. പ്രദേശത്ത് വന്യമൃഗശല്യം രൂക്ഷമാണെന്ന് നാട്ടുകാര് പറയുന്നു.\ncheetah attack Pathanamthitta youth killed


ഇടുക്കി പണിക്കന്‍കുടിയില് വീട്ടമ്മയെ കുഴിച്ചുമൂടിയത് ജീവനോടെയെന്ന് പ്രതി ബിനോയ്.\nസിന്ധുവിനെ മണ്ണെണ്ണ ഒഴിച്ച് കത്തിക്കാന് ശ്രമിച്ചതായും പ്രതി പൊലീസിന് മൊഴി നല്‍കി. ബിനോയിയെ സംഭവസ്ഥലത്തെത്തിച്ച് അന്വേഷണ സംഘം തെളിവെടുക്കുകയാണ്.\nപണിക്കന്‍കുടിയിലെ തന്റെ വീടിന്റെ അടുക്കളയിലാണ് അയല്‍വാസിയായ സിന്ധുവിനെ ബിനോയ് കൊന്നുകുഴിച്ചുമൂടിയത്. തുടര്‍ന്ന് ഒളിവില് പോയ പ്രതിയെ ഇന്നലെയാണ് പൊലീസ് പിടികൂടിയത്.\nതെളിവെടുപ്പിന് ശേഷം പ്രതിയെ കോടതിയില് ഹാജരാക്കും. കൂടുതല് തെളിവെടുപ്പ് ആവശ്യമായതിനാല് ഉടന് തന്നെ കസ്റ്റഡി അപേക്ഷ നല്‍കുമെന്നും പൊലീസ് അറിയിച്ചു. തീയ്യതി 07/09/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.\nബഹുസ്വരതയുടെ പ്രാധാന്യം ഉ�


ആലപ്പുഴയുടെ സൗന്ദര്യത്തിലേക്കൊരു ഹൗസ്ബോട്ട് യാത്ര\nആലപ്പുഴയുടെ നയനസുഭഗമായ കായൽ സൗന്ദര്യത്തിലേക്കൊരു ഉല്ലാസ ഹൗസ്ബോട്ട് യാത്ര\nApril 25, 2018 Backwater-trotter Leaveacomment\nപ്രതീക്ഷകളും നിരാശയും മാറ്റിവച്ച് ഇനി നമുക്കൊരു ഹൗസ്ബോട്ട് യാത്ര പോകാം. ആലപ്പുഴയുടെ നയനസുഭഗമായ സൗന്ദര്യത്തിലേക്കൊരു ഉല്ലാസയാത്ര. കായൽ സഞ്ചാരത്തിലൂടെ കിഴക്കിന്റെ വെനീസിന്റെ വ്യത്യസ്തമായ വശ്യമനോഹാരിതയാണ് സന്ദര്‍ശകരെ ആകര്ഷിക്കുന്നത്.ശാന്തമായ സായന്തനങ്ങളും ഒഴിവുവേളകളും വാരാന്ത്യങ്ങളും ആഗ്രഹിക്കുന്നവര്ക്ക് ആലപ്പുഴയിലെ ഈ ഹൗസ്ബോട്ട് യാത്ര അവിസ്മരണീയ അനുഭവമായിരിക്കും. റോഡിലെ ഗതാഗത കുരുക്കിൽ നിന്നും മാറി വ്യത്യസ്തമായ ഒരു രമണീയമായ യാത്രയാണ് ബാക്ക്വട്ടേഴ്‌സ് ടൂർ സമ്മാനിക്കുന്നത്. യാത്രക്കിടയിൽ വ്യത്യസ്തങ്ങളായ കുട്ടനാടൻ കായൽ വിഭവങ്ങൾ ആസ്വദിക്കുകയുമാവാം.\nചിത്രത്തിന് കടപ്പാട്: @amal__varghese__\nആലപ്പുഴയുടെ കായൽ പരപ്പിൽ വെളിച്ചം വീണ് തുടങ്ങുമ്പോൾ കെട്ടുവള്ളങ്ങൾ യാത്ര തുടങ്ങും. കേരളം എന്ന സുന്ദരഭൂമിയേക്കുറിച്ച് കേട്ടറിഞ്ഞ് കടൽകടന്ന് എത്തിയ സഞ്ചാരികളാണ് കെട്ടുവള്ളങ്ങളെ ഹൗസ്ബോട്ടുകളെന്ന് വിളിച്ചത്. കേരളത്തിന്റെ വിനോദ സഞ്ചാരമേഖല വളർന്നപ്പോൾ ഹൗസ്ബോട്ടുകൾക്കും പ്രാധാന്യമേറി. കെട്ടുവള്ളങ്ങളിൽ നിന്ന് ഹൗസ് ബോട്ടിലേക്കുള്ള പരിണാമം, രൂപത്തിൽ കാര്യമായിട്ടില്ലെങ്കിലും വിനോദസഞ്ചാരികളെ ലക്ഷ്യം വച്ച് സജ്ജീകരണങ്ങൾ കൂട്ടി. ഹൗസ്ബോട്ട് -ന് മുകളിൽ അപ്പർ ഡെക്ക് / സൺ ഡെക്കിലിരുന്ന് കായൽ സ്വന്ദര്യം ആസ്വദിക്കാനാണ് സഞ്ചാരികള്ക്കിഷ്ടം. അതുകൊണ്ടുതന്നെ മാസത്തിൽ ഒന്നിലേറെ തവണ യാത്ര ചെയ്യാൻ എത്തുന്നവരും കുറവല്ല.\nകേരളത്തിന്റെ ജലാശയ സൗന്ദര്യം ആസ്വദിക്കാൻ ഹൗസ്ബോട്ട് -ൽ രണ്ട് ദിവസം ചിലവിടുക എന്നതിൽ കവിഞ്ഞ് വേറെരും ഓപ്ഷനുമില്ല. കായൽ പരപ്പിലൂടെ യാത്ര ചെയ്യുമ്പോൾ കൊച്ചിയേത് കൊല്ലമേതെന്ന് ആരും ഓർക്കാറില്ല. ഏല്ലവർക്കും ഒരേ വികാരം മാത്രം. സുന്ദരം! എല്ലാവരും ഉരുവിടുന്ന ഒരേ വാക്ക്. ചിലർ മൗനിയായി ക്യാമറ കയ്യിലേന്തും. പിന്നെ ഉന്നം പിടിച്ച് ഷൂട്ട് ചെയ്യും. പക്ഷെ എല്ലാവരും കായ‌ൽ പരപ്പിന്റെ മനോഹര ചിത്രം മനസിൽ സൂക്ഷിക്കും. അത് വാക്കുകളിലൂടെ കൈമാറും. ആഗ്രഹിച്ചിട്ടില്ലേ ഹൗസ്‌ബോട്ടിൽ ഒരു യാത്ര ചെയ്യാൻ. കേരളത്തിലാണെന്ന് പറയുമ്പോൾ പലരും ചോദിച്ചുകാണും ഹൗസ്ബോട്ടിൽ യാത്ര ചെയ്തിട്ടുണ്ടോയെന്ന്. യാത്ര ചെയ്തവർ പുഞ്ചിരിക്കും. അപ്പോൾ അവരുടെ മനസിൽ കായലിലെ ഓളങ്ങളായിരിക്കും. യാത്ര ചെയ്യാത്തവർ ഒന്ന് കൊതിക്കും. ഹൗസ് ബോട്ടിൽ കയറാൻ.\nഹൗസ് ബോട്ടുകളുടെ ചരിത്രം\nകാളവണ്ടിയുഗത്തിൽ കേരളത്തിലെ ജനത സഞ്ചാരിച്ചിരുന്നത് കെട്ടുവള്ളങ്ങളിലായിരുന്നു. കരയിലൂടെ ചരക്കുകൾ വഹിച്ചുകൊണ്ട് വണ്ടിക്കാളകൾ കിതച്ചപ്പോൾ, കായാലോരത്തുള്ളവർ കായലിനെ അനുഗ്രഹമായി കണ്ടു. തിരുവനന്തപുരവും, കൊല്ലവും, കോട്ടയവും, കുമരകവും, വൈക്കവും ആലപ്പുഴയും കൊച്ചിയും കായലുകളാൽ അകന്ന് നിൽക്കുകയായിരുന്നില്ല. പരസ്പരം ബന്ധപ്പെടുകയായിരുന്നു. കാലം മാറിയപ്പോൾ നമ്മുടെ സംസ്കാരം ടൂറിസ്റ്റുകൾക്ക് കൗതുകകാഴ്ചകളാക്കാൻ ഒരുക്കിവയ്ക്കാൻ നമ്മൾ പഠിച്ചു. അങ്ങനെ കടൽക്കടന്ന് സഞ്ചാരികൾ വീണ്ടും വന്നു. ചിലർ കുന്നുകൾ തേടി, ചിലർക്ക് ബീച്ചുകളോടായിരുന്നു താൽപര്യം. ജീവിതത്തിരക്കിന്റെ രണ്ടുനാൾ കായലിൽ ചിലവിട്ട് വ്യത്യസ്ത അനുഭവിക്കാനും ചിലർ ആഗ്രഹിച്ചു. അവർക്കായി കേരളത്തിന്റെ കായലുകളി‌ൽ ഹൗസ് ബോട്ടുകൾ ഒരുങ്ങി.\nആലപ്പുഴയിൽ നിന്ന് യാത്ര ആരംഭിക്കുന്നതാണ് നല്ലത്. ആലപ്പുഴയിൽ എത്തിയാൽ നൂറുകണക്കിന് ഹൗസ് ബോട്ടുകൾ നിങ്ങളെ കാത്ത് നിൽക്കുന്നുണ്ടാവും. ആലപ്പുഴയിൽ നിന്ന് യാത്ര ആരംഭിച്ച്, കുമരകം, കോട്ടയം, കൊല്ലത്തിന് അടുത്തുള്ള ആലിൻകടവ് തുടങ്ങിയ സ്ഥലങ്ങളിലൂടെ കാഴ്ചകൾ കണ്ട് ചുറ്റിയടിക്കാം. മെല്ലെ മെല്ലേ കാഴ്ചകൾ കണ്ട് ഹൗസ് ബോട്ടുകൾ വളരെ സാവാധാനമാണ് യാത്ര ചെയ്യുന്നത്. അതിനാൽ സുന്ദരമായാ കാഴ്ചകൾ കാണാൻ ഒരു തടസവും ഉണ്ടാവില്ല. ഒരു ദിവസം നാൽപ്പത് മുതൽ അൻപത് കിലോമീറ്റ‌ർ ദൂരമേ ഹൗസ്ബോട്ടുകൾ സഞ്ചരിക്കു. സൂര്യാസ്തമന സമയശേഷം പിന്നേ ഹൗസ്ബോട്ട് സഞ്ചാരം നിർത്തും. പിന്നെ യാത്രക്കാർക്ക് കായലിന്റെ രാത്രി സൗന്ദര്യം ആസ്വദിക്കാവുന്നതാണ്, അപ്പർ ഡെക്കിൽ നിലാവ് നോക്കി വിഭവ സുഭിക്ഷമായ അത്താഴം കഴിക്കാം, അല്ലെങ്കിൽ കാറ്റിന്റെ താളത്തിനു ചുവടുവയ്ക്കുന്ന തെങ്ങുകൾ നോക്കിയിരിക്കാം.\nആലപ്പുഴ കായൽ സഞ്ചാര പഥങ്ങൾ (ബാക്‌വാട്ടർ റൂട്ട്സ് )\nആലപ്പുഴ ഫിനിഷിങ് പോയിന്റ് , സീറോ ജെട്ടി, പുഞ്ചിരി ജെട്ടി, കുപ്പപുറം മാർത്താണ്ഡം കായൽ, ആർ ബ്ലോക്ക് ചിത്തിര കായൽ വഴി തിരിച്ചു ഫിനിഷിങ് പോയിന്റിൽ അവസാനിക്കുന്ന അഞ്ചു മണിക്കൂർ കായൽ യാത്രകൾ മുതൽ പള്ളാത്തുരുത്തിയിൽ തുടങ്ങി , കഞ്ഞിപ്പാടം , കരുമാടിക്കുട്ടൻ , ചമ്പക്കുളം , ചമ്പക്കുളം പള്ളി നെടുമുടി , മൂനാട്ടിൻമുഖം, വട്ടകയാൽ , തത്തംപള്ളി കായൽ വഴി തിരിച്ചു പള്ളാത്തുരുത്തിയിൽ എത്തുന്ന രാപകൽ യാത്രയും തിരഞ്ഞെടുക്കാവുന്നതാണ്. ഒരു ദീർഘ – റിജൂവനേഷൻ യാത്രയാണ് ലക്ഷയമെങ്കിൽ ആലപ്പുഴ തുടങ്ങി ആലുംകടവ് , തോട്ടപ്പള്ളി, പള്ളാത്തുരുത്തി, മുഹമ്മ, കുമരകം, വൈക്കം എന്ന ദിവസങ്ങൾ നീളുന്ന ബാക്‌വാട്ടർ ക്രൂയിസ് റൂട്ടുകൾ സഞ്ചാരികൾക്കു തിരഞ്ഞെടുക്കാം.\nഹൗസ്ബോട്ട് സുരക്ഷാ ക്രമീകരണങ്ങൾ\nഹൗസ്ബോട്ട് യാത്രയ്ക്കിടെ ഭക്ഷണത്തേക്കുറിച്ച് ടെൻഷൻ അടിക്കേണ്ട. ഹൗസ്ബോട്ടിൽ തന്നെ കിച്ചൺ ഉണ്ട്. നിങ്ങളുടെ ഇഷ്ടത്തിന് അനുസരിച്ച് രുചികരമായ ഭക്ഷണം പാചകം ചെയ്യുന്ന കുക്കുകളുടെ സേവനം ഹൗസ്ബോട്ടുകളിൽ ലഭ്യമാണ്. തനതു കുട്ടനാടൻ വിഭവങ്ങളായ കപ്പ, താറാവ് കറി, കക്കാ തോരൻ, കരിമീൻ പൊള്ളിച്ചത്, കൊഞ്ചു ഫ്രൈ മുതൽ , കോണ്ടിനെന്റൽ, ചൈനീസ് ഭക്ഷണങ്ങൾ തയ്യാറാക്കി നൽകിവരുന്നു. തണുത്ത ബിയറടിക്കാൻ തോന്നിയെങ്കിൽ അതും ഇവിടെ ലഭിക്കും.\nചിത്രത്തിന് കടപ്പാട്: @backwater_routes\nഅര ദിവസം മുതൽ ഒരു ആഴ്ചവരെയുള്ള പാക്കേജുകൾ ഉണ്ട്. പക്ഷ രണ്ട് ദിവസത്തേ പാക്കേജ് ആണ് ഏറ്റവും ഉചിതം ഒരു രാത്രി ഹൗസ്ബോട്ടിൽ തങ്ങുകയുമാവാം. വൈകുന്നേരം ആറുമണിക്ക് ശേഷം ഹൗസ്ബോട്ടുകൾ സഞ്ചാരം നിർത്തി കായൽ അരികിൽ കെട്ടിയിടാറാണ് പതിവ്, രാകായൽ മീന്പിടുത്തക്കാരുടെ സൗകര്യാർത്ഥമാണ് ഇങ്ങനെ ചെയ്യുന്നത്. ആയിരം രൂപ മുതൽ മുകളിലോട്ടാണ് ഹൗസ്ബോട്ടിന്റെ വാടക. പാക്കേജുകൾ അറിയാം\nഒക്ടോബർ മുതൽ ഫെബ്രുവരി അവസാനം വരെയാണ് ഹൗസ്ബോട്ട് യാത്രയ്ക്ക് ഉചിതമായ സമയം. മഴക്കാലം മാറി തണുപ്പുള്ള അന്തരീക്ഷം സഞ്ചാരികൾക്ക് ഒരു റൊമാന്റിക്ക് മൂഡ് നൽകും. മാർ‌ച്ച് മുതൽ മെയ് വരെയുള്ള കാലം ചൂട് കൂടുതലായിരിക്കും. കൂടുത‌ൽ വിവരങ്ങൾക്കും ഹൗസ് ബോട്ട് ബുക്കിംഗിനും ഇവിടെ ക്ലിക്ക് ചെയ്യുക.\nചിത്രത്തിന് കടപ്പാട് : @backwater_routes\nചിലവുകുറഞ്ഞ കായൽ യാത്ര\nഹൗസ്ബോട്ട് യാത്ര എങ്ങനെ പ്ലാൻ ചെയ്യാം?\nആലപ്പുഴയിലോ, കുമരകത്തോ, കോട്ടയത്തോ, കൊല്ലത്തോ നിങ്ങൾ എത്തിയാൽ നിരവധി ടൂറിസ്റ്റ് ഓപ്പറേറ്റർമാരും ഹൗസ്‌ബോട്ട് ഓപ്പറേറ്റ‌ർ മാരും നിരവധി പാക്കേജുമായി നിങ്ങളുടെ അരികിലേത്തും. മു‌ൻകൂട്ടി ബുക്ക് ചെയ്തില്ലെങ്കിൽ അവർ പറയുന്ന ഏതെങ്കിലും നല്ല പാക്കേജ് തെരഞ്ഞെടുക്കാം. മറ്റൊരു ലോകം കാണാം ഒഴിവ് ദിവസങ്ങൾ ആസ്വദിക്കാനുള്ള ഏറ്റവും നല്ലമാർഗമാണ് കേരളത്തിലെ കായൽപ്പരപ്പിലൂടെയുള്ള ഹൗസ്ബോട്ട് യാത്ര. നിരവധി പാക്കേജുകളാണ് ഇവിടെ സഞ്ചാരികൾക്കായി ഒരുക്കിയിരിക്കുന്നത്. നിങ്ങളുടെ ബജറ്റിന് അനുസരിച്ച് പാക്കേജുകൾ തിരഞ്ഞെടുക്കാം. കൂടുതലായും ഹാഫ് ഡേ, ഫുൾ ഡേ പാക്കജുകളാണ് ഉള്ളത്.


02 Jun, 2018 at 09:17 AM\nശശിതരൂര് എം പി ഫയല് ചെയ്ത മാനനഷ്ടകേസില് ചാനലിനും അര്‍ണബ് ഗോസ്വാമിക്കും ഡല്‍ഹി ഹൈക്കോടതിയുടെ നോട്ടീസ്. എത്രയും പെട്ടെന്ന് മറുപടി നല്‍കണമെന്നാണ് കോടതി\nഅര്‍ണബ് ഗോസ്വാമിക്കും റിപ്പബ്ലിക്ക് ചാനലിനും ഡല്‍ഹി ഹൈക്കോടതിയുടെ നോട്ടീസ്. സുനന്ദപുഷ്കറിന്റെ മരണവുമായി ബന്ധപ്പെട്ട് റിപ്പബ്ലിക്ക് ചാനല് അനാവശ്യമായ വിവാദമുണ്ടാക്കുകയാണെന്നും ഇത് തടയണമെന്നും ആവശ്യപ്പെട്ട് തരൂര് സമര്‍പ്പിച്ച ഹരജിയിലാണ് നോട്ടീസ്. നിശബ്ദമായി ഇരിക്കാനുള്ള തരൂരിന്റെ അവകാശത്തെ മാനിക്കണമെന്ന് കോടതി അര്‍ണബിനോട് ആവശ്യപ്പെട്ടു.\nശശി തരൂറിനെ പിന്‍തുടര്‍ന്നും പത്രസമ്മേളനങ്ങളില് മോശമായി പെരുമാറിയും അനാവശ്യ വിവാദം സൃഷ്ടിക്കാന് റിപ്പബ്ലിക്ക് ചാനല് പ്രവര്‍ത്തകരുടെ ഭാഗത്ത് നിന്ന് ആസൂത്രിതമായ ശ്രമം നടക്കുന്നതിനിടെയാണ് തരൂര് കോടതിയെ സമീപിച്ചത്. മുന്‍ഭാര്യ സുനന്ദ പുഷ്കറിന്റെ മരണത്തെക്കുറിച്ച് തെറ്റായ വാര്‍ത്തകള് പ്രസിദ്ധീകരിക്കുകയും അനാവശ്യവിവാദങ്ങള് സൃഷ്ടിക്കുന്നത് തടയണമെന്നും തരൂര് കോടതിയോട് ആവശ്യപ്പെട്ടു.\nറിപ്പബ്ലിക്ക് ചാനലിനോടും അര്‍ണബിനോടും വിശദീകരണം തേടിയ കോടതി തരൂരിന്റെ നിശബ്ദമായി ഇരിക്കാനുള്ള അവകാശത്തെ മാനിക്കണമെന്നും ആവശ്യപ്പെട്ടു. അന്വേഷണം പൂര്‍ത്തിയാക്കും വരെ തെറ്റായ വാര്‍ത്തകള് സംപ്രേഷണം ചെയ്യുന്നത് വിലക്കണമെന്നും തരൂര് ഹരജിയില് ആവശ്യപ്പെട്ടിരുന്നു. ഈ മാസം 16 ന് കേസ് വീണ്ടും പരിഗണിക്കും. സുനന്ദയുടെ മരണം കൊലപാതകം എന്ന് വിശേഷിപ്പിച്ചില്ലെന്നും പൊലീസ് റിപ്പോര്‍ട്ടുകള് പ്രസിദ്ധീകരിക്കുക മാത്രമാണ് ചെയ്തതെന്നും അര്‍ണബിന് വേണ്ടി ഹാജരായ സന്ദീപ് സേദി കോടതിയെ അറിയിച്ചു.\nമുതിര്‍ന്ന അഭിഭാഷകന് സല്‍മാന് ഖുര്‍ഷിദ് ആണ് തരൂരിന് വേണ്ടി ഹാജരായത്. അപകീര്‍ത്തികരമായ വാര്‍ത്ത പ്രസിദ്ധീകരിച്ച റിപ്പബ്ലിക്ക് ചാനലിനെതിരെ തരൂര്2കോടി രൂപയുടെ മാനനഷ്ടകേസും ഫയല് ചെയ്തിരുന്നു. ഈ കേസിലും ഹൈക്കോടതി അര്‍ണബിനെതിരെ നോട്ടീസ് അയച്ചിരുന്നു. തരൂരിനെതിരെ റിപ്പബ്ലിക്ക് ടിവിയുടെ ഭാഗത്ത് നിന്നുണ്ടാവുന്നത് മാധ്യമഗുണ്ടായിസമാണെന്ന് ആരോപിച്ച് മാധ്യമപ്രവര്‍ത്തകര് അടക്കം രംഗത്തെത്തിയിരുന്നു. തരൂര് പങ്കെടുക്കുന്ന പരിപാടിയിലും മറ്റും ഒരേ സമയം നിരവധി മാധ്യമപ്രവര്‍ത്തകര് എത്തുകയും വളഞ്ഞിട്ട് ചോദ്യം ചെയ്ത് പ്രശ്നങ്ങള് ഉണ്ടാക്കാനുമാണ് റിപ്പബ്ലിക്ക് ചാനലിന്റെ ശ്രമം


TraceTogether token | ട്രെയ്‌സ് ടുഗതർ ടോക്കൺ നഷ്ടപ്പെടുത്തിയാൽ പകരം മാറ്റി വാങ്ങണമെങ്കിൽ9ഡോളർ നല്കണം; കോവിഡ് പാൻഡമിക് സമയത്തെ കോൺടാക്റ്റ് ട്രെയിസിങ് ഉപകരണത്തിന് പണം ഈടാക്കാൻ കമ്പനി - MarunadanMalayalee.com\nAug / 202106Friday\nപ്രവാസി മലയാളി ഒമാനിൽ ഹൃദയാഘാതം മൂലം മരിച്ചു; മരണമടഞ്ഞത് കുണ്ടറ പേരയം സ്വദേശി സാബു ഐസക്; ഒരുമാസത്തിൽ ഏറെയായി കോവിഡ് ബാധിച്ച് ചികിത്സയിൽ\nസ്‌കൂളുകളിൽ പെൺകുട്ടികൾക്ക് സൗജന്യമായി പാഡുകൾ; ആർത്തവ ശുചിത്വ പരിപാലന പദ്ധതിക്ക് തുടക്കം; ആൺകുട്ടികൾക്കും പെൺകുട്ടികൾക്കും അവബോധം പ്രധാനം: മന്ത്രി വീണാ ജോർജ്\n60 രൂപയുടെ ചൂല് വാങ്ങാൻ 600 രൂപയുടെ ആർടിപിസിആർ; അരൂപികളായ വിദഗ്ധരാണോ കോവിഡ് നിയന്ത്രണങ്ങൾ നിശ്ചയിക്കുന്നത്: പരിഹാസവുമായി പി.സി.വിഷ്ണുനാഥ്\nദേഹാസ്വാസ്ഥ്യം: മന്ത്രി വി.എൻ.വാസവൻ ആശുപത്രി വിട്ടു; രക്തസമ്മർദ്ദം കുറഞ്ഞതാണ് കാരണമെന്ന് ആശുപത്രി അധികൃതർ\nകുഞ്ഞാലിക്കുട്ടിക്ക് എതിരെ നടക്കുന്നത് വൻഗൂഢാലോചന; കല്ലെറിഞ്ഞ് വീഴ്‌ത്തുന്നവർക്ക് പലവിധ ലക്ഷ്യങ്ങളാണ്; ആരും ഇരിക്കുന്ന കൊമ്പ് മുറിക്കരത് എന്ന് നജീബ് കാന്തപുരം\n'അവൻ അത്രയും മോശക്കാരനാണ്; ഒരുപാട് പെണ്ണ് കേസ് വരെയുണ്ട്; കുഞ്ഞാലിക്കുട്ടിയെ വിമർശിച്ച മോയിൻ അലിക്കെതിരെ പ്രവർത്തകൻ: റാഫി പുതിയ കടവ് ഇന്ത്യാ വിഷൻ ആക്രമണ കേസിലെ പ്രതി; ആക്രമണം നടന്നത് ഐസ്‌ക്രീം പാർലർ വെളിപ്പെടുത്തലിന് പിന്നാലെ\nപെഗസ്സസ് ഫോൺ ചോർത്തൽ വിവാദം: പ്രഥമദൃഷ്ട്യാ യാതൊരു തെളിവുമില്ലെന്ന് രവിശങ്കർ പ്രസാദ്; കേന്ദ്ര ഐടി മന്ത്രിയിൽ നിന്നും വിശദീകരണം തേടാനുള്ള അവസരം പ്രതിപക്ഷം മറന്നു; ശ്രമിച്ചത് പ്രതിഷേധമുണ്ടാക്കി ഇറങ്ങിപോകാനെന്നും കുറ്റപ്പെടുത്തൽ\nശത്രുക്കളുടെ കയ്യിൽ കളിക്കുന്ന ചില ആളുകളുടെ പണിയാണ് ഇന്ന് കണ്ടത്; മോയിൻ അലിയുടെ വാർത്താസമ്മേളനം പാർട്ടി അനുമതിയില്ലാതെ; പരസ്യ വിമർശനം പാണക്കാട് തങ്ങളുടെ നിർദ്ദേശത്തോടുള്ള വെല്ലുവിളി എന്ന് പിഎംഎ സലാം; 'തങ്ങളുടെ' മകനെ തള്ളിപ്പറഞ്ഞ് ലീഗ് നേതൃത്വം; കുഞ്ഞാലിക്കുട്ടിയെ വിമർശിച്ചാൽ പണി കിട്ടുമെന്ന സന്ദേശവും\nകരാർ പുതുക്കാനാവില്ലെന്ന് ക്ലബ്ബ് അധികൃതർ; ബാഴ്‌സലസോണ വിട്ട് ലയണൽ മെസ്സി; അഞ്ച് വർഷത്തേക്ക് നാലായിരം കോടിയുടെ കരാറിന് കുരുക്കിട്ട് ലാ ലിഗ അധികൃതർ; 13 വയസിൽ തുടങ്ങിയ മെസിയുടെ സേവനങ്ങൾക്ക് നന്ദി അറിയിച്ച് ബാഴ്‌സ; പുതിയ ടീം ഏതെന്ന കാത്തിരിപ്പിൽ ആരാധകർ\nക്രിക്കറ്റിന്റെ താരപ്പൊലിമയിൽ 'മറഞ്ഞുപോയ' ഹോക്കിയുടെ പ്രൗഢി; ഒളിമ്പിക്‌സിലെ വെങ്കല മെഡൽ നേട്ടം ഉയർത്തിയത് ദേശീയ കായിക വിനോദത്തിന്റെ തനിമയെ; ക്രെഡിറ്റ് ഒഡീഷ മുഖ്യമന്ത്രി നവീൻ പട്‌നായിക്കിന്; ദേശീയ ടീമിനെ സ്‌പോൺസർ ചെയ്ത ഒഡീഷയ്ക്ക് കൈയടിച്ച് രാജ്യം\nആദ്യ ദിനം വിക്കറ്റുമഴ; രണ്ടാം ദിനം മഴ വില്ലനായി; ട്രെന്റ്ബ്രിഡ്ജ് ടെസ്റ്റിൽ മികച്ച തുടക്കത്തിന് ശേഷം ഇന്ത്യക്ക് കൂട്ടത്തകർച്ച; 15 റൺസിനിടെ നഷ്ടപ്പെട്ടത് നാല് വിക്കറ്റ്; രാഹുലിന് അർധ സെഞ്ചുറി; ഇന്ത്യ നാല് വിക്കറ്റിന് 125 റൺസ് എന്ന നിലയിൽ\nമികച്ച തുടക്കത്തിന് ശേഷം ഇന്ത്യ പതറുന്നു; രണ്ടാം സെഷനിൽ തുടരെ മൂന്നുവിക്കറ്റുകൾ നഷ്ടം; പൂജാരയും കോലിയും പുറത്ത്; രാഹുലിന് അർധസെഞ്ച്വറി\nമിന്നും താരം ഉടൻ വരുന്നു നമ്മുടെ ഏഷ്യാനെറ്റിൽ എന്ന് മുകേഷ് പ്രഖ്യാപിച്ചെങ്കിലും സീസൺ ടു ഉടൻ വരില്ല; റിയാലിറ്റി ഷോ ഉപേക്ഷിച്ച് ചാനൽ; പരിപാടി വേണ്ടെന്ന് വച്ചത് നാല് എപ്പിസോഡുകൾ ഷൂട്ട് ചെയ്ത ശേഷം; മേതിൽ ദേവികയുമായി ഉള്ള വിവാഹ മോചനം കാരണമാക്കി സോഷ്യൽ മീഡിയ\nവിവാഹ സമ്മാനമായി ഭാര്യക്ക് ഒളിംപിക് മെഡൽ; ഇന്ത്യൻ ഹോക്കി ടീം നായകൻ മൻപ്രീത് വാക്കുപാലിച്ചതിൽ ആഹ്ലാദം പങ്കുവച്ച് ഇലി സാദിഖ്; ഒൻപത് വർഷത്തെ പ്രണയം സഫലമായതിന് പിന്നാലെ ചരിത്ര നേട്ടവും\nനടുറോഡിൽ ഡ്രൈവറെ കാറിൽനിന്ന് വലിച്ചിറക്കി പൊതിരെ തല്ലി; കേസെടുത്തിട്ടും ധാർഷ്ട്യം വിടാതെ ലഖ്‌നൗവിലെ യുവതി; ഖേദമില്ലെന്നും ഡ്രൈവർ കുറ്റവാളിയെന്നും പ്രതികരണം; സ്ത്രീകളെ അടിക്കാൻ പഠിപ്പിച്ചിട്ടില്ലെന്ന് ടാക്‌സി ഡ്രൈവർ; വിവാദം ഒഴിയുന്നില്ല\nസർക്കറിന്റെ പുതിയ കോവിഡ് നിയന്ത്രണങ്ങളെ പരിഹസിച്ച് നടി രഞ്ജിനി; പാലു വാങ്ങാൻ പോകാൻ കോവിഡ് നെഗറ്റീവ് സർട്ടിഫിക്കറ്റ് എടുക്കണോ!; എങ്കിൽ ഏറ്റവും വലിയ മണ്ടന്മാർ നമ്മളെന്ന് വിമർശനം\nഒളിമ്പ്യൻ എസ്.എസ്.നാരായണൻ അന്തരിച്ചു; വിടവാങ്ങിയത് ഒളിമ്പിക്‌സിൽ രണ്ട് തവണ ഇന്ത്യൻ ഫുട്‌ബോൾ ടീമിനെ പ്രതിനിധീകരിച്ച താരം; സംസ്‌കാരം വെള്ളിയാഴ്ച താനെയിൽ\nട്രെയ്‌സ് ടുഗതർ ടോക്കൺ നഷ്ടപ്പെടുത്തിയാൽ പകരം മാറ്റി വാങ്ങണമെങ്കിൽ9ഡോളർ നല്കണം; കോവിഡ് പാൻഡമിക് സമയത്തെ കോൺടാക്റ്റ് ട്രെയിസിങ് ഉപകരണത്തിന് പണം ഈടാക്കാൻ കമ്പനി\nJune 04, 202110:12 AM IST Permalink\nകോവിഡ് 19 വൈറസ് വ്യാപന സമയത്ത് കോണ്ടാക്ട് ട്രെയിസിങിനായി പുറത്തിറക്കിയ ട്രെയ്‌സ് ടുഗതർ ടോക്കൺ നഷ്ടപ്പെട്ട് പോയാൽ പകരം മാറ്റി വാങ്ങാൻ പണം നല്‌കേണ്ടി വരും. ഒന്നിൽ കൂടുതൽ തവണ നഷ്ടപ്പെടുത്തിയ ശേഷം പുതിയ ഉപകരണത്തിന് വാങ്ങാനായി എത്തിയാൽ9ഡോളർ ഈടാക്കാനാണ് തീരുമാനം.സ്മാർട്ട് നേഷൻ, ഡിജിറ്റൽ ഗവൺമെന്റ് ഓഫീസ് (എസ്എൻഡിജിഒ) ഫേസ്‌ബുക്ക് പോസ്റ്റിലാണ് ഇക്കാര്യം അറിയിച്ചത്.\nപൊതു ജനങ്ങൾക്ക് ടോക്കണുകൾ ഏത് കമ്മ്യൂണിറ്റി സെന്ററിൽ നിന്നും വാങ്ങാവുന്നതാണെന്നും''സാമ്പത്തിക ബുദ്ധിമുട്ടുകൾ ഉള്ളവർക്ക്, ഫീസ് ഒഴിവാക്കലിനായി ഞങ്ങളുടെ സ്റ്റാഫുകളെ സമീപിക്കാമെന്നും കമ്പനി അറിയിച്ചിട്ടുണ്ട്. ആദ്യത്തെ തവണ ടോക്കണുകൾ നഷ്ടപ്പെട്ടാൽ പകരത്തിന് ഫീസ് ഈടാക്കില്ലെന്നും തുടർന്നുള്ള പകരക്കാർക്ക്മാറ്റത്തിന് നിരക്ക് ഈടാക്കാനുമാണ് തീരുമാനം.\nബാറ്ററി തീർന്നതോ തകരാറുള്ളതോ ആയ ടോക്കണുകൾ സൗജന്യമായി മാറ്റിതരും.രാജ്യത്തെമാളുകൾ, ജോലിസ്ഥലങ്ങൾ, ആരാധനാലയങ്ങൾ എന്നിവപോലുള്ള ഉയർന്ന അപകടസാധ്യതയുള്ള എല്ലാ വേദികളിലും ആളുകൾ ദീർഘനേരം അടുത്തിരിക്കാനിടയുള്ള സ്ഥലങ്ങളിലും ട്രേസ് ടുഗെദർ പോലുള്ള സുരക്ഷിത എൻട്രി ഉപയോഗിക്കുന്നത് മെയ് 17 മുതൽ നിർബന്ധമാക്കിയിരുന്നു. ടോക്കൺ അല്ലെങ്കിൽ ട്രേസ് ടുഗെദർ മൊബൈൽ ആപ്ലിക്കേഷൻ ഉപയോഗിച്ച് ചെക്ക്-ഇന്നുകൾ ചെയ്യാം.\nആഗോള അംഗീകാര നിറവിൽ മലയാളി വിദ്യാർത്ഥി\nബെവ്ക്യു ആപ്പ് തകരാറിൽ; ബിവറേജിൽ നിന്ന് മദ്യം വാങ്ങാൻ തത്കാലം ടോക്കൺ വേണ്ട\nപഞ്ചാബിലും ഹരിയാനയിലും യുപിയിലും ഇനി വിളവെടുപ്പു കാലം\nസിംഗപ്പൂരിൽ വേണ്ടത്ര നഴ്‌സുമാരില്ലാതെ ആശുപത്രികൾ പ്രതിസന്ധിയിൽ; കോവിഡ് കാലത്തെ നഴ്‌സുമാരുടെ ക്ഷാമം മറികടക്കാൻ രാജ്യം\nകോവിഡ് സുരക്ഷാ മാനദണ്ഡങ്ങൾ പാലിക്കാത്ത സ്ഥിരതാമസക്കാരുടെയും ലോങ് ടേം പാസ് ഹോൾഡർമാരുടെയും പെർമിറ്റ് റദ്ദാക്കുമെന്ന് സിംഗപ്പൂരിന്റെ മുന്നറിയിപ്പ്; അറിയിപ്പ് എത്തിയത് ആസ്‌ട്രേലിയ, ചൈന രാജ്യങ്ങളുടെ അതിർത്തി നിയന്ത്രണം കർശനമാക്കിയതിന് പിന്നാലെ\nകോവിഡ് നിയന്ത്രണങ്ങൾ ബാധിച്ച വെഡിങ് കപ്പിൾസിനും അവരുടെ വെണ്ടർമാർക്കുമുള്ള സൗജന്യ മെഡിറ്റേഷൻ നീട്ടി; സെപ്റ്റംബർ വരെ സമയം നീട്ടിയത് നിലവിലെ നിയന്ത്രണങ്ങളിൽ ഉണ്ടാകുന്ന തർക്കങ്ങൾ പരിഹരിക്കാൻ\nനഴ്‌സിനോടും സൂപ്പർ മാർക്കറ്റിലെ കാഷ്യറോടും വംശീയ അധിക്ഷേപം; സിംഗപ്പൂരിൽ ഇന്ത്യക്കാരന് തടവ് വിധിച്ച് കോടതി\nസെപ്റ്റംബറോടെ ക്വാറന്റെയ്ൻ ഫ്രീ യാത്ര അനുവദിക്കാൻ സിംഗപ്പൂർ; ജനസംഖ്യയുടെ 80 ശതമാനം വാക്‌സിനേഷൻ സ്വീകരിച്ചാൽ ഇളവ് കൊണ്ടുവരാൻ രാജ്യം\nഅശ്രദ്ധമായി വലിച്ചെറിഞ്ഞ സിഗരറ്റ് കുറ്റിയിൽ നിന്ന് തീ പടർന്ന് നാശനഷ്ടം; സിംഗപ്പൂരിലെ പൊലീസ് ഡിവിഷണൽ ഹെഡ്ക്വാട്ടേഴ്‌സ് പ്രദേശത്ത് നാശനഷ്ടമുണ്ടാക്കിയ ഇന്ത്യക്കാരൻ ജയിലിൽ\nകോവിഡ് കേസുകൾ വീണ്ടും ഉയരുന്നു; നാളെ മുതൽ സിംഗപ്പൂരിൽ വീണ്ടും നിയന്ത്രണങ്ങൾ; ഹോട്ടലുകളിൽ ഇരുന്ന് ഭക്ഷണം കഴിക്കുന്നത് ഉൾപ്പെടെ വിലക്ക്\nകോണ്ടോമിനികളിലും പ്രൈവറ്റ് അപ്പാർട്ട്‌മെന്റുകൾക്കും ഇലക്ട്രിക് വെഹിക്കിൾ ചാർജിങ് സ്റ്റേഷനുകൾ സ്ഥാപിക്കാൻ സബ്‌സിഡിക്കായി ഇപ്പോൾ അപേക്ഷിക്കാം;സിംഗപ്പൂർ ഇല്ക്രിട്രിക് സൗഹൃദ നഗരമാകുമ്പോൾ\nവിദേശ ഗാർഹിക ജോലിക്കാർക്കും അവസരം തുറന്ന് സിംഗപ്പൂർ; ഈ മാസം ആരംഭിക്കുന്ന പൈറ്റ് പ്രോഗ്രാം വഴി ഗാർഹിക ജോലിക്കാരെയും എത്തിക്കും\nസിംഗപ്പൂരിൽ കോവിഡ് നിയന്ത്രണങ്ങൾ ലംഘിച്ചതിന് ഇന്ത്യൻ പൗരൻ ജയിലിൽ ;26 കാരന് ലഭിച്ചത് ഒമ്പത് മാസത്തെ ജയിൽ ശിക്ഷ\nമൂന്നര പതിറ്റാണ്ടിന്റെ കാത്തിരിപ്പ് സഫലമായി; ജോർജ്ജ് ആന്റണി - സിസ്സി ജോർജ്ജ് ദമ്പതികൾക്ക് പിറന്നത് മൂന്ന് കൺമണികൾ; ഓമനിക്കാൻ ഇനി രണ്ട് ആൺകുട്ടിയും ഒരു പെൺകുട്ടിയും; 55-ാം വയസിൽ അമ്മയായതിന്റെ നിർവൃതിയിൽ സിസ്സി; ദൈവത്തോടും ഡോക്ടർമാരോടും നന്ദി പറഞ്ഞ് ജോർജ്ജ്\nഅഞ്ചലിൽ പടക്കം പൊട്ടിതെറിച്ച് വിദ്യാർത്ഥിക്ക് ഗുരുതര പരിക്ക്; പടക്കത്തിന്റെ ഉറവിടം കണ്ടെത്താൻ പൊലീസും വനംവകുപ്പ് ഉദ്യോഗസ്ഥരും പരിശോധന തുടങ്ങി\n'ഡൽഹി ഗംഗാറാം ആശുപത്രിയിൽ 25 പേർ ഓക്സിജൻ കിട്ടാതെ പിടഞ്ഞു മരിച്ചു'; ആശുപത്രി ചീഫ് വാർത്ത തെറ്റാണെന്ന് വ്യക്തമാക്കിയിട്ടും മാതൃഭൂമി വാർത്ത വളച്ചൊടിച്ചു; വ്യാജവാർത്തയിൽ പരാതിയുമായി യുവമോർച്ച നേതാവ്\nകണ്ണൂർ വിമാനത്താവളത്തിൽ റാപ്പിഡ് പി.സി.ആർ ടെസ്റ്റ് സംവിധാനമൊരുങ്ങി; 15 മിനിറ്റിനകം ഫലം; 3000 രൂപ ഫീസ്\nകർണാടകത്തിലേക്ക് ട്രെയിനിൽ യാത്ര ചെയ്യുന്നവർക്ക് ആർടിപിസിആർ ടെസ്റ്റ് നിർബന്ധം; തമിഴ്‌നാട്ടിലേക്ക് പോകുന്നവർക്ക് ആർടിപിസിആറോ രണ്ട് ഡോസ് വാക്‌സിനേഷൻ സർട്ടിഫിക്കറ്റോ കാണിക്കണം\nസ്ത്രീ ശരീരത്തിൽ അനുമതി കൂടാതെ ഏതുതരം കയ്യേറ്റവും ലൈംഗിക പീഡനം; നിർണായക നിർവചനവുമായി ഹൈക്കോടതി; ഡിവിഷൻ ബെഞ്ചിന്റെ നിരീക്ഷണം, ലൈംഗിക പീഡനക്കേസിൽനിന്നു രക്ഷപ്പെടാനുള്ള പ്രതിയുടെ നീക്കത്തിന് തടയിട്ട്\nസംസ്ഥാനത്തിന് 3.61 ലക്ഷം ഡോസ് വാക്സിൻ കൂടി; ഒന്നര കോടി പേർക്ക് ഒന്നാം ഡോസ് നൽകി


പി.എസ്.ശ്രീധരന് പിള്ളയുള്‍പ്പെടെയുള്ള ബിജെപി നേതാക്കള്‍ക്ക് വധഭീഷണി • ഇ വാർത്ത | evartha\nപി.എസ്.ശ്രീധരന് പിള്ളയുള്‍പ്പെടെയുള്ള ബിജെപി നേതാക്കള്‍ക്ക് വധഭീഷണി\nevartha Desk December 5, 2018, 10:30 am December 5, 2018\nബി.ജെ.പി. സംസ്ഥാന പ്രസിഡന്റ് പി.എസ്.ശ്രീധരന്‍പിള്ളയുള്‍പ്പെടെയുള്ളവരെ വധിക്കുമെന്ന ഭീഷണിയുമായി കത്ത്. ബി.ജെ.പി. കണ്ണൂര് ജില്ലാ കമ്മിറ്റി ഓഫീസിലാണ് തപാലില് കത്ത് ലഭിച്ചത്. ശോഭാ സുരേന്ദ്രന്, എ.എന്.രാധാകൃഷ്ണന്, ആര്.എസ്.എസ്. നേതാവ് ഗോപാലന്‍കുട്ടി തുടങ്ങിയ നേതാക്കളെ വധിക്കുമെന്നും കത്തിലുണ്ട്.\nചൊവ്വാഴ്ച രാവിലെയാണ് കത്ത് ലഭിച്ചത്. ഇതുസംബന്ധിച്ച് ജില്ലാ പോലീസ് മേധാവിക്ക് പരാതി നല്‍കിയെന്ന് ബി.ജെ.പി. സംസ്ഥാന സെല് കോ ഓര്‍ഡിനേറ്റര് കെ.രഞ്ജിത്ത്, ജില്ലാ പ്രസിഡന്റ് പി.സത്യപ്രകാശ് എന്നിവര് അറിയിച്ചു.


യുപി ബസപകടം: ഏഴ് വിദ്യാര്‍ഥികള് മരിച്ചു; നിരവധി പേര്‍ക്ക് പരിക്ക് :: Janmabhumi Daily\nMonday 11 June 2018 11:56 am IST\nഒരു ബസില് നിന്ന് മറ്റൊന്നിലേക്ക് ഡീസല് നിറക്കുന്നതിനിടെ ഇവരെ കടന്നുപോയ ഉത്തര്‍പ്രദേശ് സര്‍ക്കാരിന്റെ ബസാണ് അപകടം വരുത്തിയത്. ബസില് ഇന്ധനം നിറയ്ക്കുന്നതിനിടെ റോഡരികില് നിന്നവര്‍ക്ക് നേരെ അതിവേഗതയില് വന്ന സര്‍ക്കാര് ബസ് പാഞ്ഞു കയറുകയായിരുന്നു.\nകനൗജ്: യുപിയില് ബസ് പാഞ്ഞു കയറി ആറ് വിദ്യാര്‍ഥികളും ഒരു അധ്യാപകനുമടക്കം ഏഴ് പേര് മരിച്ചു. കൂടാതെ അപകടത്തില് നിരവധി പേര്‍ക്ക് പരിക്കേറ്റു. ഇവരില് മൂന്ന് പേരുടെ നില ഗുരുതരമാണ്. ഉത്തര്‍പ്രദേശ് ആഗ്ര- ലഖ്‌നൗ എസ്പ്രസ്‌വേയില് കനൗജിനടുത്ത് ഇന്ന് പുലര്‍ച്ചെ നാലിനാണ് അപകടമുണ്ടായത്.\nഒരു ബസില് നിന്ന് മറ്റൊന്നിലേക്ക് ഡീസല് നിറക്കുന്നതിനിടെ ഇവരെ കടന്നുപോയ ഉത്തര്‍പ്രദേശ് സര്‍ക്കാരിന്റെ ബസാണ് അപകടം വരുത്തിയത്. ബസില് ഇന്ധനം നിറയ്ക്കുന്നതിനിടെ റോഡരികില് നിന്നവര്‍ക്ക് നേരെ അതിവേഗതയില് വന്ന സര്‍ക്കാര് ബസ് പാഞ്ഞു കയറുകയായിരുന്നു. അപകടത്തില്‍പ്പെട്ട6പേര് സംഭവസ്ഥലത്തും ഒരാള് ആശുപത്രിയില് വച്ചും മരണമടഞ്ഞു.\nഹരിദ്വാറിലേക്ക് യാത്രാ പോവുകയായിരുന്ന സന്ത് കബീര് നഗര് കോളേജിലെ വിദ്യാര്‍ഥികളാണ് അപകടത്തില്‍പ്പെട്ടത്. സംഭവത്തില് മുഖ്യമന്ത്രി യോഗി ആദിത്യനാഥ് അതീവ ദുഃഖം രേഖപ്പെടുത്തുകയും സംഭവത്തില് മരിച്ചവരുടെ ബന്ധുക്കള്‍ക്ക് രണ്ട് ലക്ഷം രൂപ നഷ്ടപരിഹാരം പ്രഖ്യാപിക്കുകയും ചെയ്തു. കൂടാതെ പരിക്കേറ്റവര്‍ക്ക് 50,000 രൂപ വീതം സര്‍ക്കാര് നല്‍കും.


Maala Parvathi Celebrate Her 30th Wedding Anniversary | രജിസ്റ്റര് മാര്യജ് നടന്നത് 30 വര്‍ഷത്തിന് മുമ്പ്! പിന്നെ രണ്ടാളും രണ്ട് വഴിക്ക് പോയി, വിവാഹത്തെ കുറിച്ച് മാലാ പാര്‍വതി - Malayalam Filmibeat\n| Published: Tuesday, August 11, 2020, 9:45 [IST]\nനടി, അവതാരക, സൈക്കോളജിസ്റ്റ് എന്നിങ്ങനെയുള്ള നിലകളില് തിളങ്ങി നില്‍ക്കുന്ന താരമാണ് മാലാ പാര്‍വതി. പാര്‍വതി അഭിനയിക്കുന്ന സിനിമകളിലെ കഥാപാത്രങ്ങളെല്ലാം വലിയ പ്രധാന്യത്തോടെയായിരുന്നു ആരാധകര് സ്വീകരിക്കാറുള്ളത്. സോഷ്യല് മീഡിയയില് സജീവമായി പോസ്റ്റുകള് ഇടാറുള്ള പാര്‍വതി തന്റെ മുപ്പതാം വിവാഹ വാര്‍ഷികം ആഘോഷിക്കുകയാണ്. ഫേസ്ബുക്കിലൂടെ പങ്കുവെച്ച കുറിപ്പിലൂടെ നടി തന്നെയാണ് വിശേഷം പങ്കുവെച്ചത്.\n'30 വര്‍ഷം! കൂട്ടിന്റെ, സന്തോഷത്തിന്റെ, സ്‌നേഹത്തിന്റെ 30 വര്‍ഷം. വര്‍ഷം പോകുന്നതറിയുന്നില്ല. എന്നായിരുന്നു മാലാ പാര്‍വതിയുടെ ഭര്‍ത്താവ് സതീശന് ബാലന് ഫേസ്ബുക്കില് എഴുതിയ കുറിപ്പില് പറഞ്ഞിരിക്കുന്നത്. ഭാര്യയും ഭര്‍ത്താവും ഒന്നിച്ച് നില്‍ക്കുന്നൊരു ചിത്രമായിരുന്നു സതീശന് പോസ്റ്റ് ചെയ്തിരുന്നത്. പിന്നാലെ ഇതേ പോസ്റ്റ് ഷെയര് ചെയ്ത് മാലാ പാര്‍വതിയും എത്തി.\n'രജിസ്റ്റര് മാര്യജ് നടന്നത് 30 വര്‍ഷത്തിന് മുമ്പ് ഇതേ ദിവസം. റജിസ്റ്റര് ചെയ്ത് ഞങ്ങള് രണ്ട് വഴിക്ക് പോയി. 1991 ഡിസംബര്9വരെ വീണ്ടും കാത്തിരുന്നു കല്യാണത്തിന്. ജീവിതത്തില് എടുത്ത ഏറ്റവും നല്ല തീരുമാനം' എന്നുമാണ് മാലാ പാര്‍വതി പറയുന്നത്. ഇതോടെയാണ് മാലാപാര്‍വതിയുടെ വിവാഹവാര്‍ഷികത്തെ കുറിച്ചുള്ള കാര്യം പുറംലോകം അറിയുന്നത്.\nകേരള സര്‍ക്കാരിലെ സി-ഡിഐടിയില് (സീഡിറ്റ്) ജോലി ചെയ്യുകയായിരുന്നു സതീശന്. തിരുവനന്തപുരത്തെ ഓള് സെയിന്റ്‌സ് കോളേജില് നിന്ന് പ്രീ-ബിരുദം പൂര്‍ത്തിയാക്കിയ മാലാ പാര്‍വതി യൂണിവേഴ്സിറ്റി യൂണിയന് കൗണ്‍സിലറായിരുന്നു. തിരുവനന്തപുരത്തെ ഗവണ്‍മെന്റ് കോളേജ് ഫോര് വുമണില് നിന്ന് സൈക്കോളജിയില് ബിരുദം പൂര്‍ത്തിയാക്കി.\nഒന്നാം വര്‍ഷത്തില് കോളേജ് യൂണിയന്റെ വൈസ് ചെയര്‍പേഴ്സണായിരുന്നു. രണ്ടാം വര്‍ഷത്തില് കോളേജില് യൂണിയന് ചെയര്‍പേഴ്സണായും സ്പിക് മാകെയുടെ കാമ്പസ് കോര്‍ഡിനേറ്ററായും തിളങ്ങി. അടുത്ത കാലത്ത് തന്റെ കോളേജ് ഓര്‍മ്മകള് പങ്കുവെച്ച് പാര്‍വതി എത്തിയിരുന്നു. ഇത് വലിയ തോതില് ചര്‍ച്ചയാവുകയും ചെയ്തിരുന്നു\nസൈക്കോളജിയില് എം.എ, എം.ഫില് ,എന്നിവ കേരള സര്‍വകലാശാലയുടെ കാര്യവട്ടം കാമ്പസില് നിന്നും പൂര്‍ത്തിയാക്കി . തിരുവനന്തപുരത്തെ കേരള ലോ അക്കാദമി ലോ കോളേജില് നിന്നും എല്‍എല്‍ബി പൂര്‍ത്തിയാക്കി. 2007 ലായിരുന്നു മാലാ പാര്‍വതി അഭിനയ രംഗത്തേക്ക് എത്തുന്നത്. ടൈം എന്ന ചിത്രത്തിലാണ് ആദ്യം അഭിനയിച്ചത്. ശേഷം ചെറുതും വലുതുമായ ഒരുപാട് സിനിമകളിലൂടെ മുന്‍നിര താരങ്ങളില് ഒരാളായി മാറി.\nMaala Parvathi Celebrate Her 30th Wedding Anniversary\nStory first published: Tuesday, August 11, 2020, 9:45 [IST]


നിരപരാധിയെന്ന മൊഴിയില് ഉറച്ച് ഫ്രാങ്കോ – UKMALAYALEE\nUKMALAYALEE > MALAYALAM NEWS > നിരപരാധിയെന്ന മൊഴിയില് ഉറച്ച് ഫ്രാങ്കോ\nനിരപരാധിയെന്ന മൊഴിയില് ഉറച്ച് ഫ്രാങ്കോ\nThursday 20 September 2018 1:19 AM UTC\nകൊച്ചി Sept 20: കന്യാസ്ത്രീ നല്‍കിയ പീഡന പരാതിയില് നിരപരാധിയാണെന്ന നിലപാടില് ഉറച്ച് ജലന്ധര് ബിഷപ്പ് ഫ്രാങ്കോ മുളയ്ക്കല്. തൃപ്പൂണിത്തുറ ക്രൈംബ്രാഞ്ച് ഹൈടെക് ഓഫീസ് സെല്ലില് നടന്ന ഏഴര മണിക്കൂര് നീണ്ട ചോദ്യം ചെയ്യല് ഇന്നത്തേക്ക് അവസാനിപ്പിച്ചു.\nഇതുമായി ബന്ധപ്പെട്ടുള്ള ചോദ്യം ചെയ്യല് നാളെ വീണ്ടും നടക്കും. ചോദ്യം ചെയ്യല് നടപടികള് പൂര്‍ത്തികരിച്ചതിനു ശേഷം മാത്രമേ അറസ്റ്റ് ഉള്‍പ്പെടെയുള്ള കടുത്ത നടപടികളിലേക്ക് നീങ്ങു എന്നതാണ് കോട്ടയം എസ്പി ഹരിശങ്കര് നല്‍കിയ വിവരം.\nഇന്ന് ഹാജരായ അതേ സമയത്ത് അതേ സ്ഥലത്ത് നാളെയും ചോദ്യം ചെയ്യല് തുടരും. ചോദ്യം ചെയ്യല് പൂര്‍ത്തിയാകാത്ത സാഹചര്യത്തില് കൊച്ചി വിട്ട് പോകരുതെന്ന് ബിഷപ്പിന് നിര്‍ദേശം നല്‍കിയിട്ടുണ്ട്.\nബിഷപ്പ് നല്‍കിയ മൊഴികള് വിശദമായ പരിശോധനകള് നടത്തിയതിനു ശേഷം മാത്രമോ, അതുമല്ലെങ്കില് ബിഷപ്പിന്റെ മുന്‍കൂര് ജാമ്യപേക്ഷ ഹൈക്കോടതി മുമ്പാകെ നിലനില്‍ക്കുന്ന സാഹചര്യത്തില് അന്തിമതീരുമാനം വന്നതിനു ശേഷം മാത്രമേ അറസ്റ്റ് ഉള്‍പ്പെടെ നടപടികളിലേക്ക് നീങ്ങാനുള്ള സാധ്യതയാണ് നിലനില്‍ക്കുന്നത്.\nഎസ്‌ഐ ഉള്‍പ്പെടുന്ന പോലീസ് സംഘത്തിന്റെ സുരഷയിലാണ് ബിഷപ്പ് ഫ്രാങ്കോ യുടെ വാഹനം പുറത്തേക്ക് പോയത്. ഇതിനിടെ എഐവൈഎഫ് പ്രവര്‍ത്തകര് ബിഷപ്പിനെതിരെ പ്രതിഷേധവുമായി രംഗത്തെത്തി.\nപീഡനവീരനെ അറസ്റ്റു ചെയ്യുക എന്ന മുദ്രവാക്യം വിളിച്ചാണ് കരിങ്കൊടി ഉയര്‍ത്തി പ്രവര്‍ത്തകര് പ്രതിഷേധിച്ചത്.\nപിന്നീട് ഇവരെ പോലീസ് അറസ്റ്റു ചെയ്തു നീക്കി. ബിഷപ്പിന്റെ വാഹനത്തിനു മുന്നിലേക്ക് ചാടി കരിങ്കൊടി കാണിക്കുകയായിരുന്നു.


പരസ്യത്തില് സോണിയ എന്‍ഡിഎ നേതാവ് | Sonia addressed as NDA leader in advertisement. - Malayalam Oneindia\nപരസ്യത്തില് സോണിയ എന്‍ഡിഎ നേതാവ്\nതിരുവനന്തപുരം: ചൈതന്യയാത്രയുടെ പേരില് മാധ്യമങ്ങളില് കെപിസിസി നല്‍കിയ പരസ്യത്തില് സോണിയാഗാന്ധിക്ക് എന്‍ഡിഎ നേതാവെന്ന് വിശേഷണം.\nസോണിയ നേതൃത്വം നല്‍കുന്ന എന്‍ഡിഎയില് അംഗങ്ങളായതിന് ഇടതു കക്ഷികള്‍ക്കും അഭിമാനിക്കാന് വകയുണ്ടെന്നാണ് പരസ്യത്തില് പറഞ്ഞിരിക്കുന്നത്. യുപിഎ എന്നതാണ് അബദ്ധത്തില് എന്‍ഡിഎ എന്ന് അച്ചടിച്ചിരിക്കുന്നത്.\nനാലു ഖണ്ഡികയില് നല്‍കിയിരിക്കുന്ന പരസ്യത്തില് അവസാനഖണ്ഡികയിലാണ് ഈ പിശക്. സോണിയക്കൊപ്പം ഉമ്മന്‍ചാണ്ടി, എ.കെ.ആന്റണി, വയലാര് രവി, രമേശ് ചെന്നിത്തല എന്നിവരുടെ ചിത്രങ്ങളും പരസ്യത്തിലുണ്ട്.\nഡിസിസി അധ്യക്ഷന് അഡ്വ.കെ.മോഹന്‍കുമാറിന്റെയും മറ്റ് കോണ്‍ഗ്രസ് നേതാക്കളുടെയും മേല്‍നോട്ടത്തില് പുറത്തിറങ്ങിയ പരസ്യത്തില് വയലാര് രവിയെ പശുവിനോടാണ് ഉപമിച്ചിരിക്കുന്നത്. ഡല്‍ഹിയില് വയലാര് രവി സുപരിചിതനാണ്. ആര്‍ക്കും അടുക്കാം. പക്ഷെ ആദ്യം ഒന്ന് ചീറ്റും. ചീറ്റിക്കഴിഞ്ഞാല് പിന്നെ പശുവിന്റെ സ്വഭാവമാകും. എല്ലാ കാര്യങ്ങളും നടത്തിത്തരുകയും ചെയ്യുമെന്നും പരസ്യത്തില് പറയുന്നു.


Kerala News ( ജനങ്ങളും, സർക്കാരും !!): വോട്ടര്‍പട്ടികയില് മുഴുവന് പ്രവാസികളെയും ഉള്‍പ്പെടുത്താന് നടപടി തുടങ്ങി\nവോട്ടര്‍പട്ടികയില് മുഴുവന് പ്രവാസികളെയും ഉള്‍പ്പെടുത്താന് നടപടി തുടങ്ങി\nദുബൈ: മുഴുവന് പ്രവാസി ഇന്ത്യക്കാരെയും വോട്ടര്‍പട്ടികയില് ഉള്‍പ്പെടുത്തുന്നതിനുള്ള നടപടികള് തുടങ്ങിയതായി പ്രവാസികാര്യ മന്ത്രി വയലാര് രവി വ്യക്തമാക്കി. തൊഴിലാളികളും വിദ്യാര്‍ഥികളുമടക്കം വിദേശത്ത് കഴിയുന്ന 18 വയസ്സ് പൂര്‍ത്തിയായ മുഴുവന് ഇന്ത്യക്കാരെയും വോട്ടര് പട്ടികയില് ഉള്‍പ്പെടുത്താനാണ് നീക്കമെന്നും അദ്ദേഹം പറഞ്ഞു. ഗള്‍ഫ് രാജ്യങ്ങളില് നടത്തുന്ന സന്ദര്‍ശനത്തിനിടെ ദുബൈയിലെത്തിയ അദ്ദേഹം മാധ്യമ പ്രവര്‍ത്തകരുമായി സംസാരിക്കുകയായിരുന്നു.\nആറ് മാസം ഇന്ത്യക്ക് പുറത്ത് താമസിക്കുന്നവരെ വോട്ടര്‍പട്ടികയില് നിന്ന് നീക്കം ചെയ്യുന്ന രീതിയാണ് നിലവിലുള്ളത്. ഇതിന് മാറ്റം വരുത്തുന്നതിനുള്ള നിയമം കൊണ്ടുവന്നിട്ടുണ്ട്. വിദ്യാര്‍ഥികളടക്കമുള്ള മുഴുവന് പ്രവാസികള്‍ക്കും വോട്ടവകാശം ഉറപ്പുവരുത്താനാണ് ശ്രമം. നയതന്ത്ര കാര്യാലയങ്ങളോ കലക്ടറേറ്റുകളോ തെരഞ്ഞെടുപ്പ് കമീഷന് ഓഫിസുകളോ മുഖേന ഇതിന്റെ രജിസ്ട്രേഷന് അവസരമൊരുക്കും. എന്നാല് നടപടിക്രമങ്ങളുടെ വിശദാംശങ്ങള് തീരുമാനിച്ചിട്ടില്ല. വോട്ടര്‍പട്ടികയില് പേര് ചേര്‍ക്കുന്ന പ്രക്രിയ കൂടുതല് കാര്യക്ഷമമാക്കുന്നതിന് പ്രവാസി സംഘടനകളുടെ പങ്കാളിത്തവും സഹകരണവും ആവശ്യമുണ്ട്. ഇതിന് അവരുമായി കൂടിക്കാഴ്ച നടത്തുകയാണ് തന്റെ ഗള്‍ഫ് സന്ദര്‍ശനത്തിന്റെ ഉദ്ദേശ്യമെന്നും വയലാര് രവി പറഞ്ഞു.\nജയ്പൂരില് നടന്ന പ്രവാസി ഭാരതീയ ദിവസില് പ്രഖ്യാപിക്കപ്പെട്ട പ്രവാസി പെന്‍ഷന് പദ്ധതിയുടെ നടപടിക്രമങ്ങളും പുരോഗമിക്കുകയാണ്. സാധാരണക്കാരായ പ്രവാസികളെയാണ് പദ്ധതിയില് അംഗങ്ങളാക്കുക. ഇ.സി.ആര് പാസ്പോര്‍ട്ട് ഉടമകളായ മുഴുവന് സാധാരണക്കാര്‍ക്കും ഇതിന്റെ പ്രയോജനം ലഭ്യമാക്കുമെന്നും മന്ത്രി പറഞ്ഞു. ഇന്ത്യന് അംബാസഡര് എം.കെ ലോകേഷ്, കോണ്‍സല് ജനറല് സഞ്ജയ് വര്‍മ, നയതന്ത്ര കാര്യാലയം ഉദ്യോഗസ്ഥര് തുടങ്ങിയവരും വാര്‍ത്താസമ്മേളനത്തില് പങ്കെടുത്തു.


പാകിസ്ഥാനിൽ ആയിരുന്നെങ്കിൽ അവൻ ഇതിനോടകം അന്താരാഷ്ട്ര ക്രിക്കറ്റിൽ കളിച്ചേനെ, ഉമ്രാൻ മാലിക്കിനെ കുറിച്ച് മുൻ പാകിസ്ഥാൻ താരം - Crickerala\nപാകിസ്ഥാനിൽ ആയിരുന്നെങ്കിൽ അവൻ ഇതിനോടകം അന്താരാഷ്ട്ര ക്രിക്കറ്റിൽ കളിച്ചേനെ, ഉമ്രാൻ മാലിക്കിനെ കുറിച്ച് മുൻ പാകിസ്ഥാൻ താരം\nഉമ്രാൻ മാലിക്ക് പാകിസ്ഥാനിൽ നിന്നായിരുന്നെങ്കിൽ ഇതിനോടകം താരം അന്താരാഷ്ട്ര ക്രിക്കറ്റിൽ കളിച്ചേനെയെന്ന് മുൻ പാകിസ്ഥാൻ വിക്കറ്റ് കീപ്പർ കമ്രാൻ അക്മൽ. നിലവിൽ ഐ പി എല്ലിൽ സൺറൈസേഴ്സ് ഹൈദരാബാദിന് കളിക്കുന്ന ഉമ്രാൻ മാലിക്ക് ഇതിനോടകം 11 മത്സരങ്ങളിൽ നിന്നും 15 വിക്കറ്റ് നേടിയിട്ടുണ്ട്. സീസണിൽ സൺറൈസേഴ്സിന് വേണ്ടി ഏറ്റവും കൂടുതൽ വിക്കറ്റ് നേടിയ രണ്ടാമത്തെ ബൗളർ കൂടിയാണ് ഉമ്രാൻ മാലിക്ക്.\n” അവൻ പാകിസ്ഥാനിൽ ആയിരുന്നെങ്കിൽ ഇതിനോടകം ഒരുപക്ഷേ അന്താരാഷ്ട്ര ക്രിക്കറ്റിൽ കളിച്ചേനെ. അവൻ്റെ ഇക്കോണമി കൂടുതലാണ്. പക്ഷേ വിക്കറ്റ് ലഭിക്കുന്നതിനാൽ അവനൊരു സ്ട്രൈക്ക് ബൗളറാണ്. ഓരോ മത്സരത്തിന് ശേഷവും അവൻ്റെ സ്പീഡ് ചാർട്ട് നോക്കുമ്പോൾ അവൻ്റെ 155 കിലോമീറ്റർ വേഗതയിൽ പന്തെറിയിരുന്നു, അത് കുറയുന്നില്ല. ഇത് ഇന്ത്യൻ ടീമിൽ നല്ല മത്സരത്തിന് ഇടയാക്കുന്നു. ” കമ്രാൻ അക്മൽ പറഞ്ഞു.\nഈ ഐ പി എൽ സീസണിൽ ഏറ്റവും കൂടുതൽ പേരുടെ ശ്രദ്ധയാകർഷിച്ച ജമ്മു കാശ്മീർ പേസർ ഉമ്രാൻ മാലിക്ക്. റൺസ് അധികമായി വഴങ്ങിയെങ്കിലും വേഗത കൊണ്ട് ഉമ്രാൻ ക്രിക്കറ്റ് ആരാധകരെയും മുൻ താരങ്ങളെയും ഞെട്ടിച്ചു.\n” നേരത്തേ ഇന്ത്യൻ ക്രിക്കറ്റിന് നിലവാരമുള്ള ഫാസ്റ്റ് ബൗളർമാർ ഇല്ലായിരുന്നു. എന്നാൽ ഇപ്പോൾ അവർക്ക് നവദീപ് സയ്നി, മൊഹമ്മദ് സിറാജ്, മൊഹമ്മദ് ഷാമി, ജസ്പ്രീത് ബുംറ അടക്കമുള്ള പേസർമാരുടെ നീണ്ടനിരയുണ്ട്. ഉമേഷ് യാദവ് മനോഹരമായി പന്തെറിയുന്നു. 10-12 മികച്ച പേസർമാർ ഉള്ളതിനാൽ ഇന്ത്യൻ സെലക്ടർമാർക്ക് സെലക്ഷൻ നടത്തുന്നത് അൽപ്പം ബുദ്ധിമുട്ടാണ്. ” കമ്രാൻ അക്മൽ പറഞ്ഞു.\n” കഴിഞ്ഞ സീസണിൽ ഒന്നോ രണ്ടോ മത്സരങ്ങളിൽ മാത്രമാണ് ഉമ്രാൻ മാലിക്ക് കളിച്ചത്. അവൻ പാകിസ്ഥാനിൽ ആയിരുന്നെങ്കിൽ തീർച്ചയായും ഞങ്ങൾക്ക് വേണ്ടി കളിച്ചേനെ. പക്ഷേ ഇന്ത്യ അവൻ്റെ കാര്യത്തിൽ പക്വത കാണിച്ചു. ഒരു സീസൺ മുഴുവൻ കളിക്കുവാൻ അവനെ അനുവദിച്ചു. ബ്രെയ്റ്റ് ലീയും ഷോയിബ് അക്തറും റൺസ് വഴങ്ങിയിരുന്നു, പക്ഷേ അവർ വിക്കറ്റുകൾ വീഴ്ത്തി. ഒരു സ്ട്രൈക്ക് ബൗളർ അങ്ങനെ ആയിരിക്കണം. ” അക്മൽ കൂട്ടിച്ചേർത്തു.


Cinema | Latest News in Cinema - Part 6\nMonday, June 21, 2021 22:07:38 PM\nസ്വന്തം ലേഖകൻ: ആടുജീവിതം എന്ന ചിത്രത്തിനായി ശരീരഭാരം കുറച്ച പ്രിത്വിരാജിനെ അമ്പരപ്പോടെയാണ് സമൂഹ മാധ്യമങ്ങൾ നോക്കിയത്. ഇപ്പോഴിതാ സിനിമയെ കുറിച്ച് വിശദമായ ഒരു കുറിപ്പും പങ്കുവച്ച് വിദേശയാത്രക്ക് ഒരുങ്ങുകയാണ് താരം. കുറിപ്പ് വായിക്കാം: ‘കഴിഞ്ഞ കുറച്ച് മാസങ്ങൾ അൽപ്പം കഠിനമായിരുന്നു. ആടുജീവിതത്തിനായി ഒരുങ്ങുമ്പോൾ ഞാൻ ഒന്നും ലക്ഷ്യമിട്ടിരുന്നില്ല. എനിക്ക് കഴിയുന്നിടത്തോളം ചിലത് ഒഴിവാക്കുക എന്നതായിരുന്നു ചിന്ത. …\nസ്വന്തം ലേഖകൻ: ഇന്ത്യയിലെ ഏറ്റവും മികച്ച ഫിലിം എഡിറ്റര്‍മാരില് ഒരാളായ ശ്രീകര് പ്രസാദ് ലിംക ബുക്ക് ഓഫ് റെക്കോര്‍ഡ്‌സില് ഇടം നേടി. ഏറ്റവുമധികം ഭാഷകളില് സിനിമ എഡിറ്റ് ചെയ്തതിന്റെ റെക്കോര്‍ഡാണ് ശ്രീകര് സ്വന്തമാക്കിയത്. ഇംഗ്ലീഷ്, ഹിന്ദി, തമിഴ്, തെലുഗു, മലയാളം, കന്നട, ഒഡിയ,ആസാമീസ്, ബംഗാളി, പഞ്ചാബി, നേപ്പാളി, മറാഠി, സിംഹളീസ്, കര്‍ബി, മിഷിങ്, ബോഡോ, പാങ്‌ചെന്‍പ …\nസ്വന്തം ലേഖകൻ: ഇന്ത്യൻ ക്രിക്കറ്റ് ക്യാപ്റ്റനായിരുന്ന കപിൽ ദേവിന്റെ വേഷത്തിൽ രൺവീർ സിംഗ് എത്തുന്ന ചിത്രമാണ് ’83’. ചിത്രത്തിൽ കപിൽ ദേവിന്റെ ഭാര്യ റോമി ദേവിന്റെ വേഷത്തിലെത്തുന്നത് ദീപിക പദുകോൺ ആണ്. വിവാഹശേഷം രൺവീറും ദീപികയും ഒന്നിച്ച് സ്ക്രീനിലെത്തുന്ന ചിത്രം കൂടിയാണ് ’83’. ഇപ്പോഴിതാ, ചിത്രത്തിൽ നിന്നുള്ള ഒരു സ്റ്റിൽ ആണ് സമൂഹമാധ്യമങ്ങളുടെ ശ്രദ്ധ കവരുന്നത്. …\nസ്വന്തം ലേഖകൻ: സൂര്യ നായകനാവുന്ന പുതിയ ചിത്രമാണ് ‘സൂരറൈ പോട്ര്’. അപർണ ബാലമുരളിയാണ് ചിത്രത്തിൽ നായികയായി എത്തുന്നത്. ചിത്രത്തിന്റെ ഓഡിയോ ലോഞ്ചുമായി ബന്ധപ്പെട്ട വാർത്തകളാണ് ഇപ്പോൾ കൗതുകമുണർത്തുന്നത്. വളരെ വ്യത്യസ്തമായ രീതിയിലാണ് ചിത്രത്തിന്റെ ഓഡിയോ ലോഞ്ച് അണിയറപ്രവർത്തകർ പ്ലാൻ ചെയ്തിരിക്കുന്നത്. ചിത്രത്തിന്റെ ഓഡിയോ റിലീസ് ആകാശത്ത് വെച്ചാണ് നടക്കുക. സ്പൈസ് ജെറ്റുമായി സഹകരിച്ചുകൊണ്ടാണ് ഓഡിയോ റിലീസും …\nസ്വന്തം ലേഖകൻ: ഈ വര്‍ഷം ഏപ്രിലില് തന്‍റെ രാഷ്ട്രീയ പാര്‍ട്ടി തുടങ്ങാന് ലക്ഷ്യമിടുന്ന രജനിയുടെ സിനിമാ ജീവിതത്തിന് തിരശീലയിടുന്ന ചിത്രം അണിയറയിൽ ഒരുങ്ങുന്നതായി റിപ്പോർട്ട്. കമല്‍ഹാസനും രജനികാന്തും ഒന്നിക്കുന്ന ഈ ചിത്രം സംവിധാനം ചെയ്യുന്നത് ലോകേഷ് കനകരാജ് ആയിരിക്കും എന്നാണ് സൂചന. ചിത്രത്തിന്റെ നിര്‍മ്മാണം കമല്‍ഹാസന്റെ സാരഥ്യത്തിലുള്ള രാജ്കമല് ഫിലിംസ് ഇന്റര്‍നാഷണല് (ടര്‍മറിക്ക് മീഡിയയുമായി ചേര്‍ന്ന്). …\nസ്വന്തം ലേഖകൻ: ബ്രാഡ് പിറ്റിന് ഇത് അഭിനയത്തിന് ലഭിച്ച ആദ്യ ഓസ്‌കര്. എന്നാല്, മുന്‍പ് നാലു തവണ നാമനിര്‍ദേശം ചെയ്യപ്പെട്ടശേഷം കൈവന്ന ഈ പുരസകാരലബ്ധി സന്തോഷം പങ്കിടാനല്ല. യു.എസ് പ്രസിഡന്റ് ഡോണള്‍ഡ് ട്രംപിനെതിരേയുള്ള രാഷ്ട്രീയായുധമായാണ് ബ്രാഡ് പിറ്റ് ഉപയോഗിച്ചത്. പ്രസിഡന്റ് ട്രംപിനെതിരായ ഇംപീച്ച്‌മെന്റ് പ്രമേയചര്‍ച്ചയില് മുന് സുരക്ഷാ ഉപദേഷ്ടാവ് ജോണ് ബോള്‍ട്ടന് സാക്ഷിമൊഴി നല്‍കാന് അനുവദിക്കാത്തതിലുള്ള …\nസ്വന്തം ലേഖകൻ: 92ാമത് ഓസ്കര് പുരസ്കാരങ്ങള് പ്രഖ്യാപിച്ചു. ജോക്കറിലെ തകര്‍പ്പന് പ്രകടനത്തിന് വോക്വിന് ഫിനിക്സ് മികച്ച നടനുള്ള ഓസ്കര് നേടി. മികച്ച നടിക്കുള്ള പുരസ്കാരം അമേരിക്കന് നടിയായ റെനെ സെല്‍വെഗറിനും ലഭിച്ചു. ജൂഡിയിലെ അഭിനയത്തിനാണ് റെനെക്ക് നടിക്കുള്ള പുരസ്കാരം ലഭിച്ചത്. മികച്ച അന്താരാഷ്ട്ര ചിത്രത്തിനുള്ള പുരസ്കാരത്തിന് പുറമെ മികച്ച ചിത്രമെന്ന ചരിത്ര നേട്ടവും പാരസൈറ്റ് സ്വന്തമാക്കി. …\nസ്വന്തം ലേഖകൻ: ദിലീപ്-നാദിര്‍ഷാ ടീം ഒന്നിക്കുന്ന പുതിയ ചിത്രമാണ് കേശു ഈ വീടിന്റെ നാഥന്. മധ്യവയസ്‌കനായി ദിലീപ് എത്തുന്ന കോമഡി എന്റര്‍ടെയിനറായ ചിത്രത്തിന്റെ പുതിയ പോസ്റ്റര് രസകരമാണ്. ജോഡികളായി ദിലീപും ഉര്‍വശിയും അവരുടെ മക്കളായി വൈഷ്ണവി, നസ്ലന് എന്നിവരും പോസ്റ്ററില് പ്രത്യക്ഷപ്പെടുന്നു. ദിലീപും ഉര്‍വശിയും ആദ്യമായി ജോഡികളാവുകയാണ് ചിത്രത്തില്. കേശു എന്ന പേരിലുള്ള ഡ്രൈവിങ് സ്‌കൂള് …


ഫിലിം ഒട്ടിച്ചതും കര്‍ട്ടനിട്ടതുമായ വാഹനങ്ങൾ കുടുങ്ങും; ഓപ്പറേഷന് സ്ക്രീനുമായി മോട്ടോർ വാഹന വകുപ്പ് – News18 Malayalam\nHome » photogallery » kerala » DEPARTMENT OF MOTOR VEHICLES WITH OPERATION SCREEN FROM MONDAY\nഫിലിം ഒട്ടിച്ചതും കര്‍ട്ടനിട്ടതുമായ വാഹനങ്ങൾ കുടുങ്ങും; ഓപ്പറേഷന് സ്ക്രീനുമായി മോട്ടോർ വാഹന വകുപ്പ്\nഫിലിമും കർട്ടനും നീക്കാത്ത വാഹനങ്ങളുടെ റജിസ്ട്രേഷൻ ഉൾപ്പടെ റദ്ദാക്കാനാണ് നിർദ്ദേശം.\n| January 17, 2021, 07:41 IST\nതിരുവനന്തപുരം: ഉള്ളിലെ കാഴ്ച മറയ്ക്കുന്ന തരത്തിൽ കൂളിങ് ഫിലിമും കർട്ടനുമിട്ട വാഹനങ്ങളെ പിടികൂടാനൊരുങ്ങി മോട്ടോർ വാഹന വകുപ്പ്. ഇതിനായി ഓപ്പറേഷൻ സ്ക്രീൻ എന്ന പേരിലുള്ള പരിശോധന തിങ്കളാഴ്ച മുതൽ സംസ്ഥാന വ്യാപകമായി നടത്തും.\nസുപ്രീം കോടതിയും ഹൈക്കോടതിയും ആവശ്യപ്പെട്ടിട്ടും സംസ്ഥാനത്തെ മന്ത്രിമാരും ഉന്നത ഉദ്യോഗസ്ഥരും കർട്ടനും ഫിലീമും നീക്കാത്തത് ഏറെ വിവാദമായിരുന്നു.\nയാത്രക്കാർക്ക് ബുദ്ധിമുട്ടുണ്ടാകാത്ത തരത്തിലാകണം പരിശോധനയെന്നും നിർദേശിച്ചിട്ടുണ്ട്. ഫിലിമും കർട്ടനും നീക്കാത്ത വാഹനങ്ങളുടെ റജിസ്ട്രേഷൻ ഉൾപ്പടെ റദ്ദാക്കാനും തിരുമാനിച്ചിട്ടുണ്ട്. നിയമം ലംഘിച്ച വാഹനങ്ങൾക്ക് ഇ-ചെല്ലാൻ വഴിയാകും പെറ്റി ചുമത്തുക.


വിദേശത്തേയ്ക്ക് പോകുന്നവർക്ക് വാക്സിനേഷൻ ; പ്രത്യേക വാക്സിൻ സർട്ടിഫിക്കറ്റ്\nHomecovidവിദേശത്തേയ്ക്ക് പോകുന്നവർക്ക് വാക്സിനേഷൻ ; പ്രത്യേക വാക്സിൻ സർട്ടിഫിക്കറ്റ്\nmeenachilnews Friday, May 28, 2021\nവിദേശ രാജ്യങ്ങളില് പോകുന്നവര്‍ക്ക് കോവിഷീല്‍ഡ് രണ്ടാം ഡോസ് വാക്‌സിന്4മുതല്6ആഴ്ചയ്ക്കുള്ളില് നല്‍കാനും പ്രത്യേക വാക്‌സിനേഷന് സര്‍ട്ടിഫിക്കറ്റ് നല്‍കാനും ആരോഗ്യ വകുപ്പ് ഉത്തരവ് പുറത്തിറക്കി. പല വിദേശ രാജ്യങ്ങളിലും വാക്‌സിനേഷന് സര്‍ട്ടിഫിക്കറ്റും സര്‍ട്ടിഫിക്കറ്റില് പാസ്‌പോര്‍ട്ട് നമ്പര് രേഖപ്പെടുത്തണമെന്നതും നിര്‍ബന്ധമാക്കിയിട്ടുണ്ട്.\nനിലവില് രജിസ്‌ട്രേഷനായി ആധാര് കാര്‍ഡ്, മറ്റ് തിരിച്ചറിയല് രേഖകള് ഇവ നല്‍കിയിട്ടുള്ളവരുടെ സര്‍ട്ടിഫിക്കറ്റില് അവയാണ് രേഖപ്പെടുത്തുക. അതുപോലെതന്നെ കേന്ദ്ര ആരോഗ്യകുടുംബക്ഷേമ മന്ത്രാലയത്തിന്റെ മാര്‍ഗനിര്‍ദ്ദേശപ്രകാരം രണ്ടാം ഡോസ് കോവിഷീല്‍ഡ് വാക്‌സിന് 12 മുതല് 16 ആഴ്ചക്കുള്ളിലാണ് എടുക്കാന് ആവുക. ഇത് വിദേശത്തേക്ക് ജോലിക്കും പഠനത്തിനുമായി പോകുന്നവര്‍ക്ക് വളരെയധികം ബുദ്ധിമുട്ട് ഉണ്ടാക്കിയിട്ടുണ്ട്. ഇതിന്റെ അടിസ്ഥാനത്തിലാണ് സംസ്ഥാന സര്‍ക്കാര് ഉത്തരവ് ഇറക്കിയത്.\nസംസ്ഥാനത്ത് 18 വയസ് മുതല് 45 വയസുവരെ പ്രായമുള്ളവരുടെ വാക്‌സിനേഷന് മുന്‍ഗണനാ വിഭാഗത്തില് വിദേശത്ത് പഠിക്കാനും ജോലിയ്ക്കുമായി പോകുന്നവരെയും കൂടി അടുത്തിടെ ഉള്‍പ്പെടുത്തിയിരുന്നു.\nവിദേശ രാജ്യങ്ങളിലേക്ക് ജോലിക്കോ പഠനത്തിനോ ആയി പോകുന്നവര്‍ക്ക് വാക്‌സിനേഷന് സര്‍ട്ടിഫിക്കറ്റ് പ്രത്യേക ഫോര്‍മാറ്റില് നല്‍കുന്നതാണ്. ഈ സര്‍ട്ടിഫിക്കറ്റില് പാസ്‌പോര്‍ട്ട് നമ്പര് രേഖപ്പെടുത്തും. ജില്ലാ മെഡിക്കല് ഓഫീസറെയാണ് ഈ സര്‍ട്ടിഫിക്കറ്റ് നല്‍കാനായി ചുമതലപ്പെടുത്തിയിട്ടുള്ളത്.\nകൂടാതെ ഇങ്ങനെ പോകുന്നവര്‍ക്ക് രണ്ടാമത്തെ ഡോസ് കോവിഷീല്‍ഡ് വാക്‌സിന് നാല് മുതല് ആറാഴ്ചയ്ക്കുള്ളില് എടുക്കുവാനും കഴിയും. പോര്‍ട്ടലില് ഇത് രേഖപ്പെടുത്തുവാന് സാധിക്കാത്തതിനാല് ജില്ലകള് ഇത് പ്രത്യേകമായി രേഖപ്പെടുത്തുന്നതാണ്. ഇങ്ങനെ നല്‍കുന്ന വാക്‌സിന് സംസ്ഥാന സര്‍ക്കാര് വാങ്ങിയിട്ടുള്ള വാക്‌സിന് സ്‌റ്റോക്കില് നിന്നും നല്‍കുന്നതാണ്. ജില്ലാ അധികാരികള് വിസ, വിദ്യാര്‍ഥികളുടെ അഡ്മിഷന് രേഖകള്, ജോലി/ വര്‍ക്ക് പെര്‍മിറ്റ് തുടങ്ങിയ രേഖകള് പരിശോധിച്ച് വേണം വാക്‌സിന് നല്‍കുവാന്.\nഇങ്ങനെ വാക്‌സിന് നല്‍കുമ്പോള് യാത്ര പോകുന്ന രാജ്യങ്ങളിലെ വാക്‌സിനേഷന് പോളിസി കൂടി പരിശോധിച്ച് വാക്‌സിനേഷന് നിര്‍ബന്ധമാക്കിയിട്ടുണ്ടോ എന്നുകൂടി ഉറപ്പാക്കുന്നതുമാണ്.\nപത്താo ക്ലാസ് വിദ്യാര്‍ത്ഥി വീട്ടില് മരിച്ച നിലയില്.\nതീക്കോയിൽ ഉരുൾ പൊട്ടിയതായി സംശയം മാത്രം\nകാര് പോസ്റ്റിലിടിച്ച് മറിഞ്ഞ് യുവാവ് മരിച്ചു\n.പൂഞ്ഞാറില് കെഎസ്ആര്‍ടിസി ബസ് മുങ്ങി\n1958-ലേക്കാളും വലിയ വെള്ളപ്പൊക്കം. അരുവിത്തുറ പാലം കവിഞ്ഞു\nമഴ കനത്തു. വെള്ളപ്പൊക്കഭീതി


................... യെത്തീം ...\nപ്രിയപ്പെട്ട എൻറെ വായനക്കാരേ. മലയാളത്തിൽ ഇന്ന് ഏറെ\nചർച്ച ചെയ്തുകൊണ്ടിരിക്കുന്ന വിഷയമാണല്ലോ യെത്തീം എന്നത് .\nഈ വിഷയത്തിൽ മൂന്ന് കവിതകൾ (യെത്തീമിൻറെ\nചോര മണക്കുന്നു ,നാറ്റം ,നിയമക്കുരുക്കിൽവീണ പക്ഷി )എ\nഴുതിയിരുന്നു ഞാൻ . ഇപ്പോഴും ആ കവിതകൾ\nബ്ലോഗിലും ഫേസ്ബുക്കിലും വായിച്ചു കൊണ്ടിരിക്കുന്നു ,ഏറെ സന്തോഷ\nമുണ്ട് എല്ലാവരോടും എനിക്ക് നന്ദിയും കടപ്പാടുമുണ്ട് ........എ\nന്നാൽ ഈ കവിതകൾക്കടിയിലും ഫോണ് വഴിയായും മെയിൽ\nവഴിയായും ധാരാളം അഭിപ്രായങ്ങളും അഭിനന്ദനങ്ങളും ആശ\nങ്കകളും ചോദ്യങ്ങളും വന്നുകൊണ്ടിരിക്കുന്നു .എല്ലാം ഞാൻ നിറഞ്ഞ സ്നേഹത്തോടെ സ്വീകരിക്കുന്നു .സഹൃദയരേ വിശുദ്ധ\nമാലാഖമാരാണ് യെത്തീം ഖാനകൾ നടത്തുനതെന്ന അഭിപ്രായം\nഎനിക്കില്ല .അത് എൻറെ കവിതകളിൽ നിന്ന് മനസ്സിലായിക്കാണും .കുറ്റങ്ങളും കുറവുകളും ഉണ്ടാവാം ഒരു\nപക്ഷേ ചിലരെങ്കിലും യെത്തീമിൻറെ ചോര കുടിക്കുന്നുമുണ്ടാ\nവാം അത് കണ്ടെത്തി നടപടികൾ എടുക്കേണ്ടത് മൻഷ്യപ്പറ്റുള്ള\nഭരണാധികാരികളുടെ കടമയാണ് ....ഈ വിഷയത്തിൽ ഈ ഇടേ\nഞാൻ വായിച്ച ഒരു ലേഖനം ഇവിടെ പോസ്റ്റ് ചെയ്യുന്നത് നന്നാ\nയിരുക്കുമെന്നു തോനുന്നു .നമുക്ക് ഒരു പാട് പുതിയ അറി\nവുകൾഇവിടെ കിട്ടും ....നന്ദി സഹൃദയരേ ...വായന തുടരൂ ...\nരേഷ്മ കൊട്ടയ്കാട്ട് .\nഅടിമ ജീവിതത്തിലേക്കവരെ തിരികെ\n'കടത്തിക്കൊണ്ടു' പോകണമെന്നാണോ ?\nകുറച്ചു മാസങ്ങള്‍ക്കു മുമ്പ് ഒരു ചരിത്ര സെമിനാറില് പങ്കെടുക്കാന് വേണ്ടി രണ്ടു ദിവസം കോഴിക്കോട് ജെ.ഡി.റ്റി ഇസ്‌ലാം ഓര്‍ഫനേജില് താമസിച്ചിരുന്നു. അനാഥരോ അഗതികളോ ആയ അവിടത്തെ അന്തേവാസികള്‍ക്കൊപ്പമായിരുന്നു ഞങ്ങളുടെ ആഹാരവും വിശ്രമവും ഉറക്കവും. ആദ്യദിവസം അന്തേവാസികളെ കാണും മുമ്പ്, രാത്രി ഭക്ഷണത്തിനു നിശ്ചയിച്ച സമയത്തിനും മുന്നേ മെസ്ഹാളിനു അടുത്തെത്തിയ ഞങ്ങള് അതിനു മുന്നിലുള്ള ചെറിയ പൂന്തോട്ടത്തിന്റെ അരമതിലില് ഇരുപ്പുറപ്പിച്ചു വര്‍ത്തമാനം തുടങ്ങി. സ്ഥാപനത്തിലെ ചെറിയ കുട്ടികള് ഭക്ഷണം കഴിച്ച ശേഷമായിരുന്നു ഞങ്ങളുടെ ഊഴം. അപ്പോഴാണ് ഒരു ഹിന്ദി പാട്ട് പാടിക്കൊണ്ട് അഞ്ചോ ആറോ വയസ്സുള്ള, നന്നായി വസ്ത്രം ധരിച്ച ഒരു പെണ്‍കുട്ടി ഞങ്ങളുടെ മുന്നിലൂടെ യാതൊരു കൂസലുമില്ലാതെ ആഹ്ലാദത്തോടെ നടന്നുപോയത്. ആ കുട്ടിയുടെ ചിരിയും കളിയും കണ്ടപ്പോള് വല്ലാത്ത അത്ഭുതംതോന്നി. അവിടെ പഠിക്കുന്ന ഒരു മുതിര്‍ന്ന വിദ്യാര്‍ഥിനിയോട് ആ ചെറിയ പെണ്‍കുട്ടിയെക്കുറിച്ച് അന്വേഷിച്ചു; 'പശ്ചിമബംഗാള് സ്വദേശിനിയാണ് ആ കുഞ്ഞുകുട്ടി, മിടുക്കിയാണ്' എന്നായിരുന്നു മറുപടി.\nഅനാഥ-അഗതിമന്ദിരം എന്ന് കേള്‍ക്കുമ്പോള് നമ്മുടെ മനസ്സിലേക്ക് സാധാരണ കടന്നുവരുന്ന ചിത്രങ്ങള്‍ക്കും മുന്‍ധാരണകള്‍ക്കും നേര്‍വിപരീതമായിരുന്നു ജെ.ഡി.റ്റി ഇസ്‌ലാം ഓര്‍ഫനേജിലെ കാഴ്ചകള്. പല പ്രായക്കാരായ കുട്ടികള് അവിടെ മാന്യമായി സംരക്ഷിക്കപ്പെടുന്നു. ആണ്‍കുട്ടികള്‍ക്കും പെണ്‍കുട്ടികള്‍ക്കും പ്രത്യേകം പ്രത്യേകം സൗകര്യങ്ങള്. മെഡിക്കല് കോളേജ് ഒഴികെ, സാങ്കേതികവും അല്ലാത്തതുമായ ഏതാണ്ടെല്ലാ വിദ്യാഭ്യാസത്തിനുമുള്ള സൗകര്യങ്ങളും അവിടെയുണ്ട്. പൊതു വിദ്യാര്‍ഥികള്‍ക്കും അവിടത്തെ അന്തേവാസികള്‍ക്കും ഒരുപോലെ വിദ്യാഭ്യാസം നേടാന് സാഹചര്യം ഒരുക്കിയിട്ടുണ്ട് സ്ഥാപനാധികൃതര്. മനോഹരമാണ് കാമ്പസ്. ഏതോ കലാപരിപാടിയില് പങ്കെടുക്കേണ്ട കുട്ടികള് പാട്ടും ഡാന്‍സുമൊക്കെ പ്രാക്ടീസ് ചെയ്യുന്നുണ്ടായിരുന്നു, അവരതില് നല്ല നിലവാരം പുലര്‍ത്തുന്നതായി തോന്നി. ക്രിസ്തുമസ് അവധി ആയതിനാല് സമീപ പ്രദേശത്തുകാരായ കുട്ടികളെ ബന്ധുക്കള് വന്ന് കൂട്ടികൊണ്ട് പോയിരിക്കുന്നു. വടക്കുകിഴക്കന് സംസ്ഥാനങ്ങളില്‍നിന്നുള്ള ധാരാളം കുട്ടികള് അവിടെ പഠിക്കുന്നുണ്ട്. അവരെ നീണ്ട അവധി ഉള്ളപ്പോള് മാത്രമേ നാട്ടിലേക്ക് കൊണ്ടുപോകൂ. ഉത്തരവാദപ്പെട്ട ആളുകള് ആണ് അവരെ നാട്ടില് കൊണ്ടുപോകുന്നതും തിരിച്ചു കൊണ്ടുവരുന്നതും. നല്ല ഭക്ഷണം, നല്ല വസ്ത്രം, സ്വതന്ത്രവും സന്തോഷകരവുമായ സാമൂഹികാന്തരീക്ഷം, സ്‌നേഹവും കാരുണ്യവും പകര്‍ന്നുകൊടുക്കാന് കഴിയുന്ന നടത്തിപ്പുകാര്. തൊഴിലധിഷ്ഠിത വിദ്യാഭ്യാസത്തിനുള്ള സൗകര്യങ്ങള്. നൈസര്‍ഗിക കഴിവുകള് വികസിപ്പിക്കുന്നതിനുതകുന്ന പാഠ്യേതര പദ്ധതികള്..... അഭിമാനം തോന്നിയ നിമിഷങ്ങളായിരുന്നു അത്. കൂടുതല് അന്വേഷിച്ചപ്പോള് ഇത്തരം ധാരാളം അനാഥ-അഗതി സംരക്ഷണ സ്ഥാപനങ്ങള് കേരളത്തിന്റെ പല ഭാഗങ്ങളിലായി പ്രവര്‍ത്തിക്കുന്നുണ്ടെന്ന് അറിയാന് കഴിഞ്ഞു.\nഅനാഥ സംരക്ഷണവും സാധുജന പരിപാലനവും ഏറ്റവും ഉന്നതമായ ഉത്തരവാദിത്വമാണെന്ന് ഖുര്‍ആന് പഠിപ്പിക്കുന്നുണ്ട്. ''അനാഥകളോട് എങ്ങനെ വര്‍ത്തിക്കണമെന്ന് നിന്നോടവര് ചോദിക്കുന്നു. പറയുക: എങ്ങനെ വര്‍ത്തിക്കുന്നതാണോ അനാഥര്‍ക്ക് ഗുണകരം അങ്ങനെ വര്‍ത്തിക്കുന്നതാകുന്നു ഉത്കൃഷ്ടമായിട്ടുള്ളത്'' (അല്‍ബഖറ 220) എന്ന് പഠിപ്പിക്കുന്ന ഖുര്‍ആന്, മനുഷ്യസമൂഹം പരീക്ഷണങ്ങളും ദാരിദ്ര്യവും നേരിടേണ്ടിവരുന്നതിന്റെ കാരണം ഇങ്ങനെ വ്യക്തമാക്കുന്നു: ''നിങ്ങള് അനാഥനെ ആദരിക്കുന്നില്ല. അഗതിയുടെ അന്നം കൊടുക്കാന് പരസ്പരം പ്രേരിപ്പിക്കുന്നുമില്ല. പൈതൃക സ്വത്തൊക്കെയും കൂട്ടിവെച്ച് തിന്നുന്നു. ധനത്തെ അന്ധമായി പ്രേമിക്കുകയും ചെയ്യുന്നു'' (അല്‍ഫജ്ര് 17). ''നീ അനാഥരെ ഞെരുക്കരുത്, ചോദിച്ചുവരുന്നവരെ വിരട്ടിയോടിക്കുകയുമരുത്'' (അദ്ദുഹ 9) എന്ന് അല്ലാഹു താക്കീത് നല്‍കിയിട്ടുണ്ട്. ദൈവിക പ്രത്യയശാസ്ത്രത്തെ നിഷേധിക്കുന്നവര് ആരാണെന്നു ഖുര്‍ആന് പരിചയപ്പെടുത്തുന്നത് കാണുക: ''ദീനിനെ തള്ളിപ്പറയുന്നവനെ നീ കണ്ടിട്ടുണ്ടോ? അനാഥയെ ആട്ടിയകറ്റുന്നവനും അഗതിയുടെ ആഹാരം കൊടുക്കാന് പ്രേരിപ്പിക്കാത്തവനുമത്രെ അവന്'' (അല്‍മാഊന് 1-3).\nഈ ദൈവിക പ്രത്യയശാസ്ത്രത്തിന്റെ കല്‍പ്പനകള് പൂര്‍ത്തീകരിക്കാനാണ് അനാഥശാലകളിലൂടെയും മറ്റും ഉത്തരവാദപ്പെട്ടവര് പരിശ്രമിക്കുന്നത്. വര്‍ഷങ്ങളായി കേരളത്തില് ഇത്തരം അനാഥ-അഗതി മന്ദിരങ്ങള് നിലവിലുണ്ട്. ആദ്യകാലങ്ങളില് കേരളത്തിലെ കുട്ടികള് മാത്രമായിരുന്നു ഇവിടങ്ങളില് പഠിച്ചിരുന്നത്. എന്നാല്, കേരളം കൈവരിച്ച സാമ്പത്തിക-സാമൂഹിക അഭിവൃദ്ധി, കേരളത്തിലെ അനാഥ-അഗതി കുട്ടികളെ അതതു കുടുംബങ്ങളില് തന്നെ സംരക്ഷിക്കുന്ന നിലവാരത്തിലേക്ക് ഉയര്‍ത്തി. അതിന്റെ ഫലമായി മലയാളി കുട്ടികളെ ഇത്തരം ഓര്‍ഫനേജുകളില് താമസിപ്പിക്കേണ്ട ആവശ്യം പഴയതുപോലെ ഇപ്പോള് ഇല്ല.\nഎന്നാല്, കേരളം ഒഴികെയുള്ള ഇന്ത്യന് സംസ്ഥാനങ്ങള് ഇക്കാര്യത്തില് വളരെ പിന്നിലാണെന്ന് സച്ചാര് കമ്മിറ്റി റിപ്പോര്‍ട്ട് ചൂണ്ടിക്കാണിക്കുന്നു. വിശേഷിച്ചും ഉത്തരേന്ത്യയിലെ പാവങ്ങളുടെ അവസ്ഥയെക്കുറിച്ച് ചിന്തിക്കുന്ന ആര്‍ക്കും മനസ്സിലാകുന്ന കാര്യമാണ് അവര് അനുഭവിക്കുന്ന ദൈന്യതയും കഷ്ടപ്പാടുകളും. മൂന്ന് നേരത്തെ ആഹാരമോ മാന്യമായ വസ്ത്രമോ വൃത്തിയുള്ള കിടപ്പാടമോ ഇല്ലാത്ത നമ്മുടെ സഹോദരങ്ങള് ജാതി-മത-വര്‍ഗ വിവേചനമില്ലാതെ സംരക്ഷിക്കപ്പെടേണ്ടതുണ്ട്. ഉത്തരേന്ത്യന് മുസ്‌ലിംകള് കാലങ്ങളായി അനുഭവിക്കുന്ന ദാരിദ്ര്യം അവരുടെ മൗലികാവകാശങ്ങള് നേടിയെടുക്കാന് പോലും ത്രാണിയില്ലാത്തവരാക്കി അവരെ മാറ്റി. അവരെ മുഖ്യധാരയിലേക്ക് ഉയര്‍ത്തിക്കൊണ്ടുവരാന് മേല്‍പ്പറഞ്ഞ ഘടകങ്ങള്‍ക്ക് പുറമെ മാനസികമായ ശക്തി കൂടി പകര്‍ന്നുകൊടുക്കണം. അതിനു വിദ്യാഭ്യാസം നേടണം, പൊതു സമൂഹവുമായി ഇടപഴകിയുള്ള അനുഭവ പരിജ്ഞാനവും മാനസിക വികാസവും ഉണ്ടാകണം. ഇതെല്ലാം അവര് ജീവിക്കുന്ന അത്യന്തം പിന്നാക്കമായ സാഹചര്യങ്ങളില് പെട്ടെന്ന് ഉണ്ടാക്കിയെടുക്കാന് കഴിയില്ല. അതിനു വലിയ തോതിലുള്ള സാമൂഹിക, രാഷ്ട്രീയ മാറ്റങ്ങള് ആവശ്യമാണ്.\nനൂറും നൂറ്റമ്പതും കിലോമീറ്റര് ചുറ്റളവില് പ്രൈമറി സ്‌കൂള് അടക്കമുള്ള വിദ്യാഭ്യാസ സ്ഥാപനങ്ങളോ ആശുപത്രികളോ മറ്റു അവശ്യ സംവിധാനങ്ങളോ ഇല്ലാത്ത ജീവിത സാഹചര്യത്തെ കുറിച്ച് നാം കേരളീയര്‍ക്ക് ചിന്തിക്കാന് കഴിയുമോ?\nഞാന് ഹൈദരാബാദില് താമസിക്കുമ്പോള് പരിചയപ്പെട്ട, ആന്ധ്രാപ്രദേശിന്റെ ഉള്‍പ്രദേശത്തു നിന്നുള്ള സുഹൃത്ത് പങ്കുവെച്ച അനുഭവം ഓര്‍മയില് വരുന്നു. അവരുടെ നാട്ടില് ഒരു ഇംഗ്ലീഷ് മീഡിയം സ്‌കൂളില് പഠിക്കണമെങ്കില് ഒന്നുകില് ഹൈദരാബാദില് വരണം. ഇല്ലെങ്കില് 100 കിലോമീറ്റര് അകലെയുള്ള മറ്റൊരു സ്ഥലത്ത് പോകണം. അവരുടെ അഭിപ്രായത്തില് കേരളം മുഴുവന് ടൗണ് ആണ്. ഇത് ആന്ധ്രയുടെ സ്ഥിതി. അപ്പോള് അതിലും പതിന്മടങ്ങ് പിന്നിലുള്ള പശ്ചിമബംഗാള്, ബിഹാര്, അസം തുടങ്ങിയ വടക്കു കിഴക്കന് സംസ്ഥാനങ്ങളുടെ അവസ്ഥ നമുക്ക് സങ്കല്‍പ്പിക്കാന് കഴിയുന്നതിലും അപ്പുറമാണ്. ആദിവാസികളേക്കാള് പിന്നാക്കം നില്‍ക്കുന്ന ഉത്തരേന്ത്യന് മുസ്‌ലിംകളെ ജീവിതത്തിലേക്ക് കൈപിടിച്ചുയര്‍ത്താന് ആ സംസ്ഥാനങ്ങളിലെ കുഗ്രാമങ്ങളിലും നഗര ചേരികളിലും വരെ ത്യാഗപൂര്‍ണമായി സേവനം ചെയ്യുന്നുണ്ട് മലയാളികളില് ചിലര്. പ്രഫ. കെ.എ സിദ്ദീഖ് ഹസന് സാഹിബ് നേതൃത്വം നല്‍കുന്ന 'വിഷന് 2016' അതിന്റെ മികച്ച ഉദാഹരണമാണ്. സിദ്ദീഖ് ഹസന് സാഹിബിന്റെ പ്രവര്‍ത്തനങ്ങളും ലേഖനങ്ങളും മറ്റു മലയാളി സംഘടനകളുടെ ശ്രദ്ധ ഉത്തരേന്ത്യന് മുസ്‌ലിംകളിലേക്ക് തിരിയാന് കാരണമായിട്ടുണ്ടാകണം. പ്രാദേശിക വിവേചനമില്ലാതെ, സകാത്തിന്റെ വിതരണവും ജനസേവന പ്രവര്‍ത്തനങ്ങളും ദേശീയതലത്തില് നടത്താന് സംഘടനകള് തയാറാകുന്നുണ്ടെങ്കില് അതും നല്ല മാറ്റമാണ്.\nഈ അവസ്ഥയില് ഉത്തരേന്ത്യയിലെ കുട്ടികള്‍ക്ക് നിലവാരമുള്ള വിദ്യാഭ്യാസവും ആത്മവിശ്വാസവും നല്‍കാനുള്ള സാമൂഹിക സാഹചര്യം ഉണ്ടാക്കാന് മുന്‍കൈയെടുക്കേണ്ട കേന്ദ്ര-സംസ്ഥാന ഗവണ്‍മെന്റുകള്, അവരുടെ നേരെ ക്രൂരമായി കണ്ണടക്കുമ്പോഴാണ് കേരളം പോലെ മെച്ചപ്പെട്ട പ്രദേശത്തെ ചില സന്നദ്ധ സംഘടനകളും യതീംഖാനകളും ഈ കുട്ടികളുടെ എല്ലാവിധ സംരക്ഷണവും ഏറ്റെടുക്കാന് തയാറായതും അവരുടെ രക്ഷകര്‍ത്താക്കള് അതിനോട് സഹകരിച്ചതും. അങ്ങനെയാണ് വടക്കു കിഴക്കന് സംസ്ഥാനങ്ങളിലെ കുട്ടികള് കേരളത്തിലെ യതീംഖാനകളില് കുറച്ചു വര്‍ഷങ്ങളായി താമസിച്ചു പഠിച്ചുകൊണ്ടിരിക്കുന്നത്. യഥാര്‍ഥത്തില് അനാഥശാലകളുടെ ഈ പ്രവൃത്തി വലിയൊരു ദേശീയ ദൗത്യമാണ്. ദാരിദ്ര്യ നിര്‍മാര്‍ജനവും സാര്‍വത്രിക വിദ്യാഭ്യാസവും വഴി ദേശപുനര്‍നിര്‍മാണത്തില് പങ്കുവഹിക്കാനുള്ള സന്നദ്ധ സംഘടനകളുടെ ഈ ശ്രമത്തെ പിന്തുണക്കുകയും പ്രോത്സാഹിപ്പിക്കുകയും ആവശ്യമായ സഹായങ്ങള് ചെയ്തു കൊടുക്കുകയുമാണ് അധികാരികള് ചെയ്യേണ്ടിയിരുന്നത്. പകരം കേരളത്തില് പഠിക്കാന് വന്ന അനാഥ - അഗതി കുട്ടികളെ തടഞ്ഞുവെച്ചും തിരിച്ചയച്ചും ഭീകരാന്തരീക്ഷം സൃഷ്ടിക്കുന്ന നിലപാടെടുത്തത്, ഒരു ജനത വിദ്യാഭ്യാസവും സാമൂഹിക സാമ്പത്തിക വളര്‍ച്ചയും ഇല്ലാതെ എന്നും റിക്ഷ വലിക്കാരും മറ്റുമായി അടിമജീവിതം നയിക്കട്ടെ എന്ന ലക്ഷ്യത്തോടെയാണോ?\nവേനലവധിക്ക് സ്വന്തം കുടിലുകളില് പോയ കുട്ടികളെ സ്‌കൂള് തുറക്കുന്ന സമയത്ത് കൂട്ടികൊണ്ടുവരുമ്പോള് അവര്‍ക്കൊപ്പം പുതിയതായി ചേരാനാഗ്രഹിക്കുന്ന ഏതാനും കുട്ടികളും വന്നു. അവിടങ്ങളിലെ തന്നെ മുതിര്‍ന്ന ചിലരെ യതീംഖാനകളില് സേവനത്തിനായി കൂടെ കൂട്ടുകയും ചെയ്തു. ഈ സംഘത്തെയാണ് കേരളത്തിലെ അധികാരി വര്‍ഗം പോലീസിനെ ഉപയോഗിച്ച് തടഞ്ഞുവെച്ചത്. എട്ടും പൊട്ടും തിരിയാത്ത ആ പിഞ്ചുകുഞ്ഞുങ്ങളെ കാക്കിയിട്ട നിയമപാലകര് കസ്റ്റഡിയിലെടുത്തപ്പോള് കേരളത്തിലെ വര്‍ഗീയ രാഷ്ട്രീയക്കാരും അച്ചടി ദൃശ്യമാധ്യമങ്ങളും 'പാകിസ്താനില് നിന്നും പാലക്കാട്ടേക്ക് നുഴഞ്ഞുകയറിയ ഭീകരരെ' പിടിച്ച ആവേശത്തില് പ്രസ്താവനകള് ഇറക്കുകയും അക്ഷരങ്ങള് നിരത്തുകയും ചെയ്തു. ഇതിനെ മനുഷ്യക്കടത്തായും ഭീകര പ്രവര്‍ത്തനമായും ചിത്രീകരിച്ചു. കേരളത്തില് 'ഭീകരവേട്ട' നടത്തിയ ആവേശത്തില് കാക്കിയിട്ട വനിതയടക്കം കുട്ടികള്‍ക്ക് നേരെ ആക്രോശിച്ചു. കുട്ടികളെ പ്രസവിച്ചിട്ടുള്ള ഈ അമ്മയും, അന്വേഷിക്കാന് ഉത്തരവിട്ട മറ്റൊരു അമ്മയും അനാഥ-അഗതി കുട്ടികളോട് സ്വീകരിച്ച ഇത്തരമൊരു നിലപാട് മാതൃത്വത്തിനു തന്നെ അപമാനമാണ്. കൊടും ചൂടില് ആ കുരുന്നുകളെ റെയില്‍വേ സ്റ്റേഷനിലും വഴിവക്കിലും ഇരുത്തി പോലീസിനെ കൊണ്ട് പേടിപ്പിച്ചതിനു എന്ത് നടപടിയാണ് കേരളത്തിലെ ശിശു സംരക്ഷണ സമിതി കൈക്കൊള്ളുക?\nകേരളത്തിന്റെ ആഭ്യന്തരമന്ത്രി രമേശ് ചെന്നിത്തലയുടെ പ്രസ്താവന 'അന്യസംസ്ഥാനത്ത് നിന്ന് കുട്ടികളെ കടത്തിക്കൊണ്ടുവരാന് പാടില്ല' എന്നാണ്. 'സാമൂഹിക സേവനം ചെയ്യാനാഗ്രഹിക്കുന്നവര് അവിടെ പോയി അതു ചെയ്യട്ടെ' എന്നും അദ്ദേഹം പറയുകയുണ്ടായി. മലയാളികള് അന്യ സംസ്ഥാനങ്ങളില് ചെയ്യുന്ന, നേരത്തെ സൂചിപ്പിച്ചതുപോലുള്ള സേവനങ്ങളെക്കുറിച്ചറിയാന് അദ്ദേഹത്തിന് ബുദ്ധിമുട്ടുണ്ടാവില്ല. ഇനി ഇവിടെ വന്ന് മറ്റു സംസ്ഥാനങ്ങളിലുള്ളവര് പഠിക്കാന് പാടില്ലെന്നാണെങ്കില്, കേരളത്തിലെ ഐ.ഐ.എം, എന്.ഐ.ടി തുടങ്ങിയ സ്ഥാപനങ്ങളില് പഠിക്കുന്ന അന്യസംസ്ഥാന വിദ്യാര്‍ഥികള് കേരളം വിട്ടുപോകണമെന്ന് പറയാനും അന്യസംസ്ഥാനത്ത് പഠിക്കുന്ന കേരളത്തിലെ കുട്ടികളെ തിരിച്ചുവിളിക്കാനും ആഭ്യന്തരമന്ത്രി തയാറാകുമോ? കേരളത്തിലെ നിര്‍മാണ മേഖലയിലടക്കം ജോലിയെടുക്കുന്ന അന്യസംസ്ഥാന തൊഴിലാളികളെ തിരിച്ചയക്കുമോ? പഠിക്കാന് കൊണ്ടുവരുന്നതിനെ 'മനുഷ്യക്കടത്ത്' എന്നു പറഞ്ഞു നിരോധിക്കുമ്പോള് കേരളം പതിറ്റാണ്ടുകളായി ഗള്‍ഫ് അടക്കമുള്ള വിദേശ നാടുകളിലേക്ക് ജോലിക്കുവേണ്ടി കടത്തിവിട്ടിരിക്കുന്ന മനുഷ്യരെ തിരിച്ചുവിളിക്കാന് തയാറാകുമോ? സുഊദി അറേബ്യയില് നിതാഖാത് വന്നപ്പോള് കേരളം നിലവിളിച്ചത് നാം കണ്ടതാണല്ലോ.\nഭരണഘടനാ വിരുദ്ധമായ പ്രസ്താവനയാണ് ആഭ്യന്തരമന്ത്രി രമേശ് ചെന്നിത്തലയുടേത്. ഭരണഘടനയെക്കുറിച്ച് സാമാന്യ വിവരം പോലും ഇല്ലെന്നു തോന്നുംവിധം പ്രസ്താവനയിറക്കിയ അദ്ദേഹം ആ സ്ഥാനത്ത് തുടരാന് യോഗ്യനാണോ?\nആയുസ്സിന്റെ പകുതിയിലധികം, സ്ഥാനമാനങ്ങള് നേടിയെടുക്കാനും അത് നിലനിര്‍ത്താനും നെട്ടോട്ടമോടിയപ്പോള് രാജ്യത്തെ പാവപ്പെട്ട കുട്ടികളുടെ ദയനീയത കാണാന് സമയം കിട്ടാതിരുന്നത് സ്വാഭാവികമാണ്.\n'മനുഷ്യക്കടത്ത്' എന്ന പദം സാധാരണയായി അനാശാസ്യ പ്രവര്‍ത്തനത്തിനും ഭീകരപ്രവര്‍ത്തനത്തിനും വേണ്ടി സ്ത്രീ-പുരുഷന്മാരെ കടത്തിക്കൊണ്ടുവരുന്നതിനാണ് ഉപയോഗിക്കുന്നത്. കേന്ദ്രം നരേന്ദ്ര മോദി ഭരിക്കുമ്പോള് ആ പദപ്രയോഗം കൊണ്ട് ചെന്നിത്തല ചിലത് പ്രതീക്ഷിക്കുന്നുണ്ടാവാം. അല്ലെങ്കില് പാവപ്പെട്ട കുട്ടികളെ വിദ്യാഭ്യാസവും ഭക്ഷണവും നല്‍കി സംരക്ഷിക്കാന് കേരളത്തില് കൊണ്ടുവന്നതിനെക്കുറിച്ച് അത്തരമൊരു പദം ഉപയോഗിച്ചതിന്റെ പിന്നിലെ വികാരം മറ്റെന്താണ്? പട്ടിണിപ്പാവങ്ങളെ സംരക്ഷിക്കാന് വേണ്ടി കൊണ്ടുവന്നാല് അതിനെ മനുഷ്യക്കടത്തായി ചിത്രീകരിക്കാന് അസാമാന്യ അധാര്‍മികബോധം വേണം.\nകുട്ടികളുടെ സംരക്ഷണം ഏറ്റെടുത്ത അനാഥാലയത്തിന്റെ നടത്തിപ്പില് ധാര്‍മികമായോ നിയമപരമായോ എന്തെങ്കിലും കുഴപ്പമുണ്ടോ? കുട്ടികളെ എന്തുകൊണ്ട് ആ ഓര്‍ഫനേജില്‍തന്നെ, അവര്‍ക്ക് പരിചയമുള്ളവരുടെ ഒപ്പം നിര്‍ത്തികൊണ്ട് നടപടികളെടുക്കുന്നില്ല?\nഎന്തിനാണ് കുട്ടികളെ പലവഴിക്ക് പിരിച്ചു നിര്‍ത്തി ഭയപ്പെടുത്തുന്നത്? ഈ കുട്ടികളെ കൊണ്ടുവന്നത് കണ്ടപ്പോള് സംശയം തോന്നിയ 'മഹാത്മാക്കള്' ആ കുട്ടികള് സന്തോഷത്തോടെ ബന്ധുക്കളോടൊപ്പം നില്‍ക്കുന്നത് കണ്ടിരുന്നില്ലേ? ഈ കുട്ടികള്‍ക്കെതിരായ നടപടികള്‍ക്കു പിന്നില് അനാഥ സംരക്ഷണ കേന്ദ്രങ്ങളെ പീഡിപ്പിക്കാനുള്ള ശ്രമമാണോ? ഈ നടപടികള്‍ക്ക് മുന്‍കൈ എടുത്ത അധികാരികള്‍ക്ക് ഒരു കുട്ടിയെ എങ്കിലും ഇത്തരം രീതിയില് സംരക്ഷിക്കാന് സാധിക്കുമോ? വിവര സാങ്കേതികവിദ്യ ഏറെ വികസിച്ച ഇക്കാലത്ത് യതീംഖാന ശരിയായ രീതിയിലാണോ പ്രവര്‍ത്തിക്കുന്നത് എന്ന് അന്വേഷിക്കാന് എന്താണ് ബുദ്ധിമുട്ട്? തെരുവ് കുട്ടികളെ അടക്കം സംരക്ഷിക്കുന്ന ഇത്തരം സ്ഥാപനങ്ങളില് എല്ലാ കുട്ടികളും അവരുടെ സ്വന്തം സ്ഥലത്ത് നിന്നുള്ള തിരിച്ചറിയല് രേഖ ഹാജരാക്കണം എന്ന് പറയുന്നതിലെ യുക്തി എന്താണ്?\nതെറ്റായ പല ന്യായങ്ങളും പറഞ്ഞ് മുന്നൂറിലേറെ കുട്ടികളെ തിരിച്ചയക്കാന് തീരുമാനിച്ചവരോടും ചില ചോദ്യങ്ങളുണ്ട്; ആ കുട്ടികളുടെ സംരക്ഷണം അതതു സംസ്ഥാനങ്ങളില് നിങ്ങളോ അവിടത്തെ ഉത്തരവാദപ്പെട്ടവരോ ഏറ്റെടുക്കുമോ?\nഅവര്‍ക്ക് വിദ്യാഭ്യാസവും മെച്ചപ്പെട്ട ജീവിത സാഹചര്യവും ഉറപ്പുനല്‍കാന് നിങ്ങള്‍ക്ക് കഴിയുമോ? വലിയ പ്രതീക്ഷയില് ഒരുപാട് മോഹങ്ങളുമായി വന്ന ആ കുട്ടികളും മാതാപിതാക്കളും തിരിച്ചുപോകുന്നത് പ്രതീക്ഷയറ്റ മനസ്സുമായാണ്. ആ കുരുന്നു മക്കളെ വേദനിപ്പിച്ചിട്ട് നിങ്ങള് എന്തു നേടി? ഉത്തരേന്ത്യന് തെരുവുകളിലും ചേരികളിലും ഈ കുട്ടികള് ആഹാരവും വസ്ത്രവും പാര്‍പ്പിടവും ഇല്ലാതെ അലഞ്ഞുതിരിഞ്ഞപ്പോള് മനുഷ്യത്വം കാണിക്കാത്ത അവിടത്തെ ശിശുക്ഷേമ സമിതികളില് ഈ കുട്ടികളുടെ സംരക്ഷണം ഏല്‍പിക്കാന് ശ്രമിക്കുന്ന കേരള സര്‍ക്കാറിന് എളുപ്പത്തില് ചെയ്യാവുന്ന കാര്യം ഏതെങ്കിലുമൊരു ഗുഡ്‌സ് ട്രെയിനില് അവരെ കയറ്റിവിട്ടു പണി തീര്‍ക്കുകയാണ്.\nഇത് കേരളത്തില ആദ്യ സംഭവമല്ല. ഒരു നാടോടി സ്ത്രീയെയും അവര് സംരക്ഷണം കൊടുത്ത കുട്ടിയെയും കേരളം നിയമക്കുരുക്കില് പെടുത്തി പീഡിപ്പിച്ചിട്ട് അധികനാളായിട്ടില്ല. സ്വന്തം അഛന് വില്‍ക്കാന് കൊണ്ടുവന്നപ്പോള് അയാള് ചോദിച്ച വില കൊടുത്തുവാങ്ങിയാണ് ആ സ്ത്രീ കുട്ടിയെ വളര്‍ത്തിയത്. നല്ല വിദ്യാഭ്യാസവും സംരക്ഷണവും കൊടുക്കാന് അവര്‍ക്ക് സ്വന്തമായി കഴിയാതെ വന്നപ്പോള് കോഴിക്കോട്ടുള്ള ഒരു യതീംഖാനയില് കുട്ടിയുടെ സംരക്ഷണച്ചുമതല ഏല്‍പിച്ചു. അവധിയായപ്പോള് കൂട്ടികൊണ്ടുപോകുന്ന വഴിയിലാണ് പോലീസ് അവരെ പിടികൂടി പീഡിപ്പിച്ചത്. എട്ടും പത്തും വയസ്സുള്ള കുട്ടികളെ കേരളത്തിലെ സമ്പന്നവര്‍ഗം വീട്ടുജോലിക്ക് നിര്‍ത്തി മനുഷ്യാവകാശ ലംഘനം നടത്തുമ്പോള് കണ്ണടച്ച് ഇരുട്ടാക്കുന്ന ഇവര് എന്നും പാവങ്ങളുടെമേല് നിയമം പറഞ്ഞ് മെക്കിട്ടുകയറുന്നുവെന്നത് വിരോധാഭാസമാണ്.\nസാമൂഹിക പ്രവര്‍ത്തനങ്ങള്‍ക്ക് മുന്നിട്ടിറങ്ങാന് ജനം ഭയപ്പെടുന്ന അവസ്ഥക്കാണ് അധികാരിവര്‍ഗത്തിന്റെ ഇത്തരം പ്രവര്‍ത്തനങ്ങള് കാരണമാവുക. വഴിയില് അലഞ്ഞു തിരിയുന്ന ഭ്രാന്തന് ഭക്ഷണം കൊടുക്കാന് പോലും ജനം ഭയക്കുന്നു. അതിനും പോലീസ് സ്റ്റേഷന് കയറിയിറങ്ങേണ്ടിവരുന്ന കാലം! അപകടത്തില് പെട്ടവരെ രക്ഷിക്കാന് വല്ലവനും ശ്രമിച്ചാല് അപകടത്തിന്റെ ഉത്തരവാദിത്വം അവന്റെ തലയിലാക്കുന്ന ധാര്‍മികബോധം തീണ്ടിയിട്ടില്ലാത്ത അധികാരികള് രാജ്യത്തിനു ശാപമാണ്. കാഴ്ച എന്ന മലയാള സിനിമയാണ് ഈ സന്ദര്‍ഭത്തില് ഓര്‍മവരുന്നത്. 2002-ല് ഗുജറാത്തില് ഉണ്ടായ ഭൂകമ്പത്തില് വീടും ബന്ധുക്കളും നഷ്ടപ്പെട്ട അനാഥബാലനെ സ്വന്തം വീട്ടില് സംരക്ഷിക്കാന് ശ്രമിച്ച നിഷ്‌കളങ്കനായ മലയാളി അനുഭവിക്കേണ്ടി വന്ന നിയമപരമായ നൂലാമാലകളും ഉദ്യോഗസ്ഥ പീഡനങ്ങളും കാഴ്ചക്കാരെ കരയിപ്പിക്കുംവിധം ആവിഷ്‌കരിച്ചിട്ടുണ്ട് സംവിധായകന് ബ്ലെസ്സി. ഒടുവില് ആ കുഞ്ഞിനെ കേരളത്തിലെ സുരക്ഷിതമായ ജീവിത സാഹചര്യത്തില്‍നിന്ന് പറിച്ചെടുത്ത്, ഹിറ്റ്‌ലറുടെ കോണ്‍സന്‍ട്രേഷന് ക്യാമ്പുകളെ ഓര്‍മിപ്പിക്കുംവിധമുള്ള ഗുജറാത്തിലെ അഭയാര്‍ഥി കേന്ദ്രത്തിലെ ഇരുളടഞ്ഞ ഭാവിയിലേക്ക് തള്ളിവിട്ടപ്പോള് ഇവിടത്തെ അധികാരി വര്‍ഗത്തിനും മനസ്സാക്ഷിയില്ലാത്ത ചില മനുഷ്യജന്മങ്ങള്‍ക്കും സമാധാനമായതും ചിത്രത്തില് നാം കണ്ടതാണ്. സിനിമ കണ്ട രാഷ്ട്രീയക്കാരും അധികാരികളും സാമൂഹിക പ്രവര്‍ത്തകരും ചിത്രം മുന്നോട്ടുവെച്ച പ്രമേയത്തെ പുകഴ്ത്തിയതും അവരുടെ വേദനയില് മാനസികമായി പങ്കാളികളായതും ആ അനാഥ ബാലന് മുസ്‌ലിമല്ലാത്തത് കൊണ്ടായിരുന്നുവെന്ന് ഇപ്പോഴാണ് മനസ്സിലായത്. അപ്പോള്, ഇത്രയും കുട്ടികളെ മനപ്പൂര്‍വം പീഡിപ്പിച്ചു സന്തോഷം കണ്ടെത്തുന്നതിലൂടെ പുറത്തുവരുന്നത് ചിലരുടെ ഉള്ളിലുള്ള വര്‍ഗീയതയാണ്. അത് തിരിച്ചറിഞ്ഞ് പ്രതിരോധിക്കാന് കേരളത്തിലെ മതേതര സമൂഹം മുന്നിട്ടിറങ്ങേണ്ടതുണ്ട്. ...കടപ്പാട് പ്രബോധനം വാരികjune 15 2014 . ...നന്ദി .\nsulaiman perumukku പോസ്റ്റ് ചെയ്തത് @ 10:12 PM3അഭിപ്രായങ്ങള്\nകവിത :വെറും വാക്കല്ല\nവിത്ത മുണ്ടെന്നു കരുതി\nസുന്ദരമായ ജീവിതം .\nകാട്ടിൽ ചെന്നു പഠിക്കണം\nകാക്കയിൽ നിന്നത്രേ പഠിച്ചത്\nsulaiman perumukku പോസ്റ്റ് ചെയ്തത് @ 11:36 PM6അഭിപ്രായങ്ങള്\nകവിത :മലപ്പുറമെന്നു കേട്ടാൽ ...\nമലപ്പുറമെന്നു കേട്ടാൽ ...\nകറുത്ത (കാവി )'ലടു 'പൊട്ടും\nവർഗീയ മുഖമാണ് നല്കിയത്\nഒരു ഭീകര കോട്ട\nഎഴുതണം നാം തീവ്രവാദിയെന്ന്\nനിങ്ങൾ എന്തെടുത്തിരുന്നു -\n'വീവ്രേജ് 'കൾക്കു മുന്നിൽ\nനിത്യ ശാന്തി പകരില്ല\nഎന്നു ചിന്തിക്കേണ്ടത് അന്നല്ല\nചിന്തിച്ചുണരണം നാം .\nചിത്രം :ഗൂഗിളിൽ നിന്ന് ....നന്ദി\nsulaiman perumukku പോസ്റ്റ് ചെയ്തത് @ 10:18 PM 12 അഭിപ്രായങ്ങള്\nതോട്ടത്തിലും നിരങ്ങി -\nദൂരയിരുന്നു കഞ്ഞികുടിക്കുന്നതാണ് .\nഎന്നു പറയുന്നവൻറെ മുമ്പിൽ\nഉറക്കത്തിലും അവർ പറയുന്നത്\nചിത്രം :ഗൂഗിൾ തന്നത് ...നന്ദി\nsulaiman perumukku പോസ്റ്റ് ചെയ്തത് @ 11:08 PM7അഭിപ്രായങ്ങള്\nമധുവിൻ്റെ ചോദ്യം.... -----------------------------...\nകവിത ............... ഈ ഒരുനിമിഷം ———————— ഈ ഒരുന...


സെലിബ്രിറ്റി ഫൊട്ടോഗ്രഫർ മഹാദേവൻ തമ്പിയുടെ പുത്തൻ മേക്ക്ഓവർ ഫോട്ടോഷൂട്ട് വൈറൽ; വീഡിയോ - OMF Media Live\nViral Viral Photoshoots സെലിബ്രിറ്റി ഫൊട്ടോഗ്രഫർ മഹാദേവൻ തമ്പിയുടെ പുത്തൻ മേക്ക്ഓവർ ഫോട്ടോഷൂട്ട് വൈറൽ; വീഡിയോ\nഓൺലൈൻ ഫുഡ് ഓർഡറിങ് പ്ലാറ്റ്ഫോം സ്വിഗിയുടെ ഡെലിവറി പാർട്നറായ വിജു നാരായണൻ ഓർഡർ പ്രകാരമുള്ള ബിരിയാണിയുമായി സ്ഥലത്തെത്തി. പക്ഷേ ആ ബിരിയാണി കൊടുക്കൽ അവസാനിച്ചതാകട്ടെ ഒരു ഗംഭീര മേക്കോവറിലും ഫാഷൻ ഫോട്ടോഷൂട്ടിലും.\nസെലിബ്രിറ്റി ഫൊട്ടോഗ്രഫർ മഹാദേവൻ തമ്പി ആയിരുന്നു കസ്റ്റമർ. വിജുവിന്റെ ലുക്ക് ഇഷ്ടപ്പെട്ട മഹാദേവൻ ഒറ്റച്ചോദ്യം, നമുക്കൊരു ഫോട്ടോഷൂട്ട് ചെയ്താലോ? വിജുവിന്റെ മൊബൈൽ നമ്പർ വാങ്ങുകയും പിന്നീട് വിളിച്ച് കാര്യങ്ങൾ സംസാരിക്കുകയും ചെയ്തു.\nആദ്യം അമ്പരന്നെങ്കിലും പുള്ളി സമ്മതം അറിയിച്ചതോടെ ഫോട്ടോഷൂട്ടിനുള്ള വഴി തുറന്നു. ‘‘വിജു ചേട്ടന് 48 വയസ്സുണ്ട്. വളരെ ആകർഷകമായ ലുക്ക് ആണു പുള്ളിയുടേത്. അപാരമായ ഊർജസ്വലതയുള്ള മനുഷ്യന്. ഒരു ഫോട്ടോഷൂട്ടിന് പറ്റിയ ഫീച്ചറുകൾ അദ്ദേഹത്തിനുണ്ട്.\nഅതാണ് ഫോട്ടോഷൂട്ടിലേക്ക് കാര്യങ്ങൾ എത്തിച്ചത്’’– മഹാദേവൻ തമ്പി പറഞ്ഞു. ഒരു ബിരിയാണി കൊണ്ടു കൊടുക്കുക മാത്രമാണു താൻ ചെയ്തത് എന്നാണു ഫോട്ടോഷൂട്ടിനെക്കുറിച്ചുള്ള ചോദ്യത്തിന് വിജുവിന്റെ നിഷ്കളങ്കമായ മറുപടി.\nഒരു മോഡലാകുമെന്ന് സ്വപ്നത്തിൽ പോലും കരുതിയിട്ടില്ലെന്ന് വിജു പറയുന്നു. ഷമീർ ആണ് വിജുവിന്റെ മേക്കോവർ നടത്തിയത്. മെൻ ഇൻ ക്യൂ (MEN IN Q) സ്റ്റൈലിഷ് വസ്ത്രങ്ങൾ ഒരുക്കി. മഹാദേവൻ തമ്പി പങ്കുവച്ച വിഡിയോ കാണാം…\nPrevious articleനിന്റെ മുഖം ആദ്യമായി കണ്ടതാണ് എന്റെ ജീവിതത്തിലെ മറക്കാനാവാത്ത നിമിഷങ്ങളിൽ ഒന്ന്…\nNext articleഎൻറെ സന്തോഷത്തിന്റെ രഹസ്യത്തിന് ജന്മദിന ആശംസകൾ : രഞ്ജിനി


വെളിച്ചെണ്ണ പുകയുന്നത് വരെ ചൂടാക്കിയാല് അപകടം | side effects of using coconut oil - Malayalam BoldSky\n| Published: Friday, September 7, 2018, 16:12 [IST]\nവെളിച്ചെണ്ണ പാചകത്തിന് ഉപയോഗിക്കുന്നവരാണ് നമ്മലെല്ലാവരും. പാചകത്തിനായി എപ്പോഴും വെളിച്ചെണ്ണ മാത്രം ഉപയോഗിച്ചിരുന്നവരായിരുന്നു നമ്മള്. ഇന്നത്തെ കാലത്താണ് പല വിധത്തിലുള്ള മറ്റ് എണ്ണകള് പാചകത്തിനായി ഉപയോഗിക്കുന്നത്. എന്നാല് പാചകത്തിന് എണ്ണ ഉപയോഗിക്കുമ്പോള് അത് എന്തൊക്കെ ആരോഗ്യ പ്രതിസന്ധികള് ഉണ്ടാക്കുന്നുണ്ട് എന്ന് നിങ്ങള്‍ക്കറിയാമോ? പലപ്പോഴും എണ്ണ പാചകത്തിന് ഉപയോഗിക്കുമ്പോള് അത് ശരിയായ രീതിയില് ഉപയോഗിച്ചില്ലെങ്കില് അത് പല വിധത്തിലുള്ള ആരോഗ്യ പ്രശ്‌നങ്ങള് ഉണ്ടാക്കുന്നു. ഇന്ന് മാറിക്കൊണ്ടിരിക്കുന്ന ഭക്ഷണ രീതിയും ജീവിത ശൈലിയും എല്ലാം പലപ്പോഴും പല വിധത്തിലാണ് ആരോഗ്യത്തിന് വില്ലനായി മാറുന്നത്. ഇതിലെല്ലാം പലപ്പോഴും എണ്ണയുടെ സാന്നിധ്യം ചില്ലറയല്ല.\nപണ്ട് കാലങ്ങളില് വീട്ടില് തന്നെ ആട്ടിയെടുക്കുന്ന വെളിച്ചെണ്ണയായിരുന്നെങ്കില് ഇന്ന് വെളിച്ചെണ്ണയും മറ്റ് എണ്ണകളും എല്ലാം വിപണി കീഴടക്കിയിട്ടുണ്ട്. ഇതില് എത്രത്തോളം മായമുണ്ടെന്ന് മനസ്സിലാക്കാന് പോലും പറ്റാത്ത അവസ്ഥയാണ് ഉള്ളത്. ദിവസവും പാചകത്തിനായി വെളിച്ചെണ്ണ ഉപയോഗിക്കുമ്പോള് അത് പല വിധത്തിലുള്ള ആരോഗ്യ പ്രതിസന്ധികളും സൃഷ്ടിക്കുന്നുണ്ട്. വെളിച്ചെണ്ണ അധികം ചൂടാക്കി ഉപയോഗിക്കുമ്പോള് അത് പല വിധത്തിലുള്ള ആരോഗ്യ പ്രശ്‌നങ്ങള് ഉണ്ടാക്കുന്നു. വെളിച്ചെണ്ണയുടെ ഉപയോഗം ശരിയല്ലെങ്കില് അതുണ്ടാക്കുന്ന ആരോഗ്യ പ്രശ്‌നങ്ങള് എന്തൊക്കെയെന്ന് നോക്കാം.\nബാക്ടീയ മൂലമുള്ള അണുബാധയെ ഇല്ലാതാക്കുന്നതിന് വേണ്ടി പലരും വെളിച്ചെണ്ണ ഉപയോഗിച്ചിരുന്നു. എന്നാല് വെളിച്ചെണ്ണ ഇത്തരത്തിലൊരു ആവശ്യത്തിനായി ഉപയോഗിക്കുമ്പോള് അത് ഉണ്ടാക്കുന്ന അനാരോഗ്യത്തെക്കുറിച്ചും നമ്മള് അറിഞ്ഞിരിക്കേണ്ടത് അത്യാവശ്യമാണ്. കാരണം പലപ്പോഴും ഡയറിയ എന്ന അവസ്ഥക്ക് ഇത് കാരണമാകുന്നുണ്ട്. കൂടുതല് വെളിച്ചെണ്ണ ഉപയോഗിക്കുമ്പോള് അത് ഡയറിയ പോലുള്ള ആരോഗ്യ പ്രശ്‌നങ്ങളിലേക്ക് നയിക്കുന്നു. പലപ്പോഴും ഇത് തിരിച്ചറിയാതിരിക്കുന്നത് ആരോഗ്യത്തെ കൂടുതല് വഷളാക്കുന്നു.\nതടി കൂട്ടുന്ന കാര്യത്തിനും വെളിച്ചെണ്ണ കാരണമാകുന്നു. എന്നാല് വെളിച്ചെണ്ണയുടെ ഉപയോഗം തടി കൂട്ടുമെന്ന പേടി വേണ്ട. കാരണം വെളിച്ചെണ്ണയുടെ സ്ഥിര ഉപയോഗം തടി വര്‍ദ്ധിപ്പിക്കുന്നതിന് സഹായിക്കുന്നു. തടി കുറക്കാന് ശ്രമിക്കുന്നവര് എപ്പോഴും വെളിച്ചെണ്ണ അകലത്തില് നിര്‍ത്തുന്നതാണ് നല്ലത്. കാരണം ഇത് പലപ്പോഴും തടി വര്‍ദ്ധിപ്പിക്കാനാണ് കാരണമാകുന്നത്. അതുകൊണ്ട് തന്നെ വെളിച്ചെണ്ണ ഉപയോഗിക്കുമ്പോള് ശ്രദ്ധിക്കേണ്ടത് നല്ലതാണ്.\nഛര്‍ദ്ദി ഉണ്ടാക്കുന്നതിന് പലപ്പോഴും വെളിച്ചെണ്ണ കാരണമാകുന്നു. വെളിച്ചെണ്ണയുടെ ഉപയോഗം ഭക്ഷണത്തില് വര്‍ദ്ധിക്കുമ്പോള് അത് നമ്മളില് പലപ്പോഴും ഛര്‍ദ്ദി, മനം പിരട്ടല് എന്നീ അവസ്ഥകള് ഉണ്ടാക്കുന്നു. അത് പലപ്പോഴും നമ്മളില് ഉണ്ടാക്കുന്ന അനാരോഗ്യം പല വിധത്തിലാണ് ആരോഗ്യത്തിന് വില്ലനാവുന്നത്. അതുകൊണ്ട് തന്നെ ഇത്തരം അവസ്ഥകള്‍ക്ക് ഒരിക്കലും വഴി വെക്കാതിരിക്കാന് ശ്രദ്ധിക്കണം.\nഎണ്ണ ഉപയോഗിക്കുമ്പോള് വളരെയധികം ശ്രദ്ധിക്കേണ്ടത് അത്യാവശ്യമാണ്. അല്ലെങ്കില് അത് പല വിധത്തില് ആരോഗ്യത്തിന് ദോഷകരമായി മാറുന്നു. എണ്ണ ഉപയോഗിക്കുമ്പോള് അത് എങ്ങനെയെല്ലാം ശ്രദ്ധിക്കണം എന്ന് നോക്കാം. ചില കാര്യങ്ങള് ശ്രദ്ധിച്ചാല് അത് അനാരോഗ്യമുണ്ടാക്കുന്നത് എങ്ങനെയെനന് നോക്കാം.\nഎണ്ണ പുകയുന്നത് വരെ\nഎണ്ണ ചൂടാക്കുമ്പോള് അത് പുകയുന്നത് വരെ ഒരിക്കലും ചൂടാക്കരുത്. ഇത് പലപ്പോഴും രാസമാറ്റങ്ങള്‍ക്ക് വിധേയമായി കാന്‍സറിന് വരെ കാരണമാകുന്ന അവസ്ഥയിലേക്ക് എത്തുന്നു. ഇത് ആരോഗ്യത്തിന് പല വിധത്തിലുള്ള പ്രതിസന്ധികളാണ് സൃഷ്ടിക്കുന്നത്. ഇത്തരം അവസ്ഥകളില് ഉണ്ടാവുന്ന പ്രശ്‌നങ്ങള് ചില്ലറയല്ല. അതുകൊണ്ട് എണ്ണ പുകയുന്നത് വരെ ഒരിക്കലും ചൂടാക്കാന് നോക്കരുത്.\nപലരും ഉപയോഗിച്ച എണ്ണ ഉപയോഗിക്കാറുണ്ട്. ഇത് പല വിധത്തില് ആരോഗ്യത്തിന് പ്രശ്‌നങ്ങള് ഉണ്ടാക്കുന്നുണ്ട്. മാത്രമല്ല ഉപയോഗിച്ച് പഴകിയ എണ്ണയില് പുതിയ എണ്ണ ചേര്‍ത്ത് ഉപയോഗിക്കുന്നവരും ഉണ്ട്. ഇത് പല വിധത്തില് ആരോഗ്യ പ്രശ്‌നങ്ങള് ഉണ്ടാക്കുന്നുണ്ട്. ഇത്തരം അവസ്ഥകള്‍ക്കെല്ലാം പല കാര്യങ്ങളും ശ്രദ്ധിക്കേണ്ടതുണ്ട്. അതുകൊണ്ട് തന്നെ ഇത്തരത്തിലുള്ള പ്രതിസന്ധികള്‍ക്ക് പരിഹാരം കാണുന്നതിന് ഉപയോഗിച്ച എണ്ണ ഒരിക്കലും ഉപയോഗിക്കാതിരിക്കുക.\nഎണ്ണയുടെ മറ്റ് തരത്തിലുള്ള രൂപങ്ങള് ഉപയോഗിക്കുന്നവരുണ്ട്. ഇത് പലപ്പോഴും പല വിധത്തിലുള്ള പ്രതിസന്ധികള് ഉണ്ടാക്കുന്നുണ്ട്. ഡാല്‍ഡ പോലുള്ളവ ഉപയോഗിക്കുമ്പോള് അതുണ്ടാക്കുന്ന പ്രതിസന്ധികള് ചില്ലറയല്ല. ഹൃദയാഘാതം പോലുള്ള അവസ്ഥയിലേക്ക് വരെ നമ്മളെ എത്തിക്കുന്നു ഇത്. കാന്‍സര്, പ്രമേഹം തുടങ്ങിയ അവസ്ഥകളിലേക്കെല്ലാം പലപ്പോഴും ഇത് കാരണമാകുന്നു. അതുകൊണ്ട് തന്നെ ഇത്തരം പ്രതിസന്ധികള്‍ക്ക് പരിഹാരം കാണുന്നതിന് ശ്രദ്ധിക്കേണ്ടത് ഇത്തരം എണ്ണകള് ഉപയോഗിക്കാതിരിക്കുകയാണ്.\nRead more about: oil health വെളിച്ചെണ്ണ ആരോഗ്യം\nhere we have listed some side effects of coconut oil, read on.\nStory first published: Friday, September 7, 2018, 16:12 [IST]


വിപിഎസ് ലേക്ക്‌ഷോറില് കോവിഡ് വാക്‌സിന് കേന്ദ്രം പ്രവര്‍ത്തനമാരംഭിച്ചു | Future Kerala\nവിപിഎസ് ലേക്ക്‌ഷോറില് കോവിഡ് വാക്‌സിന് കേന്ദ്രം പ്രവര്‍ത്തനമാരംഭിച്ചു\nകൊച്ചി: വിപിഎസ് ലേക്ക്‌ഷോര് ഹോസ്പിറ്റലില് കോവിഡ് വാക്‌സിന് കേന്ദ്രം പ്രവര്‍ത്തനമാരംഭിച്ചു. ആദ്യ വാക്‌സിന് കിറ്റ് ഹോസ്പിറ്റല് സിഇഒ എസ് കെ അബ്ദുള്ളയ്ക്ക് നല്കി എം സ്വരാജ് എംഎല്‍എ ഉദ്ഘാടനം ചെയ്തു. വിപിഎസ് ലേക്ക്‌ഷോര് ഹോസ്പിറ്റലലിലെ എമര്‍ജന്‍സി വിഭാഗം സീനിയര് മെഡിക്കല് ഓഫീസര് ഡോ. സാജന് പി അഗസ്റ്റിന് ആദ്യ വാക്‌സിന് സ്വീകരിച്ചു.\nആദ്യദിവസമായ ഇന്നലെ നൂറോളം ആരോഗ്യപ്രവര്‍ത്തകര്‍ക്ക് വാക്‌സിന് നല്‍കി. ആരോഗ്യ വകുപ്പ് അനുശാസിക്കുക്കുന്ന മുന്‍ഗണനാപ്രകാരമാണ് വാക്‌സിന് സ്വീകരിക്കേണ്ടവരെ തെരഞ്ഞെടുക്കുന്നതെന്ന് എസ് കെ അബ്ദുള്ള പറഞ്ഞു. വിപിഎസ് ലേക്ക്‌ഷോറില് മാത്രം 2700-ഓളം ആരോഗ്യപ്രവര്‍ത്തകരുണ്ട്. രാവിലെ9മുതല് വൈകീട്ട്5വരെയാണ് വാക്‌സിന് കേന്ദ്രത്തിന്റെ പ്രവര്‍ത്തനസമയം.\nPrevious രാജ്യത്തെ ആദ്യ ജെന്‍ഡര് പാര്‍ക്ക് കോഴിക്കോട്\nNext ട്രാക്റ്റര് റാലിയിലെ അക്രമം; അപലപിച്ച് അമരീന്ദര് സിംഗ്


ആലപ്പുഴയിലെ അനധികൃത ഹൗസ് ബോട്ടുകൾ പിടിച്ചെടുക്കാൻ ഉത്തരവ്: Alappuza district police officer order to seize illegal house boat\nആലപ്പുഴയിലെ അനധികൃത ഹൗസ് ബോട്ടുകൾ പിടിച്ചെടുക്കാൻ ഉത്തരവ്\nആലപ്പുഴയിൽ ഇന്നലെ ഹൗസ് ബോട്ടിന് തീപിടിച്ചുണ്ടായ അപകടത്തിൽനിന്ന് കുഞ്ഞുങ്ങളടക്കം 13 പേർ തലനാരിഴയ്ക്കാണ് രക്ഷപ്പെട്ടത്\nJanuary 24, 2020 12:33:01 pm\nആലപ്പുഴ: ആലപ്പുഴയിലെ അനധികൃത ഹൗസ് ബോട്ടുകൾ പിടിച്ചെടുക്കാൻ ഉത്തരവ്. ജില്ലാ പൊലീസ് മേധാവിയാണ് ഉത്തരവ് ഇറക്കിയത്. ഹൗസ് ബോട്ടുകളുടെ നിയമ ലംഘനത്തെക്കുറിച്ചുളള മാധ്യമ റിപ്പോർട്ടിനെ തുടർന്നാണ് നടപടി. ഏഷ്യാനെറ്റ് ന്യൂസാണ് ഇതു സംബന്ധിച്ച റിപ്പോർട്ട് പുറത്തുവിട്ടത്.\nആലപ്പുഴ ജില്ലയിൽ സർവീസ് നടത്തുന്ന ഹൗസ് ബോട്ടുകളിൽ പകുതിയിലേറെയും അനധികൃതമാണെന്നായിരുന്നു റിപ്പോർട്ട്. സുരക്ഷാസംവിധാനങ്ങളോ വിദഗ്ധരായ ജീവനക്കാരോ ബോട്ടുകളിലില്ല. ഹൗസ് ബോട്ടുകളിൽ വളരെ ചുരുക്കം എണ്ണത്തിനേ ലൈസൻസുളളൂ. സുരക്ഷാകാര്യങ്ങളിലടക്കം പരിശീലനം നേടിയ ജീവനക്കാർ മിക്ക ബോട്ടുകളിലുമില്ല. ബോട്ടുകൾ ഇൻഷുർ ചെയ്യണമെന്ന നിയമവും പാലിക്കപ്പെടുന്നില്ല. ലൈഫ് ജാക്കറ്റും ട്യൂബും മിക്ക ഹൗസ് ബോട്ടുകളിലുമില്ലെന്നും റിപ്പോർട്ടിൽ പറയുന്നു.\nRead Also: വേമ്പനാട്ട് കായലിൽ ഹൗസ് ബോട്ടിന് തീ പിടിച്ചു; കൈക്കുഞ്ഞുൾപ്പെടെയുള്ള യാത്രക്കാരെ രക്ഷപ്പെടുത്തി\nആലപ്പുഴയിൽ ഇന്നലെ ഹൗസ് ബോട്ടിന് തീപിടിച്ചുണ്ടായ അപകടത്തിൽനിന്ന് കുഞ്ഞുങ്ങളടക്കം 13 പേർ തലനാരിഴയ്ക്കാണ് രക്ഷപ്പെട്ടത്. ഉച്ചയ്ക്ക് 1.15ഓടെയാണ് കായലിന് നടുവിൽ വച്ച് ഹൗസ് ബോട്ടിന് തീപിടിച്ചത്. കണ്ണൂരില് നിന്നുള്ള 16 യാത്രക്കാരും ജീവനക്കാരുമാണ് ബോട്ടില് ഉണ്ടായിരുന്നത്. തീപിടിത്തമുണ്ടായതോടെ കായലിൽ ചാടിയ യാത്രക്കാരെ ജലഗതാഗത വകുപ്പ് ജീവനക്കാരെത്തിയാണ് രക്ഷപ്പെടുത്തിയത്.\nകുമരകത്തുനിന്ന് യാത്ര പുറപ്പെട്ട ഓഷ്യാനസ് എന്ന ഹൗസ് ബോട്ടാണ് അഗ്‌നിക്കിരയായത്. ബോട്ട് പൂർണമായി കത്തിനശിച്ചു. ഹൗസ്‌ബോട്ടിന്റെ അടുക്കള ഭാഗത്തുനിന്നാണ് തീ പടര്‍ന്നത്. തീ പടർന്നതോടെ യാത്രക്കാർ കായലിലേക്ക് ചാടുകയായിരുന്നു. ഇവരിൽ ഒരാളുടെ കയ്യിൽ ആറുമാസം മാത്രം പ്രായമുള്ള കുഞ്ഞുമുണ്ടായിരുന്നു. ആകെ മൂന്ന് കുട്ടികളാണ് യാത്രസംഘത്തോടൊപ്പമുണ്ടായിരുന്നത്.\nWeb Title: Alappuzha illegal houseboat will seize


കോവിഡ് 10 കോടി ജനങ്ങളെ കടുത്ത ദാരിദ്യത്തിലേക്ക് തള്ളിവിടുമെന്ന് ലോകബാങ്ക് | നേര്‍രേഖ24X7\nകോവിഡ് 10 കോടി ജനങ്ങളെ കടുത്ത ദാരിദ്യത്തിലേക്ക് തള്ളിവിടുമെന്ന് ലോകബാങ്ക്\nജനീവ: കൊവിഡ് മഹാമാരി 10 കോടി ജനങ്ങളെ കടുത്ത ദാരിദ്ര്യത്തിലേക്കു തള്ളിവിടുമെന്നു ലോകബാങ്ക്. എ.എഫ്.പി വാര്‍ത്താ ഏജന്‍സിക്കു നല്‍കിയ അഭിമുഖത്തിലാണു ലോകബാങ്ക് പ്രസിഡന്റ് ഡേവിഡ് മല്‍പാസ് ഇതു സംബന്ധിച്ചു മുന്നറിയിപ്പു നല്‍കിയത്.\n60 ദശലക്ഷം ജനങ്ങള് ദരിദ്രരാകുമെന്നാണു ലോകബാങ്ക് നേരത്തെ പറഞ്ഞത്. എന്നാല് പുതിയ കണക്കുകള് പ്രകാരം 70 മുതല് 100 ദശലക്ഷം വരെ കടുത്ത ദാരിദ്യത്തിലേക്കു നീങ്ങാം. കൊവിഡ് വ്യാപനം നീളുകയോ കുറഞ്ഞു വരുന്ന രാജ്യങ്ങളില് വീണ്ടും വൈറസ് പടരുകയോ ചെയ്താല് ദാരിദ്രാവസ്ഥയിലേക്കു പോകുന്നവരുടെ എണ്ണം ഇനിയും ഉയരാനാണു സാധ്യതയെന്നും മല്‍പാസ് പറഞ്ഞു.\nഅമേരിക്കയില് മാത്രം 1.7 ലക്ഷം ആളുകളാണു മരണമടഞ്ഞത്. അനേക ലക്ഷം രോഗബാധിതരായി. ആരോഗ്യമേഖലയില് മാത്രമല്ല, സാന്പത്തിക മേഖലയിലും തകര്‍ച്ച നേരിടുകയാണ്. തൊഴില്ലില്ലായ്മ അപേക്ഷ നല്‍കിയവര് തന്നെ ഒരു ദശലക്ഷം കഴിഞ്ഞെന്നാണ് യുഎസ് അധികൃതര് പറയുന്നത്.\nനേര്‍രേഖ24X7: കോവിഡ് 10 കോടി ജനങ്ങളെ കടുത്ത ദാരിദ്യത്തിലേക്ക് തള്ളിവിടുമെന്ന് ലോകബാങ്ക്


പ്രവാസികളുടെ മടക്കം: സെക്രട്ടേറിയറ്റ് പടിക്കല് രമേശ് ചെന്നിത്തലയുടെ ഉപവാസം വെള്ളിയാഴ്ച ഒന്‍പത് മുതല് അഞ്ച് വരെ - TVSAMSKARA\nപ്രവാസികളെ മടക്കിക്കൊണ്ടു വരുന്ന കാര്യത്തില് കേന്ദ്ര സംസ്ഥാന സര്‍ക്കാരുകള് കാണിക്കുന്ന വഞ്ചനാപരമായ നിലപാടില് പ്രതിഷേധിച്ച് പ്രതിപക്ഷ നേതാവ് രമേശ് ചെന്നിത്തല സെക്രട്ടറിയേറ്റിന് മുന്നില് ഉപവസിക്കും. വെള്ളിയാഴ്ച രാവിലെ ഒന്‍പത് മണി മുതല് വൈകിട്ട് അഞ്ച് വരെയാണ് ഉപവാസ സമരം.\nചാര്‍ട്ടേര്‍ഡ് വിമാനങ്ങളില് കേരളത്തിലേക്ക് മടങ്ങുന്ന പ്രവാസികള്‍ക്ക് കൊവിഡ് ഇല്ലെന്ന സര്‍ട്ടിഫിക്കറ്റ് നിര്‍ബന്ധമാക്കിയ സംസ്ഥാന മന്ത്രിസഭയുടെ തീരുമാനം ക്രൂരമാണെന്ന് രമേശ് ചെന്നിത്തല പറഞ്ഞു. തികച്ചും അപ്രായോഗികമാണ് ഈ നിബന്ധന. ഗള്‍ഫില് 48 മണിക്കൂറിനുള്ളില് കോവിഡ് ടെസ്റ്റിന്റെ ഫലം കിട്ടില്ല. നാല് ദിവസം മുതല് ഓരാഴ്ച വരെ അതിന് വേണ്ടി വരും. മാത്രമല്ല വന്‍സാമ്പത്തിക ബാദ്ധ്യതയുമുണ്ടാവും. ജോലിയും കൂലിയും നഷ്ടപ്പെട്ട പാവപ്പെട്ട പ്രവാസികള്‍ക്ക് ഇത്രയും തുക മുടക്കാന് കഴിയില്ല. ഈ നിബന്ധന കര്‍ശനമാക്കിയ മന്ത്രിസഭാ തീരുമാനത്തോടെ കൊവിഡ് കാലത്ത് ജീവന് രക്ഷിക്കാന് നാട്ടിലെത്താമെന്ന പ്രവാസികളുടെ മോഹം അസ്തമിച്ചിരിക്കുകയാണ്. സര്‍ക്കാര് അവരെ മരണത്തിലേക്ക് തള്ളിവിടുകയാണ്.\nഗള്‍ഫില് ദിനംപ്രതി മലയാളികളുടെ മരണം കൂടി വരികയാണ്. 230 ഓളം മലയാളികള് ഇതിനകം മരിച്ചു കഴിഞ്ഞു. ആകെ ഭയചകിതരായ മലയാളികള് എങ്ങനെയും നാട്ടിലെത്താന് ശ്രമിക്കുമ്പോള് സര്‍ക്കാര് അത് തടസ്സപ്പെടുത്തുകയാണ്. വന്ദേഭാരതം ഫ്‌ളൈറ്റുകളില് ചെയ്യുന്നത് പോലെ പ്രാഥമിക പരിശോധന നടത്തിയ ശേഷം പ്രവാസികളെ കൊണ്ടു വരികയും ഇവിടെ എത്തിയ ശേഷം കോവിഡ് പ്രോട്ടോകോള് അനുസരിച്ച് ക്വാറന്റയിന് നടപടികള്‍ക്ക് വിധേയമാക്കുകയും വേണമെന്ന ആവശ്യം പ്രതിപക്ഷം നിരന്തരമായി ഉയര്‍ത്തിയിട്ടും സംസ്ഥാന സര്‍ക്കാര് കേട്ട ഭാവം പോലും നടിച്ചിട്ടില്ല. പകരം അത് കര്‍ശനമാക്കുകയാണ് ഇന്ന് മന്ത്രി സഭാ യോഗം ചെയ്തത്.\nകൊവിഡ് ടെസ്റ്റ് നടത്തി നെഗറ്റീവ് ആണെന്ന് ബോദ്ധ്യപ്പെടുന്നവരെ മാത്രമേ വിദേശത്ത് നിന്ന് കൊണ്ടു വരാവൂ എന്ന കേന്ദ്ര വ്യോമയാന വകുപ്പിന്റെ ഉത്തരവിനെതിരെ 2020 മാര്‍ച്ച് 12 ന് നിയമസഭ ഐക്യകണ്ഠേന പ്രമേയം പാസ്സാക്കിയ കാര്യം മറന്നു കൊണ്ടാണ് സംസ്ഥാന സര്‍ക്കാര് ഈ കടുംപിടിത്തം നടത്തുന്നത്. ഇറ്റലിയില് നിന്നും റിപ്പബ്ളിക്ക് ഓഫ് കൊറിയിയില് നിന്നും മലയാളികളെ മടക്കിക്കൊണ്ടു വരുന്ന കാര്യത്തിലായിരുന്നു അത്. അന്ന് മുഖ്യമന്ത്രിയാണ് നിയമസഭയില് പ്രമേയം അവതരിപ്പിച്ചത്. പ്രവാസികള് നമ്മുടെ നാടിന് നല്‍കുന്ന സംഭാവനകളെക്കുറിച്ച് അന്ന് വാചാലനായി സംസാരിച്ച മുഖ്യമന്ത്രി കോവിഡ് സര്‍ട്ടിഫിക്കറ്റ് നിര്‍ബന്ധമാക്കിയ കേന്ദ്ര നടപടി മനുഷ്യത്വ ഹീനമാണെന്നാണ് പറഞ്ഞത്. അതേ മുഖ്യമന്ത്രിയാണ് ഇപ്പോള് ഗള്‍ഫിലെ പാവങ്ങളോട് മനുഷ്യത്വ ഹീനമായി പെരുമാറുന്നത്. ഇത് കാപട്യമാണ്.\nഇതുമായി ബന്ധപ്പെട്ട് പ്രധാനമന്ത്രിക്ക് കത്തയച്ച് പ്രവാസികളെ കബളിപ്പിക്കാനും മുഖ്യമന്ത്രി ശ്രമിക്കുകയാണ്. കോവിഡ് ബാധിച്ചവരെ പ്രത്യേക വിമാനത്തില് കൊണ്ടു വരണമെന്നാണ് മുഖ്യമന്ത്രി ആവശ്യപ്പെട്ടത്. കോവിഡ് ബാധിച്ച ആരെയും വിമാനത്താവളത്തില് പോലും കയറ്റില്ല. പിന്നയല്ലേ വിമാനത്തില് കൊണ്ടു വരുന്നത്. കോവിഡ് ബാധ തെളിഞ്ഞാല് പിന്നെ ചികിത്സിക്കുകയാണ് ചെയ്യേണ്ടത്. ഇതറിഞ്ഞു കൊണ്ടാണ് മുഖ്യമന്ത്രി കത്തെഴുതിയത്. അത് തെറ്റിദ്ധരിപ്പിക്കുന്നതിന് വേണ്ടിയാണ്. കോവിഡ് ടെസ്റ്റിനുള്ള സൗകര്യം എംബസികള് ഒരുക്കണമെന്ന മുഖ്യമന്ത്രിയുടെ കത്തിലെ ആവശ്യവും പ്രായോഗികമല്ല.\nപ്രവാസികളെ സ്വീകരിക്കാന് കേരളം സജ്ജമാണെന്നും രണ്ടര ലക്ഷം പേരെ ക്വാറന്റയിന് ചെയ്യാന് സജ്ജീകരണങ്ങള് ഒരുക്കിയിട്ടുണ്ടെന്നും കേന്ദ്ര സര്‍ക്കാര് വിമാനങ്ങള് മാത്രം അയച്ചാല് മതിയെന്നുമാണ് മുഖ്യമന്ത്രി നേരത്തെ പറഞ്ഞത്. പക്ഷേ 20,000 പേര് വന്നപ്പോള് തന്നെ ഒന്നും തികയാതായി. അതോടെ ക്വാറന്റയിന് പണം നല്‍കണമെന്ന് പറഞ്ഞു. പിന്നീട് അതും മതിയാക്കി, വീടുകളിലെ ക്വാറന്റയിന് മതിയെന്ന് പറഞ്ഞു. ഇപ്പോള് വീടുകളിലെ ക്വാറന്റയിന്, റൂം ക്വാറന്റയിനാക്കി ചുരുക്കിയിരിക്കുന്നു. ഏറ്റവും ഒടുവില് ഹൃസ്വസന്ദര്‍ശനത്തിന് ക്വാറന്റയിനേ വേണ്ട എന്ന നിലപാടില് എത്തി നില്‍ക്കുകയാണ്. ഓരോ സമയത്ത് ഓരോന്ന് മാറ്റിമാറ്റി പറഞ്ഞു കൊണ്ടിരിക്കുകയാണ് മുഖ്യമന്ത്രി.\nചാര്‍ട്ടേഡ് വിമാനങ്ങളുടെ കാര്യത്തില് സര്‍ട്ടിഫിക്കറ്റ് വേണമെന്ന സര്‍ക്കാര് നിര്‍ബന്ധം പിടിക്കുന്നത് ഇരട്ടത്താപ്പാണ്. വന്ദേഭാരതം പദ്ധതിയനുസരിച്ചുള്ള ഫ്‌ളൈറ്റുകള്‍ക്ക് കോവിഡ് ടെസ്റ്റ് നിര്‍ബന്ധമല്ലാതിരിക്കേ ചാര്‍ട്ടേഡ് ഫ്‌ളൈറ്റുകളില് മാത്രം അത് ഏര്‍പ്പെടുത്തുന്നതിന്റെ യുക്തി മനസിലാവുന്നില്ല. നമ്മുടെ സഹോദരങ്ങളായ പ്രവാസികള് നാട്ടിലേക്ക് വരണ്ട എന്ന നിര്‍ബന്ധബുദ്ധിയാണ് സര്‍ക്കാരിനുള്ളതെന്ന് ഇതോടെ വ്യക്തമാവുകയാണ്. ഇത് വഞ്ചനയും നന്ദികേടുമാണെന്നും രമേശ് ചെന്നിത്തല കുറ്റപ്പെടുത്തി.\nഗള്‍ഫിലെ മലയാളികളെ മടക്കി കൊണ്ടു വരുന്നതില് കേന്ദ്ര സര്‍ക്കാരും കുറ്റകരമായ അനാസ്ഥായാണ് കാണിക്കുന്നത്. വന്ദേഭാരതം പദ്ധതി അനുസരിച്ച് നടത്തുമെന്ന് പ്രഖ്യാപിച്ച ഫ്‌ളൈറ്റുകളില് ചെറിയൊരു ശതമാനം പോലും ഇത് വരെ ഓപ്പറേറ്റ് ചെയ്തിട്ടില്ല. ഇക്കണക്കിന് പോയാല് മാസങ്ങളെടുത്താലും ചെറിയൊരു ശതമാനം പ്രവാസികള്‍ക്ക് പോലും നാട്ടില് എത്താന് കഴിയില്ല. ആ സാഹചര്യത്തിലാണ് ഗള്‍ഫിലെ സന്നദ്ധ സംഘടനകള് ചാര്‍ട്ടേഡ് വിമാനങ്ങള് ഏര്‍പ്പാട് ചെയ്തത്. അത് സംസ്ഥാന സര്‍ക്കാരും മുടക്കുകയാണ്. കേന്ദ്ര സംസ്ഥാന സര്‍ക്കാരുകള് ചേര്‍ന്ന് പ്രവാസികളെ ദ്രോഹിക്കുകയാണെന്നും ഇത് അവസാനിപ്പിക്കണമെന്നും രമേശ് ചെന്നിത്തല ആവശ്യപ്പെട്ടു.\nCONGRESS KERALA SECRETARIAT RAMESH CHENNITTHLA SECRETARIAT


അന്ന് ജലനിരപ്പുയർന്നത് 52 അടിവരെ; 40 ലക്ഷം വര്‍ഷം മുന്‍പ് സംഭവിച്ചത് ആവർത്തിക്കുമോ? | Dramatic Sea Level Rise Happened Millions Of Years Ago, New Research Suggests\nഅന്ന് ജലനിരപ്പുയർന്നത് 52 അടിവരെ; 40 ലക്ഷം വര്‍ഷം മുന്‍പ് സംഭവിച്ചത് ആവർത്തിക്കുമോ?\nമനോരമ ലേഖകൻ September 07, 2019 11:53 AM IST\nഭൂമി ഇന്നു നേരിടുന്ന ഏറ്റവും വലിയ വെല്ലുവിളിയാണ് ആഗോളതാപനവും ഇതുമൂലമുള്ള കാലാവസ്ഥാ വ്യതിയാനവും. രൂക്ഷമായ വരള്‍ച്ചയും സമയം തെറ്റിയെത്തുന്ന പേമാരിയും തുടര്‍ച്ചയായി വീശുന്ന കൊടുങ്കാറ്റുമെല്ലാം കാലാവസ്ഥാ വ്യതിയാനത്തിന്‍റെ പ്രത്യാഘാതങ്ങളാണ്. എന്നാല് കാലാവസ്ഥാ വ്യതിയാനത്തിന്‍റെ ഏറ്റവും രൂക്ഷമായ ഭാവം കാണാന് പോകുന്നത് കടല് കയറ്റത്തിന്‍റെ രൂപത്തിലായിരിക്കും. മനുഷ്യനുള്‍പ്പടെ ഭൂമിയിലുള്ള ഓരോ ജീവി വര്‍ഗത്തിന്‍റെയും നിലനില്‍പ് ചോദ്യം ചെയ്യപ്പെടുന്ന അവസ്ഥയിലേക്കാണ് ആഗോളതാപനവും കാലാവസ്ഥാ വ്യതിയാനവും ഇപ്പോള് പുരോഗമിക്കുന്നത്.\n40 ലക്ഷം വര്‍ഷം മുന്‍പ്\nആഗോളതാപനവും കടല്‍പെരുപ്പവും മറ്റും ഭൂമിയില് സംഭവിക്കുന്നത് ഇതാദ്യമായല്ല. ഓരോ ഹിമയുഗത്തിന്‍റെ അവസാനത്തിലും കടല് ജലനിരപ്പ് ക്രമാതീതമായി ഉയരാറുണ്ട്. ഇതിനുദാഹരണമാണ് 40 ലക്ഷം വര്‍ഷം മുന്‍പുണ്ടായ സമുദ്ര ജലനിരപ്പിലെ വർധനവ്. ഭൂമിയിലെ ശരാശരി താപനില വർധിച്ചതിനെ തുടര്‍ന്നായിരുന്നു അന്ന് സമുദ്രജലമുയര്‍ന്നത്. വ്യാവസായിക വിപ്ലവ കാലത്തെ താപനിലയുമായി താരതമ്യം ചെയ്താല് അന്നത്തെ താപനില ഏതാണ്ട്3ഡിഗ്രി സെല്‍ഷ്യസ് വരെ ഉയര്‍ന്നതായിരുന്നു.\nഅക്കാലത്തെ താപനിലയിലെ വർധനവും ധ്രുവപ്രദേശങ്ങളിലെ മഞ്ഞുരുക്കവും മൂലം ഇന്നത്തേക്കാളും ശരാശരി 16 മീറ്റര് അഥവാ 52 അടി വരെ സമുദ്രജലനിരപ്പുയര്‍ന്നുവെന്നാണ് ഗവേഷകര് പറയുന്നത്. പടിഞ്ഞാറന് മെഡിറ്ററേനിയന് സമുദ്രത്തിലെ മല്ലോര്‍ക ദ്വീപിലുള്ള ആര്‍ട്ടാ ഗുഹാമേഖലയില് നടത്തിയ പഠനങ്ങളാണ് ഈ നിഗമനത്തിലേക്ക് ഗവേഷകരെ എത്തിച്ചത്. ഈ ഗുഹാമേഖലയില് ഏതാണ്ട് 32മീറ്റര് വരെ ഉയരത്തില് സമുദ്രജലത്തിലെ ധാതുക്കളുടെ സാന്നിധ്യം കണ്ടെത്തി. ഈ സാഹചര്യത്തില് ഈ മേഖലയില് ഇത്രയും ഉയരത്തില് വരെ ജലനിരപ്പെത്തിയിട്ടുണ്ടാകും എന്നാണ് ഗവേഷകരുടെ നിഗമനം\nഇന്നത്തെ കാലാവസ്ഥാ വ്യതിയാനം\n40 ലക്ഷം വര്‍ഷം മുന്‍പുണ്ടായ സമുദ്രജലനിരപ്പിന്റെ വർധനവിലേക്ക് നയിച്ചത് സ്വാഭാവികമായുള്ള കാര്‍ബണ് വർധനവും താപനിലയിലുണ്ടായ മാറ്റവുമാണ്. പക്ഷേ ഇപ്പോഴുണ്ടാകുന്ന മാറ്റങ്ങളാകട്ടെ മനുഷ്യ സൃഷ്ടിയാണ്. അതുകൊണ്ടു തന്നെ സമുദ്രജലനിരപ്പിലുണ്ടാകുന്ന വർധനവിനൊപ്പം തന്നെ മറ്റ് രൂക്ഷമായ കാലാവസ്ഥാ പ്രത്യാഘാതങ്ങളും പ്രകൃതിയില് കാണപ്പെടുന്നത്. അന്ന് അന്തരീക്ഷത്തിലുണ്ടായിരുന്ന കാര്‍ബണിന്‍റെ അതേ അളവിലാണ് ഇപ്പോള് കാര്‍ബണുള്ളത്. ഈ സാഹചര്യത്തില് ബാക്കി മാറ്റങ്ങള് ഒട്ടും താമസിയാതെ വന്നെത്തുമെന്നാണ് ഗവേഷകര് മുന്നറിയിപ്പു നല്‍കുന്നത്.\nനില്‍ഗായിയെ ജീവനോടെ കുഴിച്ചുമൂടി; മനസാക്ഷിയെ മരവിപ്പിക്കുന്ന ദൃശ്യങ്ങൾ!\nസാധാരണനിലയില് ഇത്തരം സമുദ്രജലനിരപ്പ് വർധനവുണ്ടാകുന്നത് ദശകോടിക്കണക്കിന് വര്‍ഷങ്ങളുടെ വ്യത്യാസത്തിലാണ്. പക്ഷേ 40 വര്‍ഷത്തിന് ശേഷം ഇതേ പ്രതിഭാസം ആവര്‍ത്തിക്കുമ്പോള് അത് പ്രകൃതി സ്വാഭാവികമായി ഒരുക്കിയതല്ല മനുഷ്യ നിര്‍മിതമാണെന്നതാണ് ആശങ്കപ്പെടുത്തുന്ന കാര്യം. നിലവിലെ സാഹചര്യത്തില് ഇനി കാര്‍ബണ്‍ബഹിര്‍ഗമനം നിയന്ത്രിച്ചാലും സമുദ്രജലനിരപ്പിന്‍റെ വർധനവ് തടയാനാകില്ലെന്നാണ് ഈ താരതമ്യത്തിലൂടെ വ്യക്തമാകുന്നത്.


വിപിന്റെ കൊലപാതകം: രണ്ട് എസ്ഡിപിഐ പ്രവര്‍ത്തകര് അറസ്റ്റില് | Webdunia Malayalam\nകൊടിഞ്ഞി ഫൈസല് വധക്കേസിലെ പ്രധാന പ്രതികളിലൊരാള വിപിനെ കൊലപ്പെടുത്തിയ കേസില് രണ്ട് പേരെ പൊലീസ് അറസ്റ്റ് ചെയ്തു. കൊലപാതകവുമായി ബന്ധപ്പെട്ട ഗൂഢാലോചന നടത്തിയതിനാണ് ഇവരെ അറസ്റ്റ് ചെയ്തിരിക്കുന്നത്. എസ്ഡിപിഐ പ്രവര്‍ത്തകരാണ് അറസ്റ്റിലായവരെന്ന് പൊലീസ് പറഞ്ഞു.\nആര്‍എസ്എസ് പ്രവര്‍ത്തകനായ തിരൂര് ആലത്തിയൂര് കുട്ടിച്ചാത്തന്‍പടി കുണ്ടില് വിപിനെ ആഗസ്റ്റ് 24നാണ് തിരൂര് പുളിഞ്ചോട്ടില് വെട്ടേറ്റ നിലയില് കണ്ടെത്തിയത്. പൊലീസ് എത്തി സ്വകാര്യ ആശുപത്രിയില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല.\nപതിനാറ് പ്രതികളാണ് കൊടിഞ്ഞി ഫൈസല് വധക്കേസുമായി ബന്ധപ്പെട്ട് അറസ്റ്റിലായിരുന്നത്. ഇതില് കൃത്യത്തില് നേരിട്ട് പങ്കെടുത്തവരും ഗൂഢാലോചനയില് പങ്കാളികളായവരുമുണ്ടായിരുന്നു. കര്‍ശന വ്യവസ്ഥകളോടെയായിരുന്നു പ്രതികള്‍ക്ക് കോടതി ജാമ്യം അനുവദിച്ചിരുന്നത്.


ആ ഒരൊറ്റ നിമിഷം കൊണ്ട് സിനിമയിൽ പിടിച്ചു നിൽക്കാമെന്ന തോന്നലുണ്ടായി, ഷറഫുദീന് - Skylark Pictures\nവളരെ ചുരുക്കം സിനിമകൾ കൊണ്ട് പ്രേക്ഷക മനസ്സിൽ സ്വാധീനം നേടിയ താരമാണ് ഷറഫുദീന്. താരത്തിനെ സംബന്ധിച്ച് സിനിമയില് തന്നെ നിലനില്‍ക്കാന് കഴിയുമോ? എന്ന ആശങ്ക തനിക്ക് ഉണ്ടായിരുന്നതായി വ്യക്തമാക്കുകയാണ് ഷറഫുദീന്.പ്രേക്ഷക ശ്രദ്ധ നേടിയ ‘പാവാട’ എന്ന ചിത്രത്തിൽ അഭിനയിച്ചപ്പോഴും വളരെ അടുത്ത സുഹൃത്തുക്കള് പോലും തന്റെ അഭിനയത്തെ അംഗീകരിക്കാൻ തയ്യാറായില്ലെന്ന് ഒരു പ്രമുഖ ചാനലിനു നല്‍കിയ അഭിമുഖത്തില് സംസാരിക്കവേ ഷറഫുദീന് പറയുന്നു.\n‘സൂപ്പർ ഹിറ്റ് സിനിമയായ ‘പ്രേമം’ ചെയ്തു കഴിഞ്ഞും എനിക്ക് സിനിമയില് നിലനില്‍ക്കാന് കഴിയുമെന്ന ആത്മ വിശ്വാസം ഒട്ടും ഇല്ലായിരുന്നു. അതെ പോലെ ‘പാവാട’ എന്ന ചിത്രത്തിൽ അഭിനയിച്ചു കഴിഞ്ഞപ്പോള് എന്റെ ആലുവയിലുള്ള ഏറ്റവും അടുത്ത സുഹൃത്തുക്കള് വിളിച്ചു പറഞ്ഞത് നിന്റെ അഭിനയത്തിന് ഏതൊക്കെയോ ഒരു പ്രശ്നം ഉണ്ടെന്നാണ്. അവര് അത് വളരെ സത്യസന്ധമായി പറഞ്ഞതാണ്. എന്റെ വളര്‍ച്ച ആഗ്രഹിക്കുന്നത് കൊണ്ടാണ് അവര് അങ്ങനെ പറഞ്ഞത്. അഭിനയത്തില് ഞാന് മാറ്റി പിടിക്കേണ്ടതായ ചില കാര്യങ്ങള് ഉണ്ടെന്നു എനിക്ക് അതോടെ ബോധ്യമായി. ഷറഫുദീന് പറഞ്ഞു.\n‘ഹാപ്പി വെഡിങ്’ സിനിമ കഴിഞ്ഞത്തോടെയാണ് എന്നെ നടനെന്ന നിലയില് മിക്കവരും അംഗീകരിച്ചത്. സുഹൃത്തുക്കള് വിളിച്ചു പറഞ്ഞത് ഇപ്പോള് നീ പെര്‍ഫെക്റ്റ് ആയി എന്നാണ്. നിന്റെ അഭിനയം മനോഹരമായിരിക്കുന്നു എന്ന് സുഹൃത്തുക്കള് പറഞ്ഞ നിമിഷമാണ് തുടര്‍ന്നും സിനിമയില് നില്‍ക്കാന് കഴിയുമെന്ന തോന്നലുണ്ടായത്. അതിന് ശേഷം സിനിമയിലെ സഹപ്രവര്‍ത്തകരും വിളിച്ചു എന്റെ അഭിനയത്തെ പ്രശംസിച്ചു. ഷറഫുദീന് വ്യക്തമാക്കി.\nവിവാഹത്തിന് വീണ്ടും ഒരു സാധ്യതയുണ്ടോ ? മനസ്സ് തുറന്ന് നടി വനിത


സാമ്പത്തിക ബുദ്ധിമുട്ടുള്ളവര്‍ക്ക് ക്വാറന്‍റൈന് ഫീസുണ്ടാവില്ല\nസാമ്പത്തിക ബുദ്ധിമുട്ടുള്ള പ്രവാസികളെ ക്വാറന്‍റൈന് ഫീസില് നിന്ന് ഒഴിവാക്കിയേക്കും\nപ്രവാസികള് ക്വാറന്‍റൈന് ചെലവ് വഹിക്കണമെന്ന നിര്‍ദേശത്തില് സര്‍ക്കാര് ഇളവ് വരുത്തിയേക്കും.\nവിദേശ രാജ്യങ്ങളില് നിന്ന് മടങ്ങിയെത്തുന്ന പ്രവാസികള് ക്വാറന്‍റൈന് ചെലവ് വഹിക്കണമെന്ന നിര്‍ദേശത്തില് സര്‍ക്കാര് ഇളവ് വരുത്തിയേക്കും. സാമ്പത്തിക പ്രയാസം അനുഭവിക്കുന്ന പ്രവാസികളെ ക്വാറന്‍റൈന് ചെലവില് നിന്ന് ഒഴിവാക്കാനാണ് സര്‍ക്കാര് ആലോചിക്കുന്നത്. സര്‍ക്കാര് തീരുമാനത്തിനെതിരെ പ്രവാസ ലോകത്ത് നിന്ന് വ്യാപക പ്രതിഷേധമുയര്‍ന്ന സാഹചര്യത്തിലാണ് സര്‍ക്കാര് നീക്കം.\nനാട്ടിലേക്ക് തിരികെ എത്തുന്ന പ്രവാസികള് ക്വാറന്‍റൈനില് കഴിയുന്ന ആദ്യ ഏഴ് ദിവസത്തെ ചെലവ് സര്‍ക്കാര് വഹിച്ചിരുന്നതില് മാറ്റം വരുത്തിയെന്നാണ് മുഖ്യമന്ത്രി ഇന്നലെ പ്രഖ്യാപിച്ചത്. പാവപ്പെട്ടവരും തൊഴില് നഷ്ടപ്പെട്ട് മടങ്ങുന്നവരും ഉള്‍പ്പെടെ വിദേശത്ത് തിരിച്ചെത്തുന്ന എല്ലാവരും ഇനി മുതല് ക്വാറന്‍റൈന് ചെലവ് വഹിക്കണമെന്നായിരുന്നു സര്‍ക്കാര് തീരുമാനം. ഈ മാസം 24ന് കേന്ദ്രം ഇറക്കിയ മാര്‍ഗ്ഗനിര്‍ദ്ദേശത്തിന്‍റെ ചുവട് പിടിച്ചാണ് സര്‍ക്കാര് പ്രഖ്യാപനം. ലക്ഷക്കണക്കിന് പേര് സംസ്ഥാനത്തേക്ക് എത്തുമ്പോഴുണ്ടാകുന്ന സാമ്പത്തിക ബാധ്യതയും സര്‍ക്കാര് പ്രശ്നമായി ചൂണ്ടിക്കാണിച്ചിരുന്നു. എന്നാല് ഇതിനെതിരെ പ്രവാസി സംഘടനകളും പ്രതിപക്ഷവും പ്രതിഷേധവുമായി രംഗത്തെത്തി.\nഇതോടെയാണ് മുന് തീരുമാനം പുനപരിശോധിക്കാന് സര്‍ക്കാര് ആലോചിക്കുന്നത്. സാമ്പത്തിക ബുദ്ധിമുട്ട് നേരിട്ട് തിരികെയെത്തുന്ന പ്രവാസികളില് നിന്ന് പണം ഈടാക്കേണ്ടതില്ലെന്ന ധാരണ സര്‍ക്കാര് തലത്തില് ഉണ്ടായതായാണ് സൂചന. ഇന്നോ നാളെയോ ഇക്കാര്യത്തില് അന്തിമ തീരുമാനമുണ്ടായേക്കും.\nexpat crisispinarayi vijayan ministryquarantineLockdown


രേഷ്മയോട് അടങ്ങാത്ത പ്രണയം; പിന്മാറിയത് പ്രകോപിപ്പിച്ചു; പ്ലസ്ടു വിദ്യാർത്ഥിനിയെ അരുൺ വിളിച്ചുവരുത്തി കൊലപ്പെടുത്തിയത് തന്നെ; അരുണിന്റെ 10 പേജുള്ള ആത്മഹത്യക്കുറിപ്പ് കണ്ടെടുത്തു - BIGNEWSLIVE | Latest Malayalam News\nകുഞ്ചിത്തണ്ണി: ഇടുക്കിയിൽ പ്ലസ്ടു വിദ്യാർത്ഥിനി രേഷ്മയെ കാട്ടിൽ കുത്തേറ്റ് മരിച്ചനിലയിൽ കണ്ടെത്തിയ സംഭവത്തിൽ വഴിത്തിരിവ്. പ്രതിയെന്ന് സംശയിക്കുന്ന അരുൺ എഴുതിയ ആത്മഹത്യാക്കുറിപ്പ് പോലീസ് കണ്ടെടുത്തു. ഇതോടെ പവർഹൗസിൽ വണ്ടിത്തറയിൽ രേഷ്മയുടെ കൊലപാതകം മനഃപൂർവമായ നരഹത്യയാണെന്ന് പോലീസ് സ്ഥിരീകരിച്ചു.\nഗൾഫിൽ നിന്നെത്തിയ അക്കൗണ്ടന്റായ യുവതിയെ വീടാക്രമിച്ച് അജ്ഞാത സംഘം തട്ടിക്കൊണ്ടു പോയി; ആളുമാറിയതെന്ന് ബന്ധുക്കൾ; പിന്നിൽ സ്വർണ്ണക്കടത്ത് സംഘം\nകൊല്ലപ്പെട്ട രേഷ്മയുടെ പിതാവിന്റെ അർധസഹോദരനാണ് അരുൺ. ഇയാൾ രാജകുമാരിയിൽ വാടകയ്ക്ക് താമസിക്കുന്ന മുറിയിൽനിന്നും ആത്മഹത്യാക്കുറിപ്പ് പോലീസിന് ലഭിച്ചു. കൂട്ടുകാർക്ക് എഴുതിയ കത്തിന്റെ രൂപത്തിലാണ് പത്ത് പേജുകളുള്ള കുറിപ്പ്. തന്നെ വഞ്ചിച്ച രേഷ്മയെ കൊല്ലുമെന്നും എന്നിട്ട് താനും ചാകുമെന്നും ഇനി നമ്മൾ തമ്മിൽ കാണില്ല എന്നുമാണ് കത്തിലെ ഉള്ളടക്കം.\nരേഷ്മയോട് തനിക്ക് അടങ്ങാത്ത പ്രണയമാണെന്നും ആദ്യനാളുകളിൽ രേഷ്മ അനുകൂലമായി പെരുമാറിയെന്നും പിന്നീട് രേഷ്മ തന്നെ പിന്തിരിപ്പിക്കാൻ ശ്രമിച്ചുവെന്നും കത്തിലുണ്ട്.\nരേഷ്മയെ സ്‌കൂളിൽനിന്ന് കൂട്ടിക്കൊണ്ടുപോയത് പുഴയോരത്ത് ഇരുന്ന് സംസാരിക്കാം എന്നു പറഞ്ഞായിരിക്കാമെന്ന് പോലീസ് സംശയിക്കുന്നു. പെൺകുട്ടിയെ റോഡിനു താഴേക്ക് കൊണ്ടുപോയി കാട്ടിനുള്ളിൽ വെച്ച് ഉളിപോലുള്ള മാരകായുധം ഉപയോഗിച്ചാണ് കുത്തിക്കൊലപ്പെടുത്തിയത്. സ്‌കൂളിലേക്ക് പോയ വിദ്യാർത്ഥിനിയെ കാണാതായതിനെ തുടർന്ന് നടത്തിയ തെരച്ചിലിലാണ് മൃതദേഹം കണ്ടെത്തിയത്. സമീപത്തു നിന്നു തന്നെ അരുണിന്റെ ഫോണും പോലീസ് കണ്ടെടുത്തിരുന്നു.\nഅതേസമയം, എഴുതിവെച്ചിരിക്കുന്ന കത്ത് പ്രകാരം അരുൺ ആത്മഹത്യ ചെയ്തിരിക്കാമെന്ന് കരുതുന്നുണ്ടെങ്കിലും പ്രതി രക്ഷപ്പെടുന്നതിനായി തെറ്റിദ്ധരിപ്പിക്കുന്നതിന് വേണ്ടി മനഃപൂർവം എഴുതിയതാകാനുള്ള സാധ്യതയും പോലീസ് തള്ളിക്കളയുന്നില്ല.\nTags: arunidukkiKeralakerala newsmunnarreshma\nസംസ്ഥാനത്ത് ഇന്ന് 4070 പേർക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 7.11


മലയാളികളുടെ ബീഫ് പ്രേമം കുറയുന്നുവോ? സര്‍വ്വേ ഫലം | addiction to beef decreases in kerala survey report\nമലയാളികളുടെ ബീഫ് പ്രേമം കുറയുന്നുവോ? സര്‍വ്വേ ഫലം\nKochi, First Published 18, Jan 2020, 10:58 AM\nമട്ടന്‍റെയും ചിക്കന്‍റെയും കാര്യത്തിലും ഈ ഇടിവ് വന്നിട്ടുണ്ട്. അതേസമയം, പന്നിയിറച്ചി കഴിക്കുന്നത് കൂടിയെന്നും കണക്കുകള് വ്യക്തമാക്കുന്നു\nകൊച്ചി: മലയാളികള്‍ക്ക് ബീഫിനോടുള്ള ഇഷ്ടം ഒന്ന് വേറെ തന്നെയാണ്. നല്ല ചൂട് പൊറോട്ടയുടെ കൂടെ ബീഫ് ഉലര്‍ത്തിയതും കണ്ടാല് നാവിലൂടെ വെള്ളമൂറാത്ത മലയാളികള് കുറവായിരിക്കും. എന്നാല്, അന്താരാഷ്ട്ര തലത്തില് പ്രസിദ്ധി ലഭിച്ച മലയാളികളുടെ ബീഫ് പ്രേമത്തിന് കുറവ് വന്നുവെന്നാണ് ഇപ്പോള് പുറത്ത് വന്ന ഒരു സര്‍വ്വേയിലെ ഫലം.\nകേന്ദ്ര സര്‍ക്കാരിന്‍റെ ആനിമല് ഹസ്ബെന്‍ഡറി ആന്‍റ് ഡയറിംഗ് (ഡിഎഎച്ച്ഡി) വിഭാഗം നടത്തിയ സര്‍വ്വേയിലാണ് ഈ വിവരമുള്ളതെന്നത് ദി ന്യൂ ഇന്ത്യന് എക്സ്പ്രസ് റിപ്പോര്‍ട്ട് ചെയ്യുന്നു. 2018-2019 വര്‍ഷത്തില് 2.49 ലക്ഷം ടണ് ബീഫാണ് മലയാളി കഴിച്ചത്. എന്നാല്, 2017-18 വര്‍ഷത്തില് 2.57 ലക്ഷം ടണ് ബീഫ് മലയാളി കഴിച്ചിരുന്നു.\nഇതില് തന്നെ കന്നുകാലി ഇറച്ചി 1.52 ലക്ഷം ടണ് ആണെങ്കില് പോത്തിറച്ചി 0.97 ലക്ഷം ടണ് ആണ് 2018-19 വര്‍ഷത്തില് കഴിച്ചത്. 2017-18 വര്‍ഷത്തിവ് ഇത് യഥാക്രമം 1.59 ലക്ഷം ടണ്ണും 0.98 ലക്ഷം ടണ്ണുമായിരുന്നു. മട്ടന്‍റെയും ചിക്കന്‍റെയും കാര്യത്തിലും ഈ ഇടിവ് വന്നിട്ടുണ്ട്. അതേസമയം, പന്നിയിറച്ചി കഴിക്കുന്നത് കൂടിയെന്നും കണക്കുകള് വ്യക്തമാക്കുന്നു. 6,880 ടണ്ണില് നിന്ന് 2018-19 വര്‍ഷമായപ്പോള് 7,110 ടണ് പന്നിയിറച്ചിയാണ് മലയാളി കഴിച്ചത്.\nLast Updated 18, Jan 2020, 11:03 AM\naddiction to beef\nkerala loves beef\nമലയാളികളുടെ ബീഫ് പ്രേമം


ലോക്ഡൗണിലും കുടിയന്മാര്‍ക്ക് കുശാല്;ഓണ്‍ലൈന് മദ്യ വില്‍പ്പനയ്ക്ക് സര്‍ക്കാര് - Pravasishabdam\nHome News Kerala ലോക്ഡൗണിലും കുടിയന്മാര്‍ക്ക് കുശാല്;ഓണ്‍ലൈന് മദ്യ വില്‍പ്പനയ്ക്ക് സര്‍ക്കാര്\nലോക്ഡൗണിലും കുടിയന്മാര്‍ക്ക് കുശാല്;ഓണ്‍ലൈന് മദ്യ വില്‍പ്പനയ്ക്ക് സര്‍ക്കാര്\nകൊറോണ വന്നാലും ഏത് മഹാമാരി വന്നാലും മദ്യം വിട്ടൊരു കളിക്ക് സര്‍ക്കാരില്ല. കൊറോണയുടെ പശ്ചാത്തലത്തില് സംസഥാനത്തെ ബാറുകളും ഔട്ട്‌ലെറ്റുകളും കള്ളുഷാപ്പുകളും അടച്ചുപൂട്ടിയതോടെ ഓണ്‍ലൈന് വഴി മദ്യം വില്‍ക്കുന്നതിന്റെ സാധ്യത തേടുകയാണ് സര്‍ക്കാര്. സംസഥാനത്ത് വ്യാജമദ്യം ഒഴുകാതിരിക്കാനാണ് പുതിയ നീക്കമെന്ന് സര്‍ക്കാര് വാദം. എന്നാല് ഖജനാവ് നിറയ്ക്കാന് വേറെ വഴിയില്ലെന്ന വ്യക്തമായതോടെയാണ് മദ്യം ഓണ്‍ലൈന് വഴി എത്തിക്കുന്നതിനുള്ള സാധ്യത തേടുന്നത്. ലോക്ഡൗണ് എന്ന് കേട്ടപ്പോഴേ മദ്യം സ്‌റ്റോക്ക് ചെയ്യാന് ഓടിയവരാണ് മലയാളികള്. ആ മലയാളികള്‍ക്ക് ഓണ്‍ലൈന് ആയി മദ്യം എത്തിയാല് അത്രയും സന്തോഷം.\n21 ദിവസത്തേക്ക് ഇനി ബെവ്‌കോ ഔട്ട് ലെറ്റുകള് തുറക്കേണ്ടെന്നാണ് തീരുമാനം. കള്ള് ഷാപ്പുകളും ഇന്ന് മുതല് തുറക്കില്ലെന്ന് കള്ള് ഷാപ്പ് ലൈസന്‍സി അസോസിയേഷനും തീരുമാനിച്ചു. ഇതോടെ സംസ്ഥാനം പരോക്ഷമായിട്ടെങ്കിലും സമ്പൂര്‍ണ മദ്യനിരോധനത്തിലേക്ക് നീങ്ങുകയാണ്. എന്നാല് മദ്യത്തിലൂടെയുള്ള വരുമാനവും നിലച്ചാല് സര്‍ക്കാരിന്റെ ഖജനാവ് ശൂന്യമാകും അതുകൊണ്ടാണ് പുതിയ മാര്‍ഗ്ഗം തേടുന്നത്. ഇന്നലെ ബാര് കൌണ്ടറുകള് തുറക്കാന് സര്‍ക്കാര് ആലോചിച്ചിരുന്നു. ബാറുകളില് ആളുകള് കൂട്ടം കൂടിയിരുന്ന് കുടിയ്ക്കുന്ന സാഹചര്യം ഒഴിവാക്കാന് ബാറുകളെല്ലാം അടയ്ക്കാന് ഞായറാഴ്ച തന്നെ സര്‍ക്കാര് തീരുമാനിച്ചിരുന്നതാണ്. ഇതിന് പകരം ബാറുകളില് മദ്യ കൗണ്ടറുകള് തുറക്കാനാണ് സര്‍ക്കാര് ആലോചിച്ചിരുന്നത്. എന്നാല് ഇതും വേണ്ടെന്ന് വയ്ക്കുകയായിരുന്നു.\nകടുത്ത നിയന്ത്രണങ്ങളോടെ നടപ്പാക്കുന്ന ലോക്ക് ഡൗണിനിടയിലും മദ്യവില്‍പനശാലകളില് കനത്ത തിരക്കനുഭവപ്പെടുകയും വരുമാനം മുടങ്ങിയ ബാര്‍ലോബി സര്‍ക്കാരില് സമ്മര്‍ദ്ദം ശക്തമാക്കുകയും ചെയ്ത സാഹചര്യത്തിലാണ് സ്വകാര്യ ബാര് കൗണ്ടറുകള് വഴി മദ്യം വില്‍ക്കാനുള്ള ആലോചന സര്‍ക്കാരും എക്‌സൈസ് വകുപ്പും ആരംഭിച്ചത്. ബെവ്‌കോ മദ്യവില്‍പനശാലകളിലെ അതേ വിലയ്ക്ക് മദ്യം വിതരണം ചെയ്യാന് തയ്യാറാണെന്ന് ബാര് ഉടമകള് സര്‍ക്കാരിനെ അറിയിച്ചു. ഇതോടെ അടുത്ത രണ്ട് ദിവസത്തില് ഇക്കാര്യത്തില് തീരുമാനം പ്രഖ്യാപിക്കാന് സര്‍ക്കാര് ഒരുങ്ങുകയും ചെയ്തു. ബാറുകള് അടയ്ക്കുന്നതോടെ തൊഴില് നഷ്ടപ്പെടുന്ന ജീവനക്കാരെ മുന്‍നിര്‍ത്തി ഇത്തരമൊരു കാര്യം സര്‍ക്കാര് ആലോചിക്കുന്നുണ്ടെന്ന് എക്‌സൈസ് മന്ത്രിയാണ് സ്ഥിരീകരിച്ചത്.\nഅവശ്യസര്‍വീസുകള് ഒഴികെ ബാക്കിയെല്ലാ കടകളും പൂട്ടിയിട്ടും ബെവ്‌കോ മാത്രം പൂട്ടാത്തതില് വലിയ പ്രതിഷേധമാണ് പ്രതിപക്ഷം ഉയര്‍ത്തിയിരുന്നത്. ഇതിന് പിന്നാലെ ദേശവ്യാപകമായി ലോക്ക് ഡൌണ് കൂടി വന്നതോടെ ബെവ്‌കോയും പൂട്ടാമെന്ന് സര്‍ക്കാര് തീരുമാനിക്കുകയായിരുന്നു. ലോക്ക് ഡൌണിന് പിന്നാലെ സംസ്ഥാനത്തെ എല്ലാ ബെവ്‌കോ ഔട്ട് ലെറ്റുകലുടെയും മുന്നില് വലിയ തിരക്കാണ് അനുഭവപ്പെട്ടിരുന്നത്. കാസര്‍കോട്ടും വടകരയിലും ഉള്‍പ്പടെ പലയിടത്തും പൊലീസിന് ലാത്തി വീശേണ്ടി വന്നു. ആളുകള്‍ക്ക് സാനിറ്റൈസര് ഉള്‍പ്പടെ നല്‍കിയാണ് കടത്തി വിട്ടതെങ്കിലും കൂട്ടം കൂടി നില്‍ക്കരുതെന്ന് പല തവണ അധികൃതര് പറഞ്ഞാലും അനുസരിക്കാത്ത സ്ഥിതിയുണ്ടായിരുന്നു. ഇടയ്ക്ക് മുഖം മറയ്ക്കാതെയോ മാസ്‌ക് ധരിക്കാതെയോ എത്തുന്നവര്‍ക്ക് മദ്യം നല്‍കില്ലെന്ന് അധികൃതര് നിലപാടെടുത്തെങ്കിലും ഒരു ഗുണവുമുണ്ടായില്ല. ഈ സാഹചര്യത്തിലാണ് ബെവ്‌കോ അടയ്ക്കാതെ വേറെ വഴിയില്ലെന്ന് സര്‍ക്കാര് തീരുമാനിക്കുന്നത്. എന്നാല് പൂര്‍ണ്ണമായും മദ്യത്തെ ഒഴിവാക്കാന് സര്‍ക്കാരിന് സാധിക്കില്ല. കുടിയന്മാരാണ് സര്‍ക്കാരിന്റെ മുതല്‍ക്കൂട്ട്. കൊറോണയല്ല ആകാശം ഇടിഞ്ഞ് വീണാലും കുടിയന്മാര്‍ക്ക് അതൊന്നും പ്രശ്‌നമല്ല. അത വ്യക്തമായി അറിയാവുന്ന സര്‍ക്കാര് പുതിയ മാര്‍ഗ്ഗം കണ്ടെത്തിയിരിക്കുന്നത്. ഇനിയിപ്പോള് കുടിയന്മാര്‍ക്ക് വീട്ടിലിരുന്ന് കുടിക്കാനുള്ള സൗകര്യം വരെ കൊറോണക്കാലത്ത് സര്‍ക്കാര് ഒരുക്കിത്തരും.\nPrevious articleഹാപ്പി ക്വാറന്റൈന് ബര്‍ത്ത്‌ഡേ.. എനിക്ക് ഇപ്പോഴും പുറത്തു പോയി ജോലി ചെയ്യേണ്ടി വരുന്നു, നൈല ഉഷ\nNext articleലോക്ക് ഡൗൺ: വാഹന ലൈസൻസ് റദ്ദാക്കാൻ തീരുമാനം\nകൊവിഡ് പ്രതിരോധത്തില് സര്‍ക്കാരിനെ പ്രശംസിച്ചു;കോണ്‍ഗ്രസ് നേതാവിനെ സസ്‌പെന്റ് ചെയ്തു\nനാളെയും മറ്റന്നാളും കനത്ത മഴയ്ക്ക് സാധ്യത;ശക്തമായ കാറ്റും ഇടിമിന്നലും തുടരും\nമദ്യ ആപ്പ് സര്‍ക്കാരിന് ആപ്പ് ആകുമെന്ന കാര്യത്തില് യാതൊരു സംശയമില്ല, കെ മുരളീധന് എം.പി\nഉംപുന് ചുഴലിക്കാറ്റ്: സൗരവ് ഗാംഗുലിയുടെ വീടിനും നാശനഷ്ടം\nകോവിഡ് ഡാറ്റ വിവര ശേഖരണത്തില് നിന്ന് സ്പ്രിങ്ക്ളറിനെ ഒഴിവാക്കി\nസൂരജ് പാമ്പുകളെ കയ്യിലെടുത്ത് കളിപ്പിക്കാറുണ്ടെന്ന് ഉത്രയുടെ ബന്ധുക്കള്: സ്വത്ത് തട്ടിയെടുക്കാനായി സഹോദരനാണ് ഉത്രയെ അപായപ്പെടുത്തിയതെന്ന്...\nറിയാദില് കൊവിഡ് ബാധിച്ച് കോഴിക്കോട് സ്വദേശി മരിച്ചു\nമുറിയുടെ ജനലും കതകും അടച്ചിട്ടും പാമ്പ് അകത്ത് കയറി; ഉത്രയുടെ മരണത്തില് ദുരൂഹതയെന്ന് വീട്ടുകാര്\nഹൈദരാബാദിൽ എട്ട് ദിവസം പ്രായമായ നവജാത ശിശു കൊവിഡ് ബാധിച്ച് മരിച്ചു


കോയമ്പത്തൂരിൽ ഒറ്റദിവസം കൊണ്ട് 125 സ്കോഡാ സ്ലാവിയ റെക്കോർഡ് ഡെലിവറി നൽകി ഡീലർഷിപ്പ് - Malayalam DriveSpark\n19 min ago ഒറ്റ ദിവസം 60 മെറിഡിയൻ എസ്‌യുവികൾ ഡെലിവറി നൽകി ഡൽഹി ഡീലർഷിപ്പ്\nകോയമ്പത്തൂരിൽ ഒറ്റദിവസം കൊണ്ട് 125 സ്കോഡാ സ്ലാവിയ റെക്കോർഡ് ഡെലിവറി നൽകി ഡീലർഷിപ്പ്\nPublished: Wednesday, June 22, 2022, 19:56 [IST]\nസ്‌കോഡയുടെ ഇന്ത്യയിലെ ഏറ്റവും പുതിയ വാഹനമാണ് സ്ലാവിയ. സ്കോഡയുടെ കോയമ്പത്തൂരുളള എസ്ജിഎ എന്ന ഡീലർഷിപ്പിൽ നിന്ന് ഒറ്റ ദിവസം കൊണ്ട് 125 സ്കോഡാ സ്ലാവിയ ഡെലിവർ ചെയ്തു. പല നിറത്തിലുളള സ്കോഡാ സ്ലാവിയ കൊണ്ട് ഡെലിവറി ഏരിയ നിറഞ്ഞു നിന്നു.\nഒരു ഡീലർഷിപ്പ് ഇത്രയധികം കാറുകൾ വിതരണം ചെയ്യുന്നത് ഇതാദ്യമല്ല. കഴിഞ്ഞ വർഷം, ടാറ്റ മോട്ടോഴ്‌സിന്റെ ഡീലർഷിപ്പുകൾ ഒരേ ദിവസം 100, 150 യൂണിറ്റുകൾ വിതരണം ചെയ്തു. കൊച്ചിയിൽ ഒരു ദിവസം കൊണ്ട് 150 യൂണിറ്റ് വിർട്ടസ് വിതരണം ചെയ്‌ത് ഫോക്‌സ്‌വാഗൺ അടുത്തിടെ ഒരു റെക്കോർഡ് സൃഷ്ടിച്ചിരുന്നു.\nസ്ലാവിയയും കുഷാഖും എത്തിയതോടെയാണ് ഇന്ത്യയിലെ സ്കോഡയുടെ വിൽപ്പന കുതിച്ചുയർന്നത്. കുഷാക്കിന്റെ അതേ മെയ്ഡ് ഫോര് ഇന്ത്യ MQB A0 IN പ്ലാറ്റ്ഫോമിലാണ് സ്ലാവിയയുടെയും നിര്‍മാണം പൂർത്തിയാക്കിയിരിക്കുന്നത്.\nമൂന്ന് വേരിയന്റുകളിൽ 10.99 ലക്ഷം രൂപ മുതൽ 18.39 ലക്ഷം രൂപ വരെയാണ് സ്കോഡാ സ്ലാവിയയുടെ എക്‌സ് ഷോറൂം വില. ഇലക്ട്രിക് സൺറൂഫ് ഇല്ലാതെ സ്റ്റൈൽ വേരിയന്റും കമ്പനി നൽകുന്നുണ്ട്.\nസ്ലാവിയയ്ക്ക് രണ്ട് പെട്രോൾ എഞ്ചിൻ ഓപ്ഷനുകളുണ്ട്, ഇവ രണ്ടും ടർബോചാർജ്ജ് ചെയ്തവയാണ്. 1.0 ലിറ്റർ, മൂന്ന് സിലിണ്ടർ എഞ്ചിനും 1.5 ലിറ്റർ, നാല് സിലിണ്ടർ എഞ്ചിനുമുണ്ട്. 1.0 TSI പരമാവധി 115 PS പവർ ഔട്ട്പുട്ടും 178 Nm പീക്ക് ടോർക്കും നൽകും.\n1.5 TSI പരമാവധി 150 PS പവറും 250 Nm പീക്ക് ടോർക്കും നൽകുന്നുണ്ട്, രണ്ട് എഞ്ചിനുകൾക്കും 6-സ്പീഡ് മാനുവൽ ഗിയർബോക്‌സും ലഭിക്കുന്നുണ്ട്. 1.0 TSI ന് 6-സ്പീഡ് ടോർക്ക് കൺവെർട്ടർ ഓട്ടോമാറ്റിക് ഗിയർബോക്‌സ് നൽകുന്നുണ്ടെങ്കിലും, 1.5 TSI-ന് 7-സ്പീഡ് ഡ്യുവൽ-ക്ലച്ച് ട്രാൻസ്മിഷനാണ് ലഭിക്കുന്നത്.ഹ്യുണ്ടായ് വെർണ, ഫോക്‌സ്‌വാഗൺ വിർറ്റസ്, മാരുതി സുസുക്കി സിയാസ്, ഹോണ്ട സിറ്റി എന്നിവരാണ് സ്‌കോഡ സ്ലാവിയയുടെ പ്രധാന എതിരാളികൾ\nസ്‌കോഡ 10 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റത്തിന് പകരം 8 ഇഞ്ച് യൂണിറ്റ് നൽകി. അത് കൊണ്ട് വാലറ്റ് മോഡ്, ഇൻ-ബിൽറ്റ് നാവിഗേഷൻ, വയർലെസ് ഫോൺ കണക്റ്റിവിറ്റി സംവിധാനങ്ങളില്ല. പുതിയ ഇൻഫോടെയ്ൻമെന്റ് സിസ്റ്റം പാനസോണിക്കിൽ നിന്നാണ് നിർമ്മിച്ചിരിക്കുന്നത്, ഇത് വയർഡ് ആൻഡ്രോയിഡ് ഓട്ടോ, ആപ്പിൾ കാർപ്ലേ എല്ലാം സപ്പോർട്ട് ചെയ്യുന്നതാണ്.\nഎന്നാൽ സ്കോഡാ സ്ലാവിയ്ക്കെതിരെയും കുഷാക്കിനെതിരേയും ഒരുപാട് പരാതികൾ വാഹന ഉടമകൾ ഉയർത്തുന്നുണ്ട്. സ്ലാവിയ, കുഷാക്ക് എന്നിവയുടെ ഉടമകൾ തങ്ങളുടെ വാഹനങ്ങളുടെ എയർ കണ്ടീഷണറുമായി ബന്ധപ്പെട്ട് പ്രശ്നങ്ങൾ നേരിടുന്നതായി റിപ്പോർട്ട് ചെയ്തിട്ടുണ്ട്.\nവാഹനം പാർക്ക് ചെയ്‌തിരിക്കുമ്പോഴോ ട്രാഫിക്കിൽ കുടുങ്ങിക്കിടക്കുമ്പോഴോ എയർകണ്ടീഷണറിന്റെ കംപ്രസർ ട്രിപ്പ് ചെയ്യുന്നുണ്ടെന്നും അത് പ്രവർത്തിക്കില്ലെന്നുമാണ് ഉടമകൾ പറയുന്നത്. 1.0 ടിഎസ്ഐ എഞ്ചിൻ ഘടിപ്പിച്ച സ്ലാവിയയും കുഷാക്കും ഈ പ്രശ്നം നേരിടുന്നു. സ്കോഡ ഇതിനകം തന്നെ പ്രശ്നം പരിശോധിച്ചുവരികയാണ്.\n125 skoda slavia delivered in one day at coimbatore\nStory first published: Wednesday, June 22, 2022, 19:56 [IST]


Chengannur murder: Sherin | ജോയി തോക്കുമായി നടന്നത് മകൻ കൊല്ലുമെന്ന് ഭയന്ന്; മകനെ ഇനി കാണുക പോലും വേണ്ടെന്ന് പറഞ്ഞ് അമ്മയുടെ മുറവിളി; കൂസൽ ഇല്ലാതെ ഷെറിൻ എല്ലാം തുറന്ന് സമ്മതിച്ചിട്ടും തോക്കും വാക്കത്തിയും കണ്ടെത്താതെ പൊലീസിന് തെളിയിക്കുക പ്രയാസം - MarunadanMalayalee.com\nJune 05, 201609:20 AM IST Permalink\nചെങ്ങന്നൂർ: ചെങ്ങന്നൂർ ജോയി കൊലപാതകത്തിൽ തോക്കും മൃതശരീരം വെട്ടിമുറിക്കുവാൻ ഉപയോഗിച്ച ആയുധവും കണ്ടെത്താനാവാത്തത് അന്വേഷണ ഉദ്യോഗസ്ഥരെ കുഴക്കുന്നു. കേസിൽ പ്രതിയായ ജോണിന്റെ മകൻ ഷെറിൻ കുറ്റസമ്മതം നടത്തിയെങ്കിലും വിചാരണഘട്ടത്തിൽ പ്രതിക്ക് ശിക്ഷ ഉറപ്പാക്കാൻ തോക്കും വാക്കത്തിയും അനിവാര്യതയാണ്. ഇതു കണ്ടെടുക്കാൻ ഇനിയും ശ്രമം തുടരും. അമേരിക്കൻ മലയാളിയായ ജോയ് ജോണിനെ കൊലപ്പെടുത്തിയ വിധം മകൻ ഷെറിൻ അന്വേഷണ ഉദ്യോഗസ്ഥരായ ചെങ്ങന്നൂർ സി.ഐ ജി.അജയനാഥ്, എസ്.ഐ പി.രാജേഷ് എന്നിവരോട് പറഞ്ഞത് നിസംഗതയോടെയാണ് വിവരിച്ചത്.\n' സമയം വൈകിട്ട് 4.40, കാർ , ദാ.. ഇവിടെ നിർത്തി.. ആരുമില്ലെന്ന് ഉറപ്പുവരുത്തി. പിന്നെ, റിവോൾവറെടുത്ത് ആദ്യവെടി തലയിലേക്ക് വച്ചെങ്കിലും മുഖത്താണ് കൊണ്ടത്... ശേഷം തലയിലേക്ക് മൂന്ന് വെടികൾകൂടി തുരുതുരാ ഉതിർത്തു... ശരീരം ഒന്നു പിടഞ്ഞ് നിശ്ചലമായി...'-അച്ഛനെ കൊന്നത് മകൻ ഇങ്ങനെയാണ് വിശദീകരിച്ചത്. എം.സി റോഡിൽ മുളക്കുഴ ഊരിക്കടവ് പാലത്തിന് സമീപം ഇന്നലെ വൈകിട്ട് മൂന്നരയോടെയാണ് തെളിവെടുപ്പിനായി ഷെറിനെ എത്തിച്ചത്. കൂരിക്കത്തോടിന് കുറുകെയുള്ള പാലത്തിന് പടിഞ്ഞാറ് ഭാഗമാണ് കൃത്യം നടത്താൻ ഷെറിൻ തെരഞ്ഞെടുത്തത്. ഇരുവശത്തും വയലാണ്. ആൾത്താമസവും കുറവ്. വിജനമായതിനാൽ കാറിനുള്ളിൽ നിന്ന് വെടിയൊച്ച പുറത്തേക്ക് കേൾക്കാൻ സാധ്യതയില്ലെന്ന് അറിയാമായിരുന്നെന്ന് ഷെറിൻ പൊലീസിനോട് പറഞ്ഞു.\nകൊലപാതകത്തിന് ശേഷം തിരുവനന്തപുരം റൂട്ടിൽ ഏനാത്ത് വരെ കാറോടിച്ചുപോയി. സന്ധ്യയോടെയാണ് തിരികെ ചെങ്ങന്നൂരിലെത്തിയത്. പാലത്തിൽ നിന്ന് പിതാവിന്റെ ഒരു കൈയും കാലും പമ്പാ നദിയിലേക്ക് വലിച്ചെറിഞ്ഞതെങ്ങനെയെന്നും പ്രതി ആംഗ്യത്തിലൂടെ കാട്ടിക്കൊടുത്തു. തുടർന്ന് മിത്രപ്പുഴ പാലത്തിലുമെത്തി തെളിവെടുപ്പ് നടത്തി. ഷെറിൻ ജോണിനെ ചെങ്ങന്നൂർ കോടതി എട്ടു ദിവസത്തേയ്ക്കാണ് പൊലീസിന് വിട്ടുനൽകിയിട്ടുള്ളത് .ഈ ചുരുങ്ങിയ ദിവസങ്ങൾക്കുള്ളിൽ നിർണായകമായ നിരവധി തെളിവുകൾ പൊലീസിന് കണ്ടെത്തേണ്ടതുണ്ട്. കുറ്റം ഷെറിൻ സമ്മതിച്ചുവെങ്കിലും ഇതെല്ലാം യുക്തിഭദ്രമായി കോടതിയിൽ തെളിയിക്കേണ്ട ചുമതല പൊലീസിനാണ്.\nഷെറിൻ പല കഷണങ്ങളാക്കിയ ജോയി ജോണിന്റെ ശരീരഭാഗങ്ങൾ വിവിധയിടങ്ങളിൽ നിന്ന് പൊലീസ് കണ്ടെത്തിയിരുന്നെങ്കിലും ഇടതുകാൽ ഇനിയും കിട്ടിയിട്ടില്ല. മാത്രമല്ല, കാറിന്റെ എ.സി നന്നാക്കാൻ തിരുവനന്തപുരത്തെ ഷോറൂമിൽ പോകവേ ജോയി ധരിച്ചിരുന്ന നാലു പവന്റെ രുദ്രാക്ഷ മാലയും ഒരു പവന്റെ മോതിരവും കണ്ടെത്തേണ്ടതുണ്ട്. ജോയിയുടെ തലയ്ക്കുനേരെ നിറയൊഴിച്ച തോക്ക് കണ്ടെത്തിയാൽ മാത്രമേ ഷെറിൻ തന്നെയാണ് കൊലനടത്തിയതെന്ന് തെളിവ് സഹിതം സമർത്ഥിക്കാൻ കഴിയൂ. കാരണം ജോയിയുടെ തലയിൽ നിന്ന് നാല് വെടിയുണ്ടകൾ കണ്ടെത്തിയെങ്കിലും ഷെറിന്റെ കൈയിലുള്ള തോക്കിലേതാണ് ഇതെന്ന് ഇനിയും തെളിയിക്കാനായിട്ടില്ല. പിതാവിന്റെ ശരീരം പല കഷണങ്ങളാക്കാൻ ഷെറിൻ ഉപയോഗിച്ചതെന്നു കരുതുന്ന വെട്ടുകത്തി പൊലീസ് പള്ളത്തുള്ള ഒരു വീട്ടുവളപ്പിൽ നിന്ന് കണ്ടെത്തിയിരുന്നു. എന്നാൽ ഈ വെട്ടുകത്തിക്ക് ശരീരം വെട്ടിനുറുക്കാനുള്ള മൂർച്ചയില്ലെന്നാണ് അറിയുന്നത്. ഇവയൊന്നും പൊലീസ് ഇതുവരെ സ്ഥിരീകരിച്ചിട്ടില്ല.\nപുറത്തുനിന്ന് ആരുടെയെങ്കിലും സഹായം ലഭിക്കാതെ ഇത്രയും ക്രൂരമായി പ്രവർത്തിക്കാൻ ഒരാൾക്ക് കഴിയില്ലെന്ന് തന്നെയാണ് പൊലീസ് ഇപ്പോഴും കരുതുന്നത്. കഴിഞ്ഞദിവസം മാതാവ് മറിയാമ്മ, സഹോദരി ഷെർളി, അനുജൻ ഡേവിഡ് എന്നിവരിൽ നിന്ന് ഷെറിനെക്കുറിച്ചുള്ള വിശദവിവരങ്ങൾ അന്വേഷണ ഉദ്യോഗസ്ഥർ ശേഖരിച്ചിരുന്നു. വീട്ടിലെ മുടിയനായ പുത്രനാണ് ഷെറിനെന്നായിരുന്നു മാതാവ് മറിയാമ്മയുടെ മൊഴി. ജോയിച്ചായനെ വെട്ടിനുറുക്കിയ മകനെ ഇനിയൊരിക്കലും കാണേണ്ടെന്ന് പറഞ്ഞ് ആ മാതാവ് അലറിക്കരഞ്ഞു. മകനെ ജോയിക്ക് പേടിയായിരുന്നുവെന്നാണ് മറിയാമ്മ പൊലീസിനോട് പറഞ്ഞത്. അതിനാലാണ് ജോയി തോക്ക് എപ്പോഴും കൊണ്ടുനടക്കുന്നത്. ഉറങ്ങുമ്പോൾ തലയിണയുടെ അടിയിൽ വച്ചിരിക്കും. അവൻ അപ്പനെ കൊല്ലാൻ തക്കം പാർത്തുനടക്കുകയായിരുന്നു, സഹോദരങ്ങളെയുമെന്നും മൊഴി നൽകി\nഅമേരിക്കയിൽ ഒട്ടേറെ ചെക്കു കേസുകളിൽ പ്രതിയാണ് ഷെറിൻ എന്നാണ് അറിയുന്നത്. അത്തരമൊരു കേസിൽ പിടിക്കപ്പെടുമെന്നായപ്പോഴാണ് 2003ൽ ഇന്ത്യയിലേക്ക് പോന്നത്. അമേരിക്കൻ പൗരത്വമുള്ള ഷെറിൻ ശ്രീലങ്കയിലെത്തിയാണ് പാസ്‌പോർട്ട് പുതുക്കിയിരുന്നത്. ഷെറിന്റെ ഇളയസഹോദരനായ ഡോ.ഷെറിൽ ജോണിനെ ഷെറിൻ എന്ന് തെറ്റിദ്ധരിച്ച് അമേരിക്കൻ പൊലീസ് പലവട്ടം പിടികൂടിയിട്ടുണ്ട്. തിരുവനന്തപുരത്തും ബാംഗ്ലൂരിലുമായി ഐ. ടി പ്രൊഫഷണലായി ജോലി നോക്കിയിരുന്ന ഷെറിൻ വരുമാനത്തിന്റെ ഇരട്ടിയിലധികമാണ് ചെലവാക്കിയിരുന്നത്. ഇതിനായി പിതാവിന്റെ ഉടമസ്ഥതയിലുള്ള നഗരമധ്യത്തിലെ കടമുറികൾ പലതും ലക്ഷങ്ങൾ ഡെപ്പോസിറ്റ് വാങ്ങി വാടകയ്ക്ക് നൽകിയിരുന്നു. ഇങ്ങനെ ലഭിച്ച പണത്തെക്കുറിച്ച് പിതാവും മകനുമായി പലവട്ടം വഴക്കുണ്ടായി. 2010 ൽ ഷെറിൻ വിവാഹിതനായപ്പോൾ കുറച്ചു നാൾ ബാംഗ്ലൂരിലാണ് താമസിച്ചത്. ആരോരുമില്ലാത്ത യുവതിയെയാണ് വിവാഹം കഴിച്ചതെന്ന് പറയുന്നു.\nഎന്നാൽ ഈ വിവാഹത്തിന് ശേഷം ഷെറിൻ കൂടുതൽ ധൂർത്തനായി. രണ്ടു വർഷത്തിനുശേഷം വിവാഹ ബന്ധം വേർപെടുത്തുകയും ചെയ്തു. ഇത്തവണ ജോയി ജോൺ നാട്ടിലെത്തിയപ്പോൾ നാട്ടിലുള്ള സ്വത്തുക്കൾ തന്റെ പേരിൽ എഴുതി നൽകണമെന്ന് ഷെറിൻ ശഠിച്ചു. ഇതിന് വഴങ്ങാത്തതാണ് കൊലയിലേക്ക് കാര്യങ്ങളെത്തിച്ചത്.\nനാണക്കേടിൽ സാക്ഷര കേരളം ലജ്ജിച്ച് തലതാഴ്‌ത്തുമ്പോൾ\nവിയാന്റെ കൊലപാതകത്തിൽ ദുഃഖം അടക്കാനാകാതെ സോഷ്യൽ മീഡിയ